സംസ്ഥാനത്തെ നാലാമത്തെ ഇലക്ട്രിക് വാഹന ഷോറൂമാണ് പ്രവര്‍ത്തനമാരംഭിച്ചത്\nകൊച്ചി: പിയാജിയോയുടെ ഇലക്ട്രിക് വാഹന ഷോറൂം കച്ചേരിപ്പടിയില് പ്രവര്‍ത്തനമാരംഭിച്ചു. കൊച്ചി മേയര് എം അനില്‍കുമാറും എറണാകുളം ആര്‍ടിഒ പിഎം ഷെബീറും ചേര്‍ന്ന് ഉദ്ഘാടനം നിര്‍വഹിച്ചു. സംസ്ഥാനത്തെ നാലാമത്തെ ഇലക്ട്രിക് വാഹന ഷോറൂമാണ് തുറന്നത്. പിയാജിയോ വെഹിക്കിള്‍സ് ജനറല് മാനേജരും മേഖലാ മേധാവിയുമായ ദിവാകര് റെഡ്ഡി, ഡീലര്‍മാരായ കുറ്റൂക്കാരന് ഗ്രൂപ്പിലെ ഇലക്ട്രിക് വെഹിക്കിള്‍സ് ബിസിനസ് തലവന് ഷിബിലി ജോസഫ് എന്നിവരും പങ്കെടുത്തു.\nഇക്കോമാര്‍ക്ക് എന്ന പേര് നല്‍കിയ ഈ എക്‌സ്പീരിയന്‍സ് സെന്ററില് പിയാജിയോയുടെ എല്ലാ ഇലക്ട്രിക് ചരക്ക്, യാത്രാ വാഹനങ്ങളും ലഭ്യമാണ്. പിയാജിയോ ഈയിടെ എഫ്എക്‌സ് (ഫിക്‌സ്ഡ് ബാറ്ററി) ശ്രേണിയില്‍പ്പെട്ട ചരക്ക് വാഹനങ്ങളും ഓട്ടോറിക്ഷയും വിപണിയില് അവതരിപ്പിച്ചിരുന്നു. ഹ്രസ്വദൂര ഗതാഗത മേഖലയില് ഏറ്റവും മികച്ച സാങ്കേതികവിദ്യ ലഭ്യമാക്കുന്ന പിയാജിയോ ഏറ്റവും ഗുണമേന്‍മയുള്ള ഉല്‍പ്പന്നങ്ങളാണ് കാഴ്ച്ചവെയ്ക്കുന്നതെന്ന് പിയാജിയോ ഇന്ത്യ എക്‌സിക്യൂട്ടീവ് വൈസ് പ്രസിഡന്റും വാണിജ്യ വാഹന വിഭാഗം മേധാവിയുമായ സാജു നായര് പറഞ്ഞു.\nപിയാജിയോയുടെ ഇലക്ട്രിക് വാഹനങ്ങള്‍ക്ക് പ്രവര്‍ത്തനച്ചെലവ് കുറവായതിനാല് കൂടുതല് വരുമാനം പ്രതീക്ഷിക്കാം. വാഹന ഉടമകളുടെ ആവശ്യങ്ങള് നിറവേറ്റുന്നതിന് പുറമെ പരിസ്ഥിതി സംരക്ഷിക്കുന്നതു കൂടിയാണ് കമ്പനിയുടെ എഫ്എക്‌സ് ശ്രേണി. ഉപയോക്താക്കളില് വിശ്വാസ്യത വളര്‍ത്തുന്നതിനും അവര്‍ക്ക് മനസ്സമാധാനം ഉറപ്പാക്കുന്നതിനും മറ്റാരും നല്‍കാത്ത വില്‍പ്പനാനന്തര സര്‍വീസ് ആനുകൂല്യങ്ങളാണ് കമ്പനി വാഗ്ദാനം ചെയ്യുന്നത്. മൂന്ന് വര്‍ഷം അല്ലെങ്കില് ഒരു ലക്ഷം കിലോമീറ്റര് വരെ സൂപ്പര് വാറന്റി ലഭ്യമാണ്. തുടക്കമെന്ന നിലയ്ക്ക് മൂന്ന് വര്‍ഷത്തേക്ക് സൗജന്യ മെയിന്റനന്‍സ് പാക്കേജും നല്‍കുന്നു. പിയാജിയോ കണക്റ്റ് ടെലിമാറ്റിക്‌സ് സംവിധാനത്തിലൂടെ വാഹന ഉടമകള്‍ക്കായി തല്‍സമയ ഡാറ്റ ട്രാക്കിംഗ് ലഭ്യമാക്കി വരുന്നു. സര്‍വീസ് സംബന്ധമായ കാര്യങ്ങള്‍ക്കും ഈ സേവനം ലഭ്യമാണ്.\nPrevious റെനോ കൈഗര് നേപ്പാളിലേക്ക്\nNext 24 മണിക്കൂറിനുള്ളില് ഒരു ലക്ഷം പ്രീ ബുക്കിംഗ് നേടി ഒലയുടെ മുന്നേറ്റം


ലോകവാർത്ത: സാമ്രാജ്യത്വവിധേയരുടെ വിപ്ലവ മുഖംമൂടി\nസാമ്രാജ്യത്വവിധേയരുടെ വിപ്ലവ മുഖംമൂടി\nഡോ. ആസാദ് (പൊന്നാനി ലോകസഭാ മണ്ഡലത്തിലെ ഇടതുപക്ഷഏകോപന സമിതി സ്ഥാനാര്‍ഥി)\nമുഖ്യധാരാ രാഷ്ട്രീയപ്രസ്ഥാനങ്ങളെല്ലാം ഇടതുവലതുഭേദമില്ലാതെ സാമ്രാജ്യത്വ ആഗോളീകരണത്തിന്റെ നയസമീപനങ്ങള്‍ക്ക് കീഴ്‌പെട്ടുകഴിഞ്ഞ സന്ദര്‍ഭത്തിലാണ് പതിനഞ്ചാം ലോക്‌സഭാ തിരഞ്ഞെടുപ്പ് നടക്കുന്നത്.\nഎല്.ഡി.എഫ്., യു.ഡി.എഫ്., ബി.ജെ.പി. എന്നിങ്ങനെയുള്ള മൂന്ന് പ്രബല ചേരികളാണല്ലോ കേരളത്തിലുള്ളത്. ഈ മൂന്നു ചേരികളും ഒരേ സാമ്പത്തിക വികസനനയങ്ങളില് എത്തിപ്പെട്ടിരിക്കുന്നു. സാമ്രാജ്യത്വ ധനകാര്യസ്ഥാപനങ്ങളെ വന്‍തോതില് ആശ്രയിക്കാനും ഊഹമൂലധനശക്തികള്‍ക്ക് സ്വാഗതമരുളാനും ഇവരെല്ലാം മുന്നിലുണ്ട്. വികസ്വരരാഷ്ട്രങ്ങളുടെ സാമ്പത്തിക, രാഷ്ട്രീയ ഘടനകള് പുതുക്കിപ്പണിയാനുള്ള സാമ്രാജ്യത്വത്തിന്റെ ഗവണ്‍മെന്റ് നവീകരണപദ്ധതി (ങംജ) കള്‍ക്ക് കളമൊരുക്കിക്കൊടുക്കുന്നതും മറ്റാരുമല്ല. ഇതുമൂലം പഴയ സോഷ്യലിസ്റ്റനുഭാവമുള്ള സാമ്പത്തികാസൂത്രണ പദ്ധതികളുടെയും മനോഭാവത്തിന്റെയും ചിറകുകളാണ് അരിഞ്ഞുവീഴ്‌ത്തപ്പെട്ടത്.\nപൊതുമേഖലാ സംരംഭങ്ങള് തകര്‍ക്കപ്പെടുകയോ നിര്‍ജീവമാക്കപ്പെടുകയോ ചെയ്‌തു. ക്ഷേമപ്രവര്‍ത്തനങ്ങള് മന്ദഗതിയിലായി. ഭൂരഹിതരുടെയും തൊഴില് രഹിതരുടെയും എണ്ണം വര്‍ധിച്ചു. ഒരുഭാഗത്ത് വന്‍കിട കൈയേറ്റങ്ങള് വര്‍ധിച്ചപ്പോള് മറുഭാഗത്ത് ഭൂമിയില്‍നിന്നു കുടിയിറക്കപ്പെടുന്നവരുടെ എണ്ണം വര്‍ധിച്ചു. ആരോഗ്യമേഖല വന്‍കിട ഔഷധകുത്തകകളുടെ കൈവെള്ളയിലമര്‍ന്നു. വിദ്യാഭ്യാസം ധന മാഫിയാസംഘങ്ങളും സാമുദായികശക്തികളും കച്ചവടസംരംഭമാക്കി. തൊഴില്‍ശാലകള് അടച്ചുപൂട്ടുകയായി. സ്വകാര്യസംരംഭകര്‍ക്ക് ഒരു തൊഴില്‍നിയമവും ബാധകമല്ലാതെ അഴിഞ്ഞാടാന് അവസരം നല്‌കി. കുടിവെള്ളം വില്‌പനച്ചരക്കാക്കി. പ്രകൃതിവിഭവങ്ങള് വലിയ തോതില് കൊള്ളയടിക്കപ്പെട്ടു. ഈ നയങ്ങളുടെ പേരില് നമ്മുടെ നാട്ടില് സമരങ്ങളുടെ വേലിയേറ്റമുണ്ടായില്ല. സമരപ്രസ്ഥാനങ്ങള് മിതവാദികളോ മുതലാളിത്ത പക്ഷപാതികളോ ആയി മാറി.\nഇത്തരമൊരു സാഹചര്യത്തില് ലോക്‌സഭാ തിരഞ്ഞെടുപ്പു വരുമ്പോള് സ്വാഭാവികമായും ചര്‍ച്ച ചെയ്യപ്പെടേണ്ടത് ജനങ്ങളുടെ ജീവല്‍പ്രശ്‌നങ്ങളാണ്. അവ ചര്‍ച്ചയ്‌ക്കുവന്നാല് അതിനെ അഭിമുഖീകരിക്കാനുള്ള കെല്‌പ് മുഖ്യധാരാ രാഷ്ട്രീയപ്രസ്ഥാനങ്ങള്‍ക്കില്ല. അതിനാല് അവരെല്ലാം വ്യാജപ്രശ്‌നങ്ങള് ഉയര്‍ത്തുകയാണ്. അവിശുദ്ധവും രാജ്യത്തിന്റെ ഭാവിക്ക് അപകടകരവുമായ കൂട്ടുകെട്ടുകളില് ഏര്‍പ്പെട്ടിരിക്കുകയാണ്. സാമുദായികശക്തികളെ വന്‍തോതിലാണ് ഇക്കൂട്ടര് ആശ്രയിക്കുന്നത്. വിവിധ ജാതി, മത, സമുദായ വിഭാഗങ്ങളില്‍പ്പെട്ട സാധാരണ മനുഷ്യരുടെ പൊതുവായ പ്രശ്‌നങ്ങള്‍ക്ക് പരിഹാരം കാണേണ്ട രാഷ്ട്രീയപ്രസ്ഥാനങ്ങള് പണമേധാവിത്വത്തിനും സാമ്രാജ്യത്വത്തിനും വഴങ്ങി അതിന്റെ ജീര്‍ണതകളെയും വാരിപ്പുണരുകയാണ്. വര്‍ഗീയ ലഹളകളിലേക്ക് നയിക്കുംവിധമുള്ള ഭൂരിപക്ഷ, ന്യൂനപക്ഷ വര്‍ഗീയതകളുടെ ചേരിതിരിവിന് സഹായകരമാം വിധത്തിലാണ് പിണറായി വിജയന്- മഅദനി ബന്ധം രൂപപ്പെട്ടിരിക്കുന്നത്. ഇത്തരം അവിശുദ്ധബന്ധങ്ങള് വലതുപക്ഷ പ്രസ്ഥാനങ്ങള്‍ക്ക് മുമ്പേ ശീലവുമാണ്.\nനവമുതലാളിത്തത്തിന്റെ സാമ്പത്തിക, വികസന നയങ്ങള് പിന്തുടരുമ്പോള് അവയുടെ ജീര്‍ണതകള് കടന്നുകയറുക എളുപ്പമാണ്. '90-കളുടെ മധ്യത്തോടെ ഇടതുപക്ഷം, വിശേഷിച്ചും സി.പി.എം. നാലാംലോകം വഴി എത്തിപ്പെട്ടത് സാമ്രാജ്യത്വവികസന പാതയിലാണ്. അതിന്റെ സ്വാഭാവികമായ പരിണതിയാണ് ലാവലിന്‍കേസ്. അതിന്റെ ഓരോ ചുവടിലും പ്രകടമായ രാഷ്ട്രീയവ്യതിയാനമുണ്ട്. ബെല് എന്ന പൊതുമേഖലാസ്ഥാപനത്തെ നിരാകരിച്ചതിലും ബാലാനന്ദന് കമ്മിറ്റി റിപ്പോര്‍ട്ട് തള്ളിക്കളഞ്ഞതിലും കോഴയാകാമെന്നു തീരുമാനിച്ചതിലുമെല്ലാം അതു പ്രകടമാണ്.\nവലിയ സാമ്രാജ്യത്വവിരുദ്ധതയുടെ മുഖംമൂടിയണിഞ്ഞാണ് ഇവരെല്ലാം വോട്ട് തേടുന്നത്. സാമ്രാജ്യത്വാനുകൂല സാമ്പത്തിക, വികസനനയങ്ങള് നടപ്പാക്കുന്നവര് സാമ്രാജ്യത്വവിരുദ്ധരാകുന്നത് എങ്ങനെയാണ്? ആണവക്കരാറിന്റെയും ഇസ്രായേല് ബന്ധത്തിന്റെയും കാര്യമാണ് ചിലര് ഉയര്‍ത്തുന്നത്. ശീതയുദ്ധത്തെത്തുടര്‍ന്ന് 1991-ല് പുത്തന് സാമ്പത്തികനയവും അമേരിക്കാനുകൂലമായി ചേരിചേരാ നയത്തില് വന്ന മാറ്റവുമാണ് രണ്ടിനും അടിസ്ഥാനം. നരസിംഹറാവു ഗവണ്‍മെന്റാണ് രണ്ടിനും തുടക്കം കുറിച്ചത്. തുടര്‍ന്നുവന്ന ബി.ജെ.പി. ഗവണ്‍മെന്റും ഇപ്പോള് കാലാവധി തീരുന്ന യു.പി.എ. ഗവണ്‍മെന്റും പലപ്പോഴായി ആണവക്കരാറിന്റെ മുന്നുപാധികളില് ഒപ്പിട്ടിരുന്നു. ഇതിന്റെ ഭാഗമായി പലപ്പോഴും അമേരിക്കന് സൈനികവിമാനങ്ങള് ഇന്ത്യയിലെത്തി. സംയുക്താഭ്യാസപരിശീലനങ്ങള് നടന്നു. അപ്പോഴൊന്നും കനത്ത പ്രതിഷേധമുയര്‍ത്താന് ഇടതുപക്ഷത്തിനും കഴിഞ്ഞില്ല. തിരഞ്ഞെടുപ്പിനു തൊട്ടുമുമ്പാണ് 'നല്ല ബുദ്ധി' തോന്നുന്നത്. ഇസ്രായേല് വിഷയവും അങ്ങനെത്തന്നെ. നരസിംഹറാവു ഗവണ്‍മെന്റ് ഇസ്രായേലിന് അംഗീകാരം നല്‌കിയത് സാമ്രാജ്യത്വ സമ്മര്‍ദംമൂലമാണ്. തുടര്‍ന്നുവന്ന കോണ്‍ഗ്രസ്, ബി.ജെ.പി. മുന്നണി സര്‍ക്കാറുകള്‍ക്കും ഇടതുപക്ഷപിന്തുണയുള്ള സര്‍ക്കാറിനും ഇസ്രായേലിനുള്ള അംഗീകാരം പിന്‍വലിക്കാന് കഴിഞ്ഞില്ല. മുസ്‌ലിം ഭൂരിപക്ഷപ്രദേശങ്ങളില് ഇപ്പോള് പരസ്‌പരം ചളിവാരിയെറിയുന്നത് ഇസ്രായേലിന്റെ പേരിലാണ്.\nചുരുക്കത്തില് മുന്നണികള് തമ്മില് അവ സ്വീകരിക്കുന്ന രാഷ്ട്രീയ, സാമ്പത്തിക നയങ്ങളുടെ കാര്യത്തില് ഒരു വ്യത്യാസവുമില്ലാതായിരിക്കുന്നു. ദേശീയ പ്രസ്ഥാനത്തിന്റെയും തൊഴിലാളിവര്‍ഗ പ്രസ്ഥാനങ്ങളുടെയും പാരമ്പര്യമുള്ള ഒരു പുതിയ പ്രസ്ഥാനം അനിവാര്യമായിട്ടുണ്ട്. ഇടതുപക്ഷ ഏകോപനസമിതി ഈ ലക്ഷ്യത്തോടെയാണ് തിരഞ്ഞെടുപ്പിനെ നേരിടുന്നത്.\nകടപ്പാടു് : ഏപ്രില് 11 2009 മാതൃഭൂമി\nപതിച്ചതു്: എബി, സമ്പാദകന് ( Editor ) ; സമയം: 4/11/2009 05:49:00 PM\nഇടതുപക്ഷത്തിന് ചരിത്രം മാപ്പുനല്‍കില്ല: ടീസ്റ്റ സെ...\nഇടതുപക്ഷ ഏകോപനസമിതി സ്ഥാനാര്‍ഥികള്.\nഇടതുപക്ഷ ഏകോപനസമിതി കമ്മറ്റി നിലവില് വന്നു


വീരപ്പനെ പിടിയ്ക്കാത്തതിന് പിന്നില് ദുരൂഹതയെന്ന് | Something is wrong in the delay in nabbing Veerappan: Nayanar - Malayalam Oneindia\n4 min ago ഏത് ചിഹ്നത്തില് കുത്തിയാലും വോട്ട് ബിജെപിക്ക്; നിഷേധിച്ച് തിരഞ്ഞെടുപ്പ് ഉദ്യോഗസ്ഥര്, വിവാദം\nവീരപ്പനെ പിടിയ്ക്കാത്തതിന് പിന്നില് ദുരൂഹതയെന്ന്\nതിരുവനന്തപുരം: കഴിഞ്ഞ എട്ടുവര്‍ഷമായി തുടര്‍ച്ചയായി ശ്രമം നടത്തിയിട്ടും വീരപ്പനെ പിടികൂടാന് കഴിയാത്തതിനു പിന്നില് എന്തൊക്കെയേ ദുരൂഹതകളുണ്ടെന്ന് മുഖ്യമന്ത്രി ഇ.കെ.നായനാര് പറഞ്ഞു.\nവീരപ്പനെ പിടികൂടാന് കാലതാമസം എടുക്കുന്നതിനെ കുറിച്ച് കേന്ദ്രസര്‍ക്കാര് വിശദീകരണം നല്‍കണമെന്നും അദ്ദേഹം ആവശ്യപ്പെട്ടു. വീരപ്പന് കേരളത്തില് കടന്നാല് 24 മണിക്കൂറിനുള്ളില് പിടികൂടുമെന്ന് മുഖ്യമന്ത്രി നേരത്തെ നടത്തിയ പ്രസ്താവനയെ കുറിച്ച് വാര്‍ത്താലേഖകര് ചോദിച്ചപ്പോഴാണ് അദ്ദേഹം ഇങ്ങനെ പ്രതികരിച്ചത്.\nവീരപ്പന്റെ തലയ്ക്ക് 40 ലക്ഷം പ്രഖ്യാപിച്ച കേന്ദ്രസര്‍ക്കാര് എട്ടുവര്‍ഷമായി വീരപ്പനെ പിടിക്കാനുള്ള ശ്രമം വിഫലമായി തുടരുകയാണ്. കാര്‍ഗിലില് ഇന്ത്യയ്ക്ക് പാകിസ്ഥാനെ യുദ്ധം ചെയ്ത് തോല്പിക്കാമെങ്കില് വീരപ്പനെ പിടികൂടാന് കേന്ദ്രത്തിനാവില്ലേ? നായനാര് ചോദിച്ചു. ഫിബ്രവരി ഏഴ് ബുധനാഴ്ച കാബിനറ്റ് യോഗത്തിന് ശേഷം വാര്‍ത്താസമ്മേളനത്തില് സംസാരിക്കുകയായിരുന്നു മുഖ്യമന്ത്രി .\nവീരപ്പന് കേരളത്തിലെ കാട്ടിലുണ്ടോ എന്ന കാര്യം തനിക്ക് പറയാനാവില്ല. വീരപ്പനെ പിടിക്കാന് കഴിയുമോ എന്ന് പറയേണ്ടത് കേന്ദ്രമാണ്.\nവീരപ്പനെ പിടിക്കാന് കേന്ദ്രവും തമിഴ്നാട് സര്‍ക്കാരും സഹായം ആവശ്യപ്പെട്ടിരുന്നു. സാധ്യമായ എല്ലാ സഹായവും സംസ്ഥാന സര്‍ക്കാര് നല്‍കിയിട്ടുണ്ടെന്ന് നായനാര് അറിയിച്ചു.


വാളയാര് കേസ് സിബിഐ അന്വേഷിക്കണം; എസ്‌സി കമ്മീഷന് - BIGNEWSLIVE | Latest Malayalam News\nവാളയാര് സംഭവത്തില് പ്രതികളുടെ സിപിഎം ബന്ധം കേസ് അട്ടിമറിക്കാന് സഹായിച്ചു.\nന്യൂഡല്‍ഹി: വാളയാര് കേസ് സിബിഐ അന്വേഷിക്കണമെന്ന് ദേശീയ പട്ടികജാതി കമ്മീഷന്. കേസ് അട്ടിമറിക്കാന് സര്‍ക്കാര് തലത്തില് ഇടപെടലുകള് ഉണ്ടായെന്നും, പ്രോസിക്യൂഷനും പോലീസും ഒത്തുകളിച്ച് കേസ് അട്ടിമറിച്ചുവെന്നും കമ്മീഷന് നിരീക്ഷിച്ചു. കേസുമായി ബന്ധപ്പെട്ട മുഴുവന് ഫയലുകളും പരിശോധിക്കാനും കമ്മീഷന് തീരുമാനിച്ചു.\nവാളയാര് സംഭവത്തില് പ്രതികളുടെ സിപിഎം ബന്ധം കേസ് അട്ടിമറിക്കാന് സഹായിച്ചു. ബാലക്ഷേമ സമിതി അധ്യക്ഷനും രാഷ്ട്രീയ പ്രേരിതമായി ഇടപെട്ടു. സത്യം തെളിയാന് സിബിഐ വരട്ടേയെന്നാണ് കമ്മീഷന്റെ നിലപാടെന്നും ദേശീയ പട്ടികജാതി കമ്മീഷന് പറഞ്ഞു.\nകൂടാതെ, തിങ്കളാഴ്ച നേരിട്ട് ഹാജരാകണമെന്ന് ആവശ്യപ്പെട്ട് ഡിജിപിക്കും, ചീഫ് സെക്രട്ടറിക്കും നോട്ടീസ് നല്‍കിയതായും കമ്മീഷന് ഉപാധ്യക്ഷന് എല് മുരുകന് പറഞ്ഞു. ഡല്‍ഹിയിലെ പട്ടികജാതി കമ്മീഷന് ആസ്ഥാനത്ത് ഹാജരാകാനാണ് നിര്‍ദ്ദേശം\nTags: CBIsc commissionvalayar case


Kalpetta, First Published 8, Dec 2019, 10:11 AM\nവനത്താൽ ചുറ്റപ്പെട്ടുകിടക്കുന്ന ഈ പ്രദേശങ്ങളിലുള്ളവർക്ക് രാത്രി സുഖമില്ലാതായാല് ആശുപത്രികളിൽ ഓടിയെത്തുകന്നത് ബുദ്ധിമുട്ടുള്ള കാര്യമാണ്.\nകൽപ്പറ്റ: കിടത്തിച്ചികിത്സ ഉൾപ്പെടെ എല്ലാ സംവിധാനങ്ങളും ഒരുക്കിയിട്ടും അപ്പപ്പാറ കുടുംബാരോഗ്യകേന്ദ്രത്തിൽ രാത്രിയിൽ ചികിത്സിക്കാൻ ഡോക്ടറില്ല. തിരുനെല്ലി, പനവല്ലി, സർവാണി, അപ്പപ്പാറ, കോട്ടിയൂർ, ചേകാടി, അരംമംഗലം, അരണപ്പാറ, തോല്പെട്ടി എന്നിവിടങ്ങളിലുള്ളവരുടെ ഏക ആശ്രയമാണ് ഈ ആശുപത്രി.\nവനത്താൽ ചുറ്റപ്പെട്ടുകിടക്കുന്ന ഈ പ്രദേശങ്ങളിലുള്ളവർക്ക് രാത്രി സുഖമില്ലാതായാലോ അപകടങ്ങൾ സംഭവിച്ചാലോ മറ്റോ മറ്റുആശുപത്രികളിൽ ഓടിയെത്തുകയെന്നത് ഏറെ ബുദ്ധിമുട്ടുള്ള കാര്യമാണ്. ഇക്കാരണത്താൽ ഒ പിക്കുപുറമേ രാത്രിയിൽ ഒരു ഡോക്ടറുടെ സേവനംകൂടി വേണമെന്നാണ് പ്രദേശവാസികളുടെ ആവശ്യം.\nരാത്രി സ്റ്റാഫ് നഴ്‌സും മറ്റുജീവനക്കാരുമാണ് ആശുപത്രിയിലുണ്ടാവുക. അതിനാൽ തന്നെ രാത്രിയെത്തുന്ന രോഗികളെ ജില്ലാ ആശുപത്രിയിലേക്ക് റഫർ ചെയ്യുകയാണ് പതിവ്. എന്നാൽ രാത്രി രോഗിയേയും കൊണ്ട് ഈ പ്രദേശങ്ങളിൽനിന്ന് മാനന്തവാടിയിലെത്താനാവാത്ത സാഹചര്യമാണുള്ളതെന്ന് നാട്ടുകാർ പറയുന്നു.\nനിലവിൽ രാവിലെ ഒമ്പതുമുതൽ വൈകീട്ട് ആറുവരെയാണ് ഒ പി സമയം. എന്നാൽ, ഡോക്ടർമാർ അവധിയിൽ പോയതിനാൽ കഴിഞ്ഞ ദിവസങ്ങളിൽ ഒ പി സമയം മൂന്നുമണിവരെയാക്കിയത് പ്രതിഷേധത്തിന് ഇടയാക്കിയിരുന്നു.\nഅഞ്ചുഡോക്ടർമാരാണ് ആശുപത്രിയിലുണ്ടായിരുന്നത്. നാലുപേർ സ്ഥിരം നിയമനമാണ്. എൻ.എച്ച്.എമ്മിന്റെ ഒരു താത്കാലിക ഡോക്ടറുമുണ്ട്. നാലുപേരിൽ ഒരു ഡോക്ടർ സ്ഥലംമാറിപ്പോയി. ഒരു ഡോക്ടർ ജനുവരിവരെ അവധിയിലാണ്. താത്കാലിക ഡോക്ടർ നവംബർ 23 മുതൽ ഡിസംബർ ഒന്നുവരെ അവധിയിൽ ആയിരുന്നു. ഫലത്തിൽ രണ്ടുഡോക്ടർമാർ ആയതോടെ ഒ പി താത്കാലികമായി മൂന്നുമണിവരെ ആക്കിയതെന്ന ആശുപത്രി അധികൃതരുടെ വിശദീകരണമുണ്ടായിരുന്നു. എന്നാൽ ഡിസംബർ രണ്ടുമുതൽ ഒ പി രാവിലെ ഒമ്പതുമുതൽ ആറുവരെ പ്രവർത്തിക്കുന്നുണ്ട്.\nഅപ്പപ്പാറയിൽ നിന്ന് റഫർ ചെയ്താൽ തിരുനെല്ലിയിലും പരിസരപ്രദേശങ്ങളിലുമുള്ളവർക്ക് കിലോമീറ്ററുകളോളം വനത്തിലൂടെത്തന്നെ സഞ്ചരിച്ചുവേണം മാനന്തവാടിയിലെ ജില്ലാ ആശുപത്രിയിലേക്കെത്താൻ. റോഡിൽ ഭൂരിഭാഗം സ്ഥലങ്ങളിലും വൈകുന്നേരമായാൽ ആനശല്യം രൂക്ഷമാണ്.\nഇത് കാരണം രാത്രി രോഗികളെയുംകൊണ്ട് ആശുപത്രിയിൽ പോകാൻ വാഹനം പോലും കിട്ടാത്ത സാഹചര്യമുണ്ട്. ദിവസങ്ങൾക്കുമുമ്പ് രാത്രി തിരുനെല്ലി പൊലീസ് സ്റ്റേഷനുസമീപം ഓട്ടോറിക്ഷയ്ക്കുനേരെ കാട്ടാനയുടെ ആക്രമണമുണ്ടായി. ഡ്രൈവർ പരിക്കുകളോടെ തലനാരിഴക്കാണ് രക്ഷപ്പെട്ടത്. ഇരുട്ട് വീണാൽ ഇതുവഴി ചെറിയ വാഹനങ്ങളിലുള്ള യാത്ര ഭീതിതമാണെന്ന് നാട്ടുകാർപറയുന്നു.\nLast Updated 8, Dec 2019, 10:11 AM\nAppappara health centre


പൈലറ്റുമാരുടെ സാലറി കട്ട് 70 %\nഎയർ ഇന്ത്യയിലെ യൂണിയനുകൾ പ്രതിഷേധത്തിലേക്ക്\nന്യൂഡൽഹി: കടത്തിൽ മുങ്ങി നിൽക്കുകയാണ് പൊതുമേഖല വിമാന കമ്പനിയായ എയർ ഇന്ത്യ. പൊതുമേഖലയിലുള്ള വിമാന കമ്പനിയെ സ്വകാര്യവത്കരിക്കാൻ കേന്ദ്ര സർക്കാർ തീരുമാനിച്ചിട്ടുണ്ട്. എയർ ഇന്ത്യ ഏറ്റെടുക്കാനുള്ള നീക്കത്തിലാണ് ടാറ്റ സൺസ് എന്നാണ് റിപ്പോർട്ടുകൾ.\nകടുത്ത പ്രതിസന്ധിയിൽ ആണ് എയർ ഇന്ത്യയിലെ പൈലറ്റുമാർ ഇപ്പോഴുള്ളത് എന്നാണ് റിപ്പോർട്ടുകൾ. എഴുപത് ശതമാനം വരെയാണ് പൈലറ്റുമാരുടെ ശമ്പളം വെട്ടിക്കുറച്ചിരിക്കുന്നത് എന്നാണ് പറയുന്നത്. ഇത് സംബന്ധിച്ച് എയർഇന്ത്യയിലെ രണ്ട് യൂണിയനുകളും ഒരുമിച്ച് നീങ്ങാനുള്ള തീരുമാനത്തിലാണിപ്പോൾ.


മുൻവിധികൾക്കു വിട!—വർഗീയമോ വംശീയമോ ആയ വിദ്വേഷം മനസ്സിൽനിന്ന് പിഴുതുമാറ്റാൻ ഞങ്ങൾ ശ്രമിക്കുന്നത് എന്തുകൊണ്ട്?\nഭാഷ അര്‍മേനിയന് അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇറ്റാലിയന് ഉക്രേനിയന് ഉര്‍ദു എഫിക്ക് എസ്‌റ്റോണിയന് കന്നട കാറ്റലാന് കിന്യര്‍വണ്ട കൊറിയന് ക്രൊയേഷ്യന് ഗാരിഫ്യൂന ഗുജറാത്തി ഗ്രീക്ക് ചിചെവ ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ടിഗ്രിനിയ ട്‌സോംഗ ഡച്ച് ഡാനിഷ് തഗലോഗ് തഹീതിയന് നോര്‍വീജിയന് പഞ്ചാബി പേര്‍ഷ്യന് പോര്‍ച്ചുഗീസ് പോളിഷ് ഫാന്‍റെ ഫിന്നിഷ് ഫ്രഞ്ച് മലഗാസി മലയാളം റഷ്യന് റാരോടോംഗന് റൊമാനിയന് റ്റരസ്കന് റ്റോറ്റോനാക്ക് റ്റ്സെല്‍റ്റല് റ്റ്‌സോട്‌സില് ലിത്വാനിയന് വല്ലീഷ്യന് സാപോടെക് (ലാച്ചിഗ്വിരി) സിംഹള സുലു സെട്സ്വാന സെപ്പിടി സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വീഡിഷ് ഹംഗേറിയന് ഹോസ\nഎല്ലാ വർഗക്കാരെയും ദൈവം ഒരുപോലെ കാണുന്നുവെന്നാണ് യഹോവയുടെ സാക്ഷികൾ വിശ്വസിക്കുന്നത്. (പ്രവൃത്തികൾ 10:34, 35) ആളുകളെ ബൈബിൾ പഠിപ്പിച്ചുകൊണ്ട്, അവരുടെ ഉള്ളിൽ ആഴത്തിൽ വേരിറങ്ങിയിരിക്കുന്ന മുൻവിധികൾപോലും പറിച്ചെറിയാൻ ഞങ്ങൾ സഹായിക്കുന്നു.\nകൂടാതെ, വർഗീയമോ വംശീയമോ ആയ വിദ്വേഷത്താൽ പ്രേരിതമായ ഒരു പ്രസ്ഥാനത്തെയും ഞങ്ങൾ പിന്തുണയ്‌ക്കുന്നില്ല. ഉദാഹരണത്തിന്, നാസി ഭരണകാലത്ത് ജർമനിയിലും മറ്റിടങ്ങളിലും വംശീയവിദ്വേഷം ആളിക്കത്തിക്കാൻ ഹിറ്റ്‌ലർ ശ്രമിച്ചു. എന്നാൽ അത്തരം പ്രവർത്തനങ്ങളെ പിന്തുണയ്‌ക്കാൻ യഹോവയുടെ സാക്ഷികൾ തയ്യാറായില്ല. അതിന്‍റെ പേരിൽ നൂറുകണക്കിനു സാക്ഷികൾക്ക് സ്വന്തം ജീവൻ വിലകൊടുക്കേണ്ടിവന്നു.\n1994-ൽ റുവാണ്ടയിൽ വംശഹത്യ നടന്നപ്പോഴും സാക്ഷികൾ അതിൽ പങ്കുചേർന്നില്ല. വാസ്‌തവത്തിൽ, സ്വന്തം ജീവൻപോലും പണയംവെച്ചാണ് ചിലർ ആ കൂട്ടക്കുരുതിയിൽനിന്ന് ആളുകളെ സംരക്ഷിച്ചത്. മറ്റു ചിലർക്കാകട്ടെ, അതിന്‍റെ പേരിൽ ജീവൻ നഷ്ടപ്പെടുകയും ചെയ്‌തു.\nഎല്ലാത്തരം ആളുകളെയും സഹായിക്കാൻ ആഗ്രഹിക്കുന്നതുകൊണ്ട് ഞങ്ങൾ ഇപ്പോൾ 600-ലധികം ഭാഷകളിൽ ബൈബിൾപ്രസിദ്ധീകരണങ്ങൾ തയ്യാറാക്കി വിതരണം ചെയ്യുന്നു. അതുകൊണ്ടുതന്നെ, “സകല ജനതകളിലും ഗോത്രങ്ങളിലും വംശങ്ങളിലും ഭാഷകളിലും” നിന്നുള്ളവർ ഞങ്ങളുടെ സഭകളിലുണ്ട്.—വെളിപാട് 7:9.\nബൈബിൾ പഠനത്തിലൂടെ മുൻവിധികൾ പറിച്ചെറിയുന്നു


അരീക്കാട് വെളരച്ചോല തടയണ | 04Dec2021\nഅരീക്കാട് വെളരച്ചോല തടയണ\nതടയണ നിർമിക്കുന്ന അരീക്കാട് വെളരച്ചോലയുടെ പദ്ധതിപ്രദേശം\nആനക്കര : അരീക്കാട് വെളരച്ചോലയിലെ തടയണനിർമാണം ഈ വേനലിൽ ആരംഭിക്കും. തടയണ യാഥാർഥ്യമായി ചോലയിലെ വെള്ളം സംഭരിച്ചുനിർത്തുന്നതോടെ അരീക്കാട് മേഖലയിലെ 30 ഹെക്ടർ കൃഷിഭൂമിക്കാണ് പദ്ധതി ഉപകാരപ്രദമാകുക. ചോലയ്ക്ക് കുറുകെ കടന്നുപോകുന്ന വെളരപ്പാലത്തിന് താഴെയാണ് തടയണ നിർമിക്കുന്നത്. ചെറുകിട ജലസേചനവകുപ്പിന്റെ ആർ.ഐ.എം.എസ്. ഫണ്ടിൽ ഉൾപ്പെടുത്തി 12.80 ലക്ഷം രൂപ ചെലവിലാണ് തടയണയുടെ നിർമാണം.\nതടയണയോടനുബന്ധിച്ച് ചോലയ്ക്ക് ചാലുകളും തോടിന് സംഭരക്ഷണഭിത്തിയും ചോലയ്ക്ക് സമീപമുള്ള കുളത്തിന് ഭാഗികമായി സംഭരക്ഷണഭിത്തിയും നിർമിക്കും. പാലത്തിന് താഴെ തുറക്കാനും അടയ്ക്കാനും കഴിയുന്ന ചീർപ്പ് പോലുള്ള വി.സി.വി. ഷട്ടറുകളാണ് നിർമിക്കുന്നത്. തടയണയുടെ മുകൾഭാഗത്തെ ചോലയിലും സമീപമുള്ള കുളത്തിലുമാണ് വേനലിൽ വെള്ളം സംഭരിക്കുക. തടയണയുടെ വി.സി.വി. ഷട്ടറുകൾ താഴ്ത്തിയാണ് വേനലിൽ ചോലയിലെ വെള്ളം തടഞ്ഞുനിർത്തുക.\nപറക്കുളം കുന്നിൻചെരുവിൽനിന്ന് നീരുറവയായി ചോലയിൽ ഒഴുകിയെത്തുന്ന വെള്ളം ഒഴുക്കിക്കളയുകയായിരുന്നു പതിവ്. കഴിഞ്ഞവേനലിൽ രൂക്ഷമായ ജലക്ഷാമം നേരിട്ടതോടെയാണ് ചോലയിൽ തടയണ പണിയണമെന്ന ആവശ്യമുയർന്നത്. തൃത്താല മൈനർ ഇറിഗേഷൻ അസി. എൻജിനിയർ രാജ് രാജേന്ദ്രന്റെ നേതൃത്വത്തിലാണ് നിർമാണ പ്രവർത്തനങ്ങൾ നടക്കുന്നത്.


വാക്കുകൊണ്ടോ പ്രവൃത്തി കൊണ്ടോ സമ്പത്തു കൊണ്ടോ സ്വാധീനം കൊണ്ടോ ആരെയും ഉപദ്രവിക്കാന് പാടില്ല. അക്രമം, സൃഷ്ടികളെയും സ്രഷ്ടാവിനെയും ശത്രുക്കളാക്കി മാറ്റും. അക്രമികള്‍ക്ക് ഉറ്റ ബന്ധുവോ സ്വീകാര്യനായ ശുപാര്‍ശകനോ ആയി ആരും തന്നെ ഉണ്ടായിരിക്കില്ല (വിശുദ്ധ ഖുര്‍ആന് 40/18). അക്രമികള്‍ക്ക് സഹായിയായി ഒരാളുമുണ്ടാ യിരിക്കില്ല (വി.ഖു. 22/72). അക്രമത്തിന്റെ തിക്ത ഫലം മനുഷ്യന് ഇഹലോകത്തുവെച്ചു തന്നെ അനുഭവിക്കേണ്ടിവരും. മര്‍ദ്ദിതന്റെ പ്രാര്‍ഥന, അവനാരായിരുന്നാലും, കുറിക്കുകൊള്ളും. അല്ലാഹുവിന്റെ നീതിക്കു ദാക്ഷിണ്യമില്ല. നബി തിരുമേനി (സ്വ) പറയുന്നു: “മര്‍ദ്ദിതന്റെ പ്രാര്‍ഥന നീ സൂ ക്ഷിക്കുക. കാരണം അതിന്റെയും അല്ലാഹുവിന്റെയും ഇടയ്ക്കു യാതൊരു മറയുമില്ല(ബുഖാരി, മുസ്ലിം).\nഅനീതിക്കും അക്രമത്തിനുമുള്ള ഭൌതിക ശിക്ഷാ സൂചനകളുടെ ചില ഉദാഹരണങ്ങള് മാത്രമാണിത്. യഥാര്‍ഥമായ ശിക്ഷ പരലോകത്താണ്. അത് അതീവ കഠിനവും അസഹ്യവുമാണെന്നു പറയേണ്ടതില്ലല്ലോ. എല്ലാ അപഹൃതങ്ങളും തിരിച്ചുകൊടുത്ത് മരണത്തിനു മുമ്പു തന്നെ കൈ കഴുകണം. ഇല്ലെങ്കില് പരലോകത്ത് അതു തിരിച്ചു നല്‍കേണ്ടി വരും. നബി തിരുമേനി (സ്വ) പറയുന്നു. “സകല അവകാശങ്ങളും അതിന്റെ അവകാശികള്‍ക്ക് അന്ത്യദിനത്തില് തിരിച്ചു നല്‍കപ്പെടുക തന്നെ ചെയ്യും. കൊമ്പില്ലാത്ത ആടിനു കൊമ്പുള്ള ആടിനോടു പ്രതികാരം വീട്ടാനുള്ള സാഹചര്യം വരെ നല്‍കപ്പെടും (മുസ്ലിം 2582).


ജീന്‍സും ബൂട്ടുമണിഞ്ഞ് ശിവന് എത്തി, കണ്ട് അമ്പരന്ന് അഞ്ജലി, ഇനി സ്വാന്തനം വീട്ടില് കളിചിരികള് മാത്രം - Cine Kerala\nകഴിഞ്ഞ ദിവസങ്ങളിലെ എപ്പിസോഡായിരുന്നു പ്രേക്ഷകര് ഉറ്റ് നോക്കിയത്. ശിവനോട് അടുക്കാന് അഞ്ജലി ശ്രമിക്കുന്നതോടെ കഥയില് മാരക ട്വിസ്റ്റാണ്. കട്ടിലില് നിന്ന് ഇറക്കി നിലത്ത് കിടത്തിയിരുന്ന ശിവന്റെ അരികിലേക്ക് അഞ്ജലി എത്തിയ നിമിഷവും. ശിവനെ കുറ്റം പറഞ്ഞപ്പോള് മാതാപിതാക്കളോട് അഞ്ജലി തട്ടിക്കയറുന്ന രംഗവുമെല്ലാം ആരാധകര് ഏറ്റെടുത്തിരുന്നു. അപ്പോഴും ചോദ്യമായി എത്തിയിരുന്നത് അഞ്ജലിക്ക് ശിവനോട് ഇഷ്ടം തോന്നി തുടങ്ങിയോ എന്നതായിരുന്നു.\nനന്നേ നാടനും പഴഞ്ചനുമായ ശിവന്റെ വസ്ത്രധാരണം തന്നെയാണ് അഞ്ജലിയുടെ മെയി ന് പ്രശ്‌നം. ഇപ്പോഴിതാ അഞ്ജലി ആഗ്രഹിച്ചപോലെ ശിവന് ജീന്‍സും ഷര്‍ട്ടും ബൂട്ടുമെല്ലാം അണിഞ്ഞ് എത്തുന്ന പ്രമോയാണ് വൈറലായി മാറിക്കൊണ്ടിരിക്കുന്നത്.\nപുതിയ ഗെറ്റപ്പില് ശിവന് എത്തുമ്പോള് അഞ്ജലി ഹാപ്പിയെന്നാണ് പ്രെമോ സീചിപ്പിക്കുന്നത്. ഇന്നത്തെ എപ്പിസോഡ് എത്താനായി കാത്തിരിക്കുകയാണ് ആരാധകര്.


മൂന്നുമണിക്കൂർ ഉറങ്ങുന്ന മോദി അഴിമതിയെ കുറിച്ച് സംവദിക്കണം -രാഹുൽ | "PM Sleeps3Hours, So Debate Me On Corruption": Rahul Gandhi | Madhyamam\ndate_range 11 May 2019 11:22 AM GMT\nമൂന്നുമണിക്കൂർ ഉറങ്ങുന്ന മോദി അഴിമതിയെ കുറിച്ച് സംവദിക്കണം -രാഹുൽ\nഭോപാല്: ദിവസം മൂന്നു മണിക്കൂര് മാത്രമേ ഉറങ്ങാറുള്ളുവെന്ന് അവകാശപ്പെടുന്ന പ്രധാനമന്ത്രിയെ അഴിമതി സംബന്ധി ച്ച സംവാദത്തിന് വെല്ലുവിളിച്ച് കോൺഗ്രസ് അധ്യക്ഷൻ രാഹുല്‍ഗാന്ധി. ഉറക്കം പോലുമില്ലാതെ കഠിനാധ്വാനം ചെയ്യു ന്നുെവന്ന് അവകാശപ്പെടുന്ന പ്രധാനമന്ത്രി രാജ്യത്തെ അഴിമതി, നോട്ടുനിരോധനം, ജി.എസ്.ടി. കര്‍ഷകരുടെ പ്രശ്‌നങ്ങള ് തുടങ്ങിയ വിഷയങ്ങളിൽ തന്നോടു സംവാദിക്കൂ എന്നായിരുന്നു രാഹുലിെൻറ വെല്ലുവിളി.\nസ്നേഹം കൊണ്ട് നി റഞ്ഞ രാജ്യമായിരുന്നു ഇത്. എന്നാൽ രാജ്യത്ത് അദ്ദേഹം വെറുപ്പ് നിറച്ചു. പൊതുപരിപാടികൾക്കിടെ അദ്ദേഹത്തെ കാണു േമ്പാൾ വളരെ സ്നേഹത്തോടെയാണ് പെരുമാറാറുള്ളത്. എന്നാൽ അദ്ദേഹം മറുപടി നൽകാറില്ല. വളരെ ബഹുമാനത്തോടെ സംസാ രിക്കുേമ്പാഴും അദ്ദേഹം തന്നോടൊന്നും പറയാറില്ല. മോദിക്ക് തന്നോട് വ്യക്തിപരമായ വെറുപ്പാണ്. ഇങ്ങനെ ജനങ്ങൾ പറയുന്നതെന്തെന്ന് കേള്‍ക്കാതെ ഭരിച്ചാൽ രാജ്യത്തെ നല്ലരീതിയില് മുന്നോട്ടുകൊണ്ടുപോകാനാകില്ല. മോദിയുടെ ആശയവിനിമയ വൈദഗ്ധ്യവുമായി ആരും ചേർന്നുപോകില്ലെന്നും രാഹുല് എൻ.ഡി.ടി.വിക്ക് നൽകിയ അഭിമുഖത്തില് പറഞ്ഞു.\nനരേന്ദ്രമോദിയെ ആര്‍ക്കും തോല്‍പ്പിക്കാനാകില്ലെന്നാണ് അഞ്ചുവര്‍ഷം മുമ്പ് ചിലര് പറഞ്ഞിരുന്നത്. പക്ഷേ, ഞങ്ങള് പിന്‍വാങ്ങിയില്ല. പാര്‍ലമെൻറിലും പുറത്തും ഞങ്ങള് പോരാട്ടം തുടര്‍ന്നു. ഇപ്പോള് അദ്ദേഹം ഭയന്നിരിക്കുകയാണ്. നരേന്ദ്രമോദി വിജയിക്കുമെന്ന് ഇപ്പോള് ആരും പറയുന്നില്ല- രാഹുൽ കൂട്ടിച്ചേർത്തു.\nഇന്ത്യൻ ഭരണഘടനക്ക് ഭീഷണിയായിക്കൊണ്ടിരിക്കുന്ന പ്രത്യയശാസ്ത്രത്തിനെതിരെയാണ് തങ്ങൾ പോരാടുന്നത്. ആർ.ബി.ഐയുടെ ഇൻറലിജൻസ് മുന്നറിയിപ്പ് അവഗണിച്ചാണ് നോട്ടുനിരോധനം നടപ്പാക്കിയതെന്നും അദ്ദേഹം പറഞ്ഞു.\nരാജീവ് ജി, നെഹ്‌റു ജി, ഇന്ദിരാ ജി എന്നിവരെക്കുറിച്ച് നരേന്ദ്രമോദി സംസാരിക്കുന്നു. പക്ഷേ, സത്യമെന്താണെന്ന് എനിക്കറിയാം. അദ്ദേഹം നുണ പ്രചരിപ്പിക്കുകയാണെന്നും എനിക്കറിയാം. ഇതെല്ലാം മെയ് 23ന് വ്യക്തമാകും- രാഹുല് തുറന്നടിച്ചു. സിഖ് കലാപത്തെ കുറിച്ചുള്ള സാം പിത്രോഡയുടെ പരാമർശം തീർത്തും തെറ്റായിപ്പോയി. സിഖ് കലാപത്തിൽ ആർക്കെങ്കിലും പങ്കുണ്ടെങ്കിൽ അവർ ശിക്ഷിക്കപ്പെടണമെന്നും രാഹുൽ ഗാന്ധി പറഞ്ഞു.\nതെൻറ കുടുംബത്തോട് വെറുപ്പ്; എങ്കിലും മോദിയെ കെട്ടിപ്പിടിക്കും–രാഹുൽ\nഷുജാൽപുർ (മധ്യപ്രദേശ്): ബി.ജെ.പിക്കും ആർ.എസ്.എസിനും നരേന്ദ്ര മോദിക്കും തെൻറ കുടുംബത്തോട് വെറുപ്പാണെന്ന് കോൺഗ്രസ് അധ്യക്ഷൻ രാഹുൽ ഗാന്ധി. എങ്കിലും വെറുപ്പിനെ സ്നേഹംകൊണ്ടു മാത്രമേ കീഴടക്കാൻ സാധിക്കൂ എന്നതിനാൽ, അവസരം ലഭിച്ചാൽ മോദിയെ ഇനിയും താൻ കെട്ടിപ്പിടിക്കുെമന്നും അദ്ദേഹം പറഞ്ഞു.\nഇൗ തെരഞ്ഞെടുപ്പ് രണ്ട് പ്രത്യയശാസ്ത്രങ്ങൾ തമ്മിലാണെന്നും ഇൗ പോരാട്ടത്തിെൻറ ഒരു വശത്ത് കോൺഗ്രസും മറുവശത്ത് ബി.ജെ.പി-ആർ.എസ്.എസുമാണെന്നും മധ്യപ്രദേശിലെ ദേവാസ് മണ്ഡലത്തിൽ കോൺഗ്രസ് സ്ഥാനാർഥി പ്രഹ്ലാദ് ടിപാനിയയുടെ തെരഞ്ഞെടുപ്പ് റാലിയിൽ രാഹുൽ പറഞ്ഞു.\n‘‘ബി.ജെ.പിക്കും ആർ.എസ്.എസിനും പ്രധാനമന്ത്രി മോദിക്കും എെൻറ കുടുംബത്തോട് വെറുപ്പാണ്. ഇൗ വെറുപ്പ് നീക്കുകയാണ് ഞങ്ങളുടെ കടമ. എെൻറ പിതാവിനോടും മുത്തശ്ശിയോടും മുതുമുത്തച്ഛനോടും വെറുപ്പും ദേഷ്യവും കലർന്ന ഭാഷയിലാണ് മോദിയുടെ സംസാരം. എങ്കിലും ഞാൻ അദ്ദേഹത്തെ ആലിംഗനം ചെയ്യും. താങ്കൾ ഒരു പ്രധാനമന്ത്രിയാണ്. അതുെകാണ്ട് വെറുപ്പ് മാറ്റിവെച്ച് സ്നേഹത്തോടെ ജോലി ചെയ്യണം.’’ -രാഹുൽ ആവശ്യപ്പെട്ടു.\nTAGS:PM Modi debate corruption rahul gandhi india news\nNews Summary - "PM Sleeps3Hours, So Debate Me On Corruption": Rahul Gandhi


യുപിയിലെ ഏറ്റുമുട്ടല് കൊല: ആശങ്ക പ്രകടിപ്പിച്ച് ഐക്യരാഷ്ട്ര സഭ\nSat May 28 2022 05:53:20 GMT+0530 (India Standard Time)\nഎന്നാല്, കത്തിന് കേന്ദ്രസര്‍ക്കാര് ഇതുവരെ ഒരു മറുപടിയും നല്‍കിയിട്ടില്ല\nBY BSR12 Jan 2019 4:41 PM GMT\nBSR12 Jan 2019 4:41 PM GMT\nലക്‌നൗ: യോഗി ആദിത്യനാഥ് മുഖ്യമന്ത്രിയായ ശേഷം രണ്ടുവര്‍ഷത്തിനിടെ ഉത്തര്‍പ്രദേശില് നടക്കുന്ന ഏറ്റുമുട്ടല് കൊലപാതകങ്ങളില് ആശങ്ക പ്രകടിപ്പിച്ച് ഐക്യരാഷ്ട്ര സഭ. ആദിത്യനാഥിനു കീഴിലുള്ള ബിജെപി സര്‍ക്കാര് അധികാരത്തിലെത്തിയ ശേഷം 59 ഏറ്റുമുട്ടല് കൊലപാതകങ്ങളാണുണ്ടായത്. ഇതേക്കുറിച്ച് യുഎന്നിലെ നാല് മനുഷ്യാവകാശ വിദഗ്ദര് തങ്ങളോട് ആശങ്ക പ്രകടിപ്പിച്ചതായി ഐക്യരാഷ്ട്ര സഭയുടെ മനുഷ്യാവകാശ കമ്മീഷണര് അറിയിച്ചു. ഇത്തരം സംഭവങ്ങള് അന്വേഷിക്കാന് സുപ്രിംകോടതി നിഷ്‌കര്‍ശിച്ച മാര്‍ഗരേഖ അനുസരിക്കാന് സര്‍ക്കാര് തയ്യാറാവുന്നില്ലെന്നും ആരോപിച്ചു. മുസ്‌ലിം സമുദായത്തിലെ സാമ്പത്തികമായി പിന്നാക്കം നില്‍ക്കുന്നവരാണ് ഏറ്റുമുട്ടലില് കൂടുതലായും ഇരകളായത്. 15 സംഭവങ്ങളെ കുറിച്ചുള്ള വിശദവിവരങ്ങള് മനുഷ്യാവകാശ വിദഗ്ദര് കേന്ദ്ര സര്‍ക്കാറിന് കൈമാറിയതായും യുഎന് ഓഫിസ് പ്രസ്താവനയില് അറിയിച്ചു. എന്നാല്, കത്തിന് കേന്ദ്രസര്‍ക്കാര് ഇതുവരെ ഒരു മറുപടിയും നല്‍കിയിട്ടില്ല. പോലിസിന്റെ കസ്റ്റഡിയില് നിന്നു രക്ഷപ്പെടുമ്പോഴും ഏറ്റുമുട്ടലിലുമാണ് കൊലപാതകങ്ങളുണ്ടാവുന്നതെന്നു പറഞ്ഞ് പോലിസ് സംഭവങ്ങളെ നിസ്സാരവല്‍ക്കരിക്കുകയാണെന്നു യുഎന് റിപോര്‍ട്ടില് പറയുന്നുണ്ട്. സംഭവങ്ങളുടെ മാതൃകയില് ഞങ്ങള് ആശങ്കാകുലരാണ്, കൊല്ലപ്പെടുന്നതിന് മുമ്പ് ആളുകള് അറസ്റ്റ് ചെയ്യപ്പെടുന്നുണ്ട്. മൃതദേഹങ്ങളില് പീഢിപ്പിക്കപ്പെട്ടതിന്റെ പാടുകള് കണ്ടുവരുന്നതായും യുഎന് വിദഗ്ദര് പറയുന്നു.\nമരിച്ചവരുടെ ബന്ധുക്കളെ പോലിസ് വിവരം അറിയിക്കുകയോ പോസ്റ്റ്‌മോര്‍ട്ടം റിപോര്‍ട്ട് ബന്ധുക്കള്‍ക്ക് കൈമാറുകയോ ചെയ്യുന്നില്ല. കേസുകള് സ്വതന്ത്ര ഏജന്‍സികള്‍ക്കു അന്വേഷിക്കാന് കൈമാറാനു പോലിസ് തടസ്സം നില്‍ക്കുകയാണ്. ഉത്തര്‍പ്രദേശ് പോലിസ് സേനയുടെ പ്രവര്‍ത്തനം അടിയന്തിരമായി പരിശോധിക്കണമെന്നും റിപോര്‍ട്ടിലുണ്ട്. നേരത്തേ, 2018 ജൂലൈയില് നടന്ന വ്യാജ ഏറ്റുമുട്ടലുകളെ കുറിച്ച് വിശദീകരണം നല്‍കാന് സുപ്രിംകോടതി ആദിത്യനാഥ് സര്‍ക്കാരിന് നോട്ടീസ് അയച്ചിരുന്നു. ദേശീയ മനുഷ്യാവകാശ കമ്മീഷനും യുപിയിലെ സര്‍ക്കാരിനു സമാന ആവശ്യമുന്നയിച്ച് നോട്ടീസ് നല്‍കിയിരുന്നു.\nunited nations up government encounter killings


ഒരു പെണ് വിജയഗാഥ : Rashtradeepika\nതിരുവനന്തപുരത്തുനിന്ന് തുടങ്ങി കാഷ്മീരിലെ കർഖുംഗ്ല വരെ 12,000 കിലോമീറ്ററാണ് ഷൈനി 42 ദിവസം കൊണ്ട് സഞ്ചരിച്ചത്. കേരളത്തിൽ ഹിമാലയൻ ബുള്ളറ്റ് സ്വന്തമാക്കിയ ആദ്യ റൈഡർ കൂടിയാണ് ഷൈനി. ആ വിശേഷങ്ങളിലേക്ക്…\nയാത്രയിൽ എനിക്ക് ആദ്യ ദിവസം തിരുനെൽവേലിയിൽനിന്ന് 60കിലോമീറ്റർ അകലെ ബുള്ളറ്റ് തെന്നിവീണ് അപകടം പറ്റി. ബുള്ളറ്റിന് അത്യാവശ്യം പണി വന്നു. എനിക്കു സാരമായി പരിക്കേറ്റു. എെൻറ മൊബൈൽ ഫോണും കാമറയും തകരാറിലായി. അവിടെനിന്ന് വാഹനം നന്നാക്കി വിശ്രമിച്ചശേഷമാണ് യാത്ര തുടർന്നത്. കർണാടകയിലെ റോയൽ എൻഫീൽഡിെൻറ ആർഎഫ്എം ബിനോ ജോബ് ആ അപകടഘട്ടത്തിൽ സഹായത്തിനെത്തി. തുടർന്ന് യാത്രയുടെ അവസാനംവരെ വാനത്തിെൻറ സർവീസിംഗ് ഉൾപ്പെടെയുള്ള കാര്യങ്ങൾ ചെയ്യാൻ ബിനോയുടെ സഹായമുണ്ടായി.


ഗായകന് കാര്‍ത്തിക്കിന്റെ പേര് വെളിപ്പെടുത്തിയില്ലെങ്കില് മീ ടൂവിനോട് ചെയ്യുന്ന കടുത്ത അനീതി; ഗായിക ചിന്‍മയി - BIGNEWSLIVE | Latest Malayalam News\nട്വിറ്ററിലൂടെയാണ് കാര്‍ത്തിക്കിനെതിരെ ചിന്‍മയി ആരോപണം ഉന്നയിച്ചിരിക്കുന്നത്\nതമിഴ് ഗാനരചയിതാവ് വൈരമുത്തുവിനെതിരെ ഉന്നയിച്ച ലൈംഗികാരോപണത്തിന് പിന്നാലെ ഗായകന് കാര്‍ത്തിക്കിനെതിരെ ലൈംഗിക ആരോപണവുമായി ഗായിക ചിന്‍മയി. ട്വിറ്ററിലൂടെയാണ് കാര്‍ത്തിക്കിനെതിരെ ചിന്‍മയി ആരോപണം ഉന്നയിച്ചിരിക്കുന്നത്.\nകാര്‍ത്തിക്കിന്റെ പേര് വെളിപ്പെടുത്തിയില്ലെങ്കില് മീ ടൂവിനോട് ചെയ്യുന്ന കടുത്ത അനീതിയായിരിക്കുമെന്നും കാര്‍ത്തികിനെതിരെയുള്ള പോരാട്ടത്തില് നിരവധി യുവതികള് തനിക്കൊപ്പം നില്‍ക്കുമെന്നും ചിന്‍മയി പറഞ്ഞു.\nകാര്‍ത്തികിന്റെ പേരു വെളിപ്പെടുത്തിയില്ലെങ്കില് മീ ടൂ ക്യാമ്പയിനോട് ചെയ്യുന്ന കടുത്ത അനീതിയായിരിക്കും. അതില് ഞാനും ഞാനറിയുന്ന പലരും ചേര്‍ന്ന് ഞങ്ങളും എന്നാണ് പറയേണ്ടത്. പ്രശസ്തി ദുരൂപയോഗം ചെയ്തിട്ടേയുള്ളൂ അദ്ദേഹം. രോഗിയെപ്പോലെ നിരവധി സ്ത്രീകളുടെ പിന്നാലെ പോകുന്നയാളാണ് അദ്ദേഹം. അതും ഒരേ ദിവസത്തില്, ഒരു കുറ്റബോധം പോലുമില്ലാതെ. സംഗീത ലോകത്തെ സുഹൃത്തുക്കള്‍ക്ക് മാത്രമല്ല, മറ്റു സ്ത്രീ സുഹൃത്തുക്കള്‍ക്കും അശ്ലീല ചിത്രങ്ങളും വീഡിയോകളും സന്ദേശങ്ങളിലൂടെ കൈമാറുന്നതും അദ്ദേഹം പതിവാക്കി. പ്രശസ്തനായതിനാല് അതെല്ലാം ഒളിച്ചുവെച്ചു. പേരു പറയാതെ പല പെണ്‍കുട്ടികളും കാര്‍ത്തിക്കിനെതിരെ സന്തോഷത്തോടെ പറയും ‘മീ ടൂ’ ചിന്‍മയി ട്വിറ്ററില് കുറിച്ചു.\nഅതേസമയം, കാര്‍ത്തികിനെതിരെ ലൈംഗികരോപണവുമായി പേര് വെളിപ്പെടുത്താനാഗ്രഹിക്കാത്ത യുവതി തനിക്കയച്ച സന്ദേശം ഉള്‍പ്പെടുത്തി മാധ്യമപ്രവര്‍ത്തക സന്ധ്യാമേനോന് ട്വീറ്റ് ചെയ്തിരുന്നു. സന്ധ്യാമേനോന്റെ ട്വീറ്റ് ഉള്‍പ്പെടുത്തിയായിരുന്നു ചിന്‍മയിയുടെ ട്വീറ്റ്. ‘തൊടാന് ആഗ്രഹിക്കുന്നുവെന്നും നിന്നെ ഓര്‍ത്ത് സ്വയംഭോഗം ചെയ്തിട്ടുണ്ടെന്ന്’ കാര്‍ത്തിക് പറഞ്ഞതായി യുവതിയുടെ സന്ദേശത്തില് പറയുന്നു.\nതന്റെ ആരോപണത്തിന്റെ നിജസ്ഥിതി അറിയാന് തന്റെ അമ്മയെ വിളിക്കുന്നത് നിര്‍ത്തണമെന്നും മാധ്യമപ്രവര്‍ത്തകരോട് ചിന്‍മയി അഭ്യര്‍ത്ഥിച്ചു. ‘അവര്‍ക്ക് 69 വയസുണ്ട്. ഈ പ്രായത്തില് ഇത്രയും സമര്‍ദ്ദം താങ്ങാന് അവര്‍ക്ക് കഴിയില്ല. ദയവായി അവരെ വിളിക്കുന്നത് അവസാനിപ്പിക്കൂ’ ചിന്‍മയി പറഞ്ഞു.\nTags: #Me Toosinger kaarthik


വെങ്കിട്ടരാമന് വിഷയം: സിവില് സര്‍വീസ് ഗൂഡാലോചന പൊളിച്ചത് മാധ്യമങ്ങളും മുഖ്യമന്ത്രിയും – Meddling Media\nഉന്നത ഐഎഎസ്-ഐപിഎസ് ഉദ്യോഗസ്ഥര് ഇടപെട്ട് ഒതുക്കാനുള്ള സകല വഴികളും ചെയ്തെങ്കിലും മാധ്യമങ്ങളുടെ ഇടപെടല് എല്ലാ ഗൂഢാലോചനകളെയും അട്ടിമറിച്ചു. സംഭവ സ്ഥലത്തു നിന്നു തന്നെ ആളെ പോലീസിനു വ്യക്തമായിരുന്നു.\nതിരുവനന്തപുരം: സിറാജ് പത്രത്തിന്റെ ബ്യൂറോ ചീഫ് കെ.എം. ബഷീര് അപകടത്തില് കൊല്ലപ്പെട്ട സംഭവം ഒതുക്കാനുള്ള ശ്രമം പൊളിഞ്ഞത് മാധ്യമ ഇടപെടല്. ഉന്നത ഐഎഎസ്-ഐപിഎസ് ഉദ്യോഗസ്ഥര് ഇടപെട്ട് ഒതുക്കാനുള്ള സകല വഴികളും ചെയ്തെങ്കിലും മാധ്യമങ്ങളുടെ ഇടപെടല് എല്ലാ ഗൂഢാലോചനകളെയും അട്ടിമറിച്ചു. സംഭവം അറിഞ്ഞതോടെ മുഖം നോക്കാതെ നടപടിയെടുക്കാന് മുഖ്യമന്ത്രി ഡി ജി പിക്ക് കര്‍ശന നിര്‍ദ്ദേശം നല്‍കിയതോടെ ഗൂഡാലോചന പൊളിഞ്ഞു. ഇതോടെ പൊലീസിനും നിവ്യത്തിയില്ലാതായി . സംഭവ സ്ഥലത്തു നിന്നു തന്നെ ആളെ പോലീസിനു വ്യക്തമായിരുന്നു. തുടര്‍ന്ന് നടന്നതെല്ലാം ശ്രീം വെങ്കിട്ടരാമനെ രക്ഷിക്കാനുള്ള നാടകീയ ശ്രമങ്ങളായിരുന്നു. കൂടെ സഞ്ചരിച്ച വനിതാ സുഹൃത്താണ് കാറോടിച്ചതെന്ന ശ്രീം വെങ്കിട്ടരാമന്റെ മൊഴി മുഖവിലയ്ക്കെടുത്തു ഇയാളെ രക്ഷപ്പെടുത്താനുള്ള നടപടികളാണ് പോലീസ് എടുത്തത്.\nഅതേസമയം സംഭവത്തിന്റെ സത്യാവസ്ഥ പുറത്തറിഞ്ഞാലും ശ്രീരാംവെങ്കിട്ടരാമന് നിയമപരമായി കുടുങ്ങാന് സാധ്യതയില്ലെന്നതാണ് മറ്റൊരു കാര്യം. സംഭവം നടന്നയുടന് ഇയാളുടെ രക്തസാംപിള് പരിശോധനക്കെടുക്കാത്ത സാഹചര്യത്തില് കോടതിയില് കേസ് നിലനില്‍ക്കില്ല. മദ്യപിച്ചു വാഹനമോടിച്ചു മരണം സംഭവിച്ച കേസുകളില് സാക്ഷി മൊഴികളേക്കാള് വേണ്ടത് മെഡിക്കല് റിപ്പോര്‍ട്ടാണ്. സഹപ്രവര്‍ത്തകര് മരിച്ച സംഭവമായതു കൊണ്ടു തന്നെ തിരുവന്തപുരത്തെ മാധ്യമ പ്രവര്‍ത്തകരെല്ലാം നിതാന്ത ജാഗ്രതയോടെ സംഭവങ്ങള്‍ക്കു പിന്നില് സഞ്ചരിച്ചു. ഇതോടെയാണ് അട്ടമറിയ്ക്കാനുള്ള ഐഎഎസ്-ഐപിഎസ് ശ്രമം പാളിയത്.\n#siraj bureau cheifcivil-servicedeath-sreem ramvenkataraman


പരിശുദ്ധ പിതാവിന് വില ഇടരുത് - ovsonline.in\nപരിശുദ്ധ പിതാവിന് വില ഇടരുത്\nApril 16, 2017 April 16, 2017 Editor 10\nമലങ്കര നസ്രാണികളുടെ സ്വകാര്യ അഹങ്കാരമാണ് പൗരസ്ത്യ കാതോലിക്കായും മലങ്കര മെത്രാപ്പോലീത്തായുമായ പ. പിതാവ്. സ്വാതന്ത്ര്യത്തിന്‍റെയും സ്വയംഭരണത്തിന്‍റെയും ദേശീയതയുടേയും പ്രതിരൂപമാണ് മലങ്കര നസ്രാണികളുടെ ജാതിക്കു തലവനും ഇന്ത്യയൊക്കയുടേയും വാതിലുമായ പരിശുദ്ധ പിതാവ്. അമൂല്യമായ ആ സമ്പത്തിനു വില നിശ്ചയിക്കുന്ന ചില പ്രവണതകള് ഉളവാക്കിയ ആത്മരോക്ഷമാണ് ഇത്തരമൊരു കുറിപ്പെഴുതാന് പ്രേരിപ്പിച്ചത്.\nഒരു വര്‍ഷം മുമ്പാണ് ഒന്നാമത്തെ സംഭവം. ചെറിയ പരിചയമുള്ള ഒരാള് ഒരു സംശയ നിവൃത്തിക്കായി ഈ ലേഖകനെ വിളിച്ചു. അദ്ദേഹത്തിന് അറിയേണ്ടത് ഒന്നുമാത്രം; പ. പിതാവിനെ ഒരു കല്യാണം കെട്ടിക്കാന് വിളിച്ചാല് കുറഞ്ഞത് ഒരു ലക്ഷം രൂപ കൊടുക്കണമോ? ആരു പറഞ്ഞു? ഈ ലേഖകന് ചോദിച്ചു. അദ്ദേഹം പറഞ്ഞു; ഞങ്ങടെ വികാരിയച്ചന് പറഞ്ഞു. അതില്‍കുറവാണേല്‍ബാവാ തിരുമേനി വരില്ലന്നും പറഞ്ഞു. അതിന് ഈ ലേഖകന് പറഞ്ഞ മറുപടി പിന്നാലെ പറയാം.\nഈ സംഭാഷണം കഴിഞ്ഞ് ഏതാനും ആഴ്ചകള്ക്കകം ഒരു പ്രമുഖ തീര്ത്ഥാടന കേന്ദ്രത്തില് പരിചയമില്ലാത്ത ഏതാനും പേര് തമ്മില് നടത്തിയ സംഭാഷണം യാദൃശ്ചികമായി കേട്ടതാണ് അടുത്ത സംഭവം. അതിലൊരാളുടെ ആസന്നമായ പള്ളി കൂദാശയാണ് വിഷയം. തീയതിയൊക്കെ പറഞ്ഞശേഷം ചോദ്യകര്‍ത്താവ് ഉറപ്പാക്കാനെന്നവിധം ചോദിച്ചു; ബാവായല്ലേ കൂദാശ ചെയ്യുന്നത്? ഉടന് വന്നു മറുപടി; ഏയ് അല്ല, ഇടവക മെത്രാനും, (…), (…) തിരുമേനിമാരുമാണ്.\nചോദ്യകര്‍ത്താവ് – അതെന്താ ബാവായെ വേണ്ടന്നു വെച്ചത്?\nഞങ്ങള്‍ക്ക് താങ്ങാന് പറ്റില്ല. പള്ളി പണിതന്നെ ആകെ കടത്തിലാണ്. ബാവായെ വിളിച്ചാല് ഒരു ലക്ഷമെങ്കിലും കൊടുക്കണം. അതിനു പാങ്ങില്ല. അതുകൊണ്ടു മെത്രാന് മതി എന്നുവെച്ചു.\nഞങ്ങളുടെ ഭദ്രാസന സെക്രട്ടറിയാ പറഞ്ഞത് പള്ളികൂദാശയ്ക്ക് റേറ്റ് ഒരു ലക്ഷമാന്ന്. ഇപ്പോ അത് ഞങ്ങളെക്കൊണ്ടു നടക്കില്ല …\nഞരമ്പുകളിള് രക്തം തിളച്ചു കയറിയതുകൊണ്ട് കൂടുതല് കേള്‍ക്കാന് നില്ക്കാതെ ഈ ലേഖകന് അവിടെനിന്നും മാറി. അതിനു കാരണമുണ്ട്. കുന്നംകുളം മണീട് കൊള്ളന്നൂര് വിട്ടില് അയ്പ്പിന്‍റെയും കൂഞ്ഞിട്ടിയുടെയും മകന് ശ്രീ പോളിനെ ഈ ലേഖകനറിയില്ല. എറണാകുളം സെന്‍റ് മേരിസ് പള്ളി സഹപട്ടക്കാരന് ദിവ്യ ശ്രീ കെ. ഐ. പോള് കത്തനാരേയും അറിയില്ല. പക്ഷേ കുന്നംകുളത്തിന്‍റെ നി. വ. ദി. ശ്രീ പൗലൂസ് മാര് മിലിത്തിയോസ് മെത്രാപ്പോലീത്തായെ നന്നായി അറിയാം. കുറഞ്ഞപക്ഷം പുതുതായി പണിതു കൂദാശ ചെയ്ത കുന്നംകുളം അരമനയില് 1990 നവംബര് 29-ന് ആദ്യ അതിഥിയായി താമസിച്ച നാള് മുതല് വ്യക്തമായി അറിയാം. പൗരസ്ത്യ കാതോലിക്കായും മലങ്കര മെത്രാപ്പോലീത്തായുമായ നി. വ. ദി. മ. മ. ശ്രീ ബസേലിയോസ് മാര്‍ത്തോമ്മാ പൗലൂസ് ദ്വിതീയനേയും സ്ഥാനമേറ്റ അന്നുമുതല് ഇതഃപര്യന്തം അതേപോലെതന്നെ അറിയാം.\nഈ വ്യക്തിപരമായ പരിചയവും ഈ ലേഖകന്‍റെ വിവരശേഖരണ മാര്ഗ്ഗങ്ങളും അവലംബിച്ചു ഉറപ്പിച്ചു പറയാവുന്ന ഒരു വസ്തുതയുണ്ട്. ഇപ്പോഴത്തെ പ. പിതാവ് ഒരിക്കലും ഒരു ധനമോഹിയല്ല. കുടുംബസ്വത്തായി ലഭിച്ച ഭൂമി ഭവനരഹിതര്‍ക്ക് പതിച്ചു നല്കിയതല്ലാതെ കുടുംബത്തേക്കു ഒന്നും മുതല്കൂട്ടിയിട്ടില്ല. ചോദിച്ചതിനപ്പുറവും ചോദിക്കാത്തതും കൊടുത്തതല്ലാതെ ചോദിച്ചുവാങ്ങിയ കഥ ആരും പറയുന്നില്ല. അങ്ങോട്ടു കൊടുത്തതു കൈപ്പറ്റാത്ത സംഭവങ്ങള് ധാരാളമുണ്ടുതാനും. വലതുകൈ ചെയ്തതു ഇടത്തു കൈ അറിയാത്ത ഇത്തരം സംഭവങ്ങള് ഈ ലേഖകനു ധാരളം അറിയാം. പക്ഷേ അവ വിവരിക്കുന്നത് ദാതാവിന്‍റെ വ്യക്തിത്വത്തിനു ക്ഷതം സംഭവിപ്പിക്കുമെന്നതിനാല് പ്രതിപാദിക്കുന്നില്ല. ഒന്നു മാത്രം പറയാം. തന്‍റെ പിതാക്കന്മാരുടെ കാലടികളെ പിന്തുടരുന്ന പ. പിതാവ് തന്‍റെ സ്ഥാനത്തിനു വില ഇട്ടിട്ടില്ല; ഇടുകയുമില്ല. തന്‍റെ അപ്പോസ്ഥോലികമായ കൃത്യനിര്‍വഹണത്തിനായി വിദേശത്തടക്കം സമ്പന്ന ഇടവകകള് സന്ദര്ശിക്കുമ്പോഴും മഹാപൗരോഹിത്യ കര്‍മ്മങ്ങള് നിര്‍വഹിച്ചു ഉടന് മടങ്ങുന്നതല്ലാതെ, പതിനെട്ടാം നൂറ്റാണ്ടിലെ വര്‍ത്തമാന പുസ്തകത്തില് പാറമ്മേക്കല് തൊമ്മന് കത്തനാര് പ. പിതാവിന്‍റെ മുന്‍ഗാമിയെക്കുറിച്ചു വര്ണ്ണിക്കുന്നതുപോലെ … ഏറോപ്പ ഒക്കയിലും മറ്റു പല രാജ്യങ്ങളിലും നീയും നിന്‍റെ കൂട്ടരും ചെയ്തുവരുന്നതുപോലെ കുടിതോറും നടന്നു തെണ്ടുവാന് തനിക്കു ചിതമല്ലാ …. എന്ന ബോദ്ധ്യത്തോടെ പ്രവര്‍ത്തിക്കുന്നതും ഇതിനു തെളിവാണ്.\nവി. കൂദാശകള്‍ക്കും, വിശിഷ്യാ പട്ടത്വത്തിനും പ്രതിഫലം വാങ്ങുന്നത് ഗുരുതരമായ പാപമായണ് പ. സഭ കണക്കാക്കുന്നത്. ക്ഷുദ്രക്കാരനായ ശീമോനുമായി ബന്ധപ്പെട്ടാണ് (അപ്പോ. പ്രവ. 8. 9.) ഈ വിശ്വാസം രൂപപ്പെട്ടത്. മെത്രാന്മാരുടെ ജീവസന്ധാരണത്തിനു നിശ്ചിത ശമ്പളമോ ജനങ്ങളില് നിന്നും ലഭിക്കുന്ന ദശാംശമോ ക്രമപ്പെടുത്തിയോ ആണ് അവരുടെ സാമ്പത്തിക പ്രതിസന്ധി പുരാതന സഭകള് മറികടന്നിരുന്നത്. അത്തരം സംവിധാനമൊന്നും നസ്രാണികള്‍ക്ക് ഇല്ലായിരുന്നു. നസ്രാണിയുടെ ഇന്ത്യന് പവിത്രതാ സങ്കല്പത്തില് അത് അചിന്ത്യമായിരുന്നു എന്നതായിരുന്നു കാരണം. കര്മ്മങ്ങളും അവയ്ക്കുള്ള ദക്ഷിണയും ഇന്ത്യന് സംസ്കാരത്തിന്‍റെ ഭാഗമായിരുന്നു. പുരോഹിതര്‍ക്ക് നിശ്ചിത പ്രതിഫലമോ ശമ്പളമോ വയ്ക്കന്നത് കേരളീയ പവിത്രതാ സങ്കല്പത്തില് അചിന്ത്യമായിരുന്നു. അതേ സമയം മനസറിഞ്ഞുകൊടുക്കുന്ന ദക്ഷിണ സ്വീകാര്യവുമായിരുന്നു എന്നു മാത്രമല്ല, നിരസിക്കാനാവാത്തതുമായിരുന്നു. വേണ്ടന്നു പറയരുത്, ചോദിച്ചു വാങ്ങരുത്, കണക്കു പറയരുത് എന്ന നസ്രാണി പ്രതിഗ്രാഹ സങ്കല്പത്തിന്‍റെ അന്തഃസത്തയും ഇതുതന്നെയാണ്. അതിനാലാണ് 1653-ല് സ്വന്തം ദേശീയ മെത്രാപ്പോലിത്തനേറ്റ് സ്ഥാപിച്ചിട്ടും നസ്രാണികള് അവര്ക്ക് പ്രത്യേക വരുമാനമാര്ഗ്ഗമൊന്നും നിശ്ചയിക്കാതിരുന്നത്. മുന്‍കാലങ്ങളില് ജാതിക്കു കത്തനാരുമാര് ജീവിച്ചതുപോലെ പൂര്‍വാര്‍ര്ജ്ജിതസ്വത്തും ദക്ഷിണയുംകൊണ്ടു അവര് ഉപജീവനം കഴിച്ചുകൊള്ളുമെന്നായിരുന്നു നസ്രാണിയുടെ കാഴ്ചപ്പാട്. പോരെങ്കില് മലങ്കര മെത്രാന് എഴുന്നള്ളി താമസിക്കുന്ന പള്ളിക്കാരുടെ ചുമതലയായിരുന്നു അദ്ദേഹത്തിന്‍റെയും പരിവാരങ്ങളുടേയും ചിലവു വഹിക്കുക എന്നത്. പട്ടംകൊടയ്ക്ക് അടക്കം അവര്‍ക്ക് കിട്ടുന്ന ദക്ഷിണ ശീമോന്യപാപമായി നസ്രാണി കണക്കാക്കിയിരുന്നില്ല..\nപക്ഷേ ഒരു വിധത്തില്ലെങ്കില് മറ്റൊരുവിധത്തില് ശീമോന്യപാപം ക്രൈസ്തവ മതത്തില് എന്നും നിലനിന്നിരുന്നു. സ്വന്തം കാഴ്ചപ്പാടില് തെറ്റല്ലാത്ത ഇത്തരം പ്രതിഫലങ്ങള് എന്നും എതിരാളികള്‍ക്ക് ശീമോന്യ പാപം എന്നു മുദ്രകുത്തുവാന് അവസരമുണ്ടാക്കുന്ന ഒന്നായിരുന്നു. മാര്‍ത്തോമ്മാ ആറാമന് എന്ന വലിയ മാര് ദീവന്നാസ്യോസിനെപ്പറ്റി റോമന് കത്തോലിക്കര് ഉന്നയിച്ചതും ഇത്തരമൊരു ആരോപണമായിരുന്നു. അതിന്‍റെ വിശദാംശങ്ങളും വിശദമായ മറുപടിയും അക്കാലത്തെ ഒരു മലയാളി റോമന് കത്തോലിക്കാ വൈദീകനായ പാറമ്മേക്കല് തൊമ്മന് കത്തനാര് തന്‍റെ വര്‍ത്തമാന പുസ്തകത്തില് നല്കുന്നുണ്ട്.\n… അതെന്താന്നാല് നീയും നിന്‍റെ കൂട്ടരും എല്ലാ ഇടത്തും ചെയ്തുവരുന്ന അവസ്ഥ ഞാന് വേണ്ടുംവണ്ണം ഞാന് അറിഞ്ഞിരിക്കുന്നു. എന്നതുകൊണ്ടു ആയ്തിമ്മെല് പറയാതെ മാര് തൊമ്മാമെത്രാന് ചെയ്തുവരുന്ന അവസ്ഥകൊണ്ടു പറയുക അത്രെ വേണ്ടിയിരിക്കുന്നു. എന്നാല് നമ്മുടെ മലങ്കരെ ഏറൊപ്പായില് എല്ലാ ഇടത്തും ഉള്ളതുപോലെ പള്ളിക്കടുത്ത പതാരം ആരും കൊടുത്തുവരുന്നില്ല എന്നു നീ തന്നെയും നല്ലവണ്ണം അറിഞ്ഞിരിക്കുന്നതന്യേ നമ്മുടെ മാര്‍ത്തോമ്മാമെത്രാനു റൊമ്മായില് നിന്നും മറ്റു ഇടങ്ങളില് നിന്നും മാസപ്പടി ആരും കൊടുക്കുന്നില്ല എന്നും കച്ചവടം തനിക്കു ചെയ്യാന് മേല എന്നും ഏറോപ്പാ ഒക്കയിലും മറ്റു പല രാജ്യങ്ങിലും നീയും നിന്‍റെ കൂട്ടരും ചെയ്തുവരുന്നതുപൊലെ കുടിതോറും നടന്നു തെണ്ടുവാന് തനിക്കു ചിതമല്ലാ എന്നും നീ തന്നെ ബൊധിച്ചിരിക്കുകയും ചെയ്യുന്നു. എന്നു വരുമ്പൊള് ഞാന് നിന്നോടു ചൊദിക്കുന്നു. ഇയാള് മാനുഷനായിരിക്കുകയും വിശപ്പിനും ദാഹത്തിനും ശെഷമുള്ള ദിഷ്ടിതികള്ക്കും താന് കീഴ്വഴങ്ങിയിരിക്കുയും ചെയ്യുന്നതിനാംപക്കം എന്തുകൊണ്ടു താന് കഴിയേണ്ടു. എന്നാല് ത്രൊണൊസിനു ചിറ്റാഴ്മ ചെയ്യുന്നവര് ത്രൊണൊസില്നിന്നും വ്യാപരിക്കപ്പെടുന്നതും മദബഹയില് വെലചെയ്യുന്നവര് മദബഹയില്നിന്നും യാവന കൈക്കൊള്ളുന്നതും ദൈവകല്പന അത്രെ ആകുന്നു. ... (വര്‍ത്തമാനപുസ്തകം, 1977, p 333)\nഇതേ കാലത്തിനടുത്ത് സ്വന്തം സ്ഥാനം ഉറപ്പിക്കാന് വേണ്ടി കൊച്ചിയിലെ ശക്തന് തമ്പുരാന്‍റെ ദേശസ്നേഹം ഇളക്കാന് ഈ അരോപണം വലിയ മാര് ദീവന്നാസ്യോസിനു എതിരെ രാഷ്ട്രീയമായി കാട്ടുമങ്ങാട്ട് മാര് കൂറിലോസ് പ്രയോഗിക്കുന്നുണ്ട്. 1796-നടുത്ത് കാട്ടുമങ്ങാടന് അയച്ച ഹര്ജിയില് .… അയാള ഒരു ചെമ്മാച്ചനെ ഉണ്ടാക്കുമ്പോള് അഞ്ഞൂറു ചക്രം വാങ്ങും! ഒരു കത്തനാരെ ഉണ്ടാക്കുമ്പോള് അഞ്ഞൂറു ചക്രം വാങ്ങും!… എന്നു ആരോപിക്കുന്നുണ്ട്. (പുത്തേഴത്ത് രാമ മേനോന്, ശക്തന് തമ്പുരാന്, 1989, p 289) പാശ്ചാത്യ ക്രൈസ്തവ ദര്ശനമനുസരിച്ച് ഇത് ശീമോന്യപാപം ആയിരിക്കാം. പക്ഷേ നസ്രാണിയുടെ പവിത്രതാ സങ്കലപമനുസരിച്ച് ഇതൊരു ആചാര്യ ദക്ഷിണയും അതിനാല് സ്വീകീര്യവുമായിരുന്നു.\nപള്ളികൂദാശ ചെയ്യുന്നതിനും പട്ടം കൊടുക്കുന്നതിനും മെത്രാനു കിട്ടുന്ന പ്രതിഗ്രാഹം ശീമോന്യപാപം ആയിരുന്നെങ്കില് മാമോദീസാ, വിവാഹം, ശവസംസ്കാരം, ശ്രാദ്ധം തുടങ്ങിയവയ്ക്കു കത്തനാരുമാര് വാങ്ങുന്ന ദക്ഷിണ അഥവാ കര്‍മ്മഫീസും അതുതന്നെ ആയിരുന്നു. പത്തൊമ്പതാം നൂറ്റാണ്ടിന്‍റെ മദ്ധ്യത്തില് ഇവയ്ക്കു പകരം മെത്രാനും കത്തനാരുമാര്ക്കും മാസപ്പടി വയ്ക്കാനുള്ള നിര്‍ദ്ദേശം നസ്രാണികള് നിരാകരിച്ചു. ശമ്പളം ഒരിനം അടിമത്വം ആണന്നുള്ള കാഴ്ചപ്പാട് ആണ് അവര് കൈക്കൊണ്ടത്. പില്‍ക്കാലത്ത് കത്തനാരുമാര്ക്ക് പ്രതിമാസ ശമ്പളം നിശ്ചയിച്ചിട്ടും പ്രതിഗ്രാഹം അവസാനിച്ചില്ല. ഇന്ത്യന് സംസ്കാരത്തിന്‍റെ ഭാഗമായ ദക്ഷിണ ഉപേക്ഷിക്കാന് നസ്രാണിക്കു സാദ്ധ്യമായിരുന്നില്ല എന്നതാണ് യാഥാര്ത്ഥ്യം. കാരണം ദക്ഷിണ കൂടാതെ വൈദീക കര്‍മ്മം പൂര്ത്തിയാകില്ല എന്ന ഇന്ത്യന് സങ്കല്പമായിരുന്നു കാരണം. ഈ പശ്ചാത്തലത്തില് കത്തനാരുമാരും മെത്രാന്മാരും വേണ്ടന്നു പറയരുത്, ചോദിച്ചു വാങ്ങരുത്, കണക്കു പറയരുത് എന്ന മാനദണ്ഡം പാലിച്ച് ഇന്നും ദക്ഷിണ വാങ്ങിവരുന്നു. അതിനു റേറ്റ് ഇല്ല. ഈ ലേഖകന് ആദ്യം ചോദിച്ച വ്യക്തിയോടു പറഞ്ഞ മറുപടി ഇതാണ്. കല്യാണം കെട്ടിക്കാന് ബാവാ വേണമോ എന്ന ചോദ്യം ഇവിടെ പ്രസക്തമല്ല.\nഈ പശ്ചാത്തലത്തില് പ. പിതാവും ദക്ഷിണ വാങ്ങിവരുന്നുണ്ട്. അതില് ഒരു തെറ്റുമില്ല. കാരണം ഇന്ത്യയൊക്കയുടേയും വാതിലായ അദ്ദേഹത്തിനു ആ പവിത്രതാ സങ്കല്പം ഉപേക്ഷിക്കനാവില്ല. പക്ഷേ മുകളില് പറഞ്ഞതുപോലെ വിലയിട്ടല്ല എന്നുമാത്രം. ഒന്നര നൂറ്റാണ്ടു മുമ്പ് മലങ്കര മെത്രാന്മാര് ഉപക്ഷിച്ച ശീമോന്യപാപം – പട്ടത്വത്തിനു കര്മ്മഫീസ് വാങ്ങുന്ന നടപടി – മലങ്കരയിലെ ഒരു മെത്രാനും പിന്തുടരുന്നില്ല. പക്ഷേ അവരേക്കൊണ്ടു പരോക്ഷമായി ആ പാപം ചെയ്യിക്കുന്ന നടപടിയാണ് പലയിടത്തും പ്രത്യക്ഷപ്പെടുന്നത്.\nവളരെ ലളിതമായ മാര്ഗ്ഗത്തിലാണ് മെത്രാന്മാരെ ഇന്നു ശീമോന്യപാപത്തില് വീഴിക്കുന്നത്. പട്ടംകൊടയ്ക്ക് പണം വാങ്ങില്ലാത്ത അവരെ അന്നേദിവസം സ്ഥാനസ്വീകര്‍ത്താവിന്‍റെ ഭവന കൂദാശയ്ക്ക് ക്ഷണിക്കും. അതിനു ദക്ഷിണ കൊടുക്കുന്നതില് തെറ്റില്ല എന്നതാണ് വാദം! ഇന്നീ പ്രവണത പടര്‍ന്നു പിടിച്ചിട്ടുണ്ട്. ഈ കെണിയില് വീഴാത്ത മെത്രാന്മാരുണ്ടെന്നുള്ള വസ്തുത വിസ്മരിക്കുന്നില്ല.\nഈ ലേഖകന്‍റെ ചോദ്യം ഇവിടെ ലളിതമാണ്. ഭവനകൂദാശ നടത്താനുള്ള അധികാരമടക്കം നല്കിയാണ് ഒരാള്ക്കു കശ്ശീശാ പട്ടം നല്കുന്നത്. കത്തനാരു പട്ടംകോടയുടെ അവസരത്തില് തന്‍റെ പൗരോഹിത്യാധികാരം പ്രകടിപ്പിക്കുവാന് എപ്പസ്ക്കോപ്പായുടെ സാന്നിദ്ധ്യത്തില് സ്വയം ധൂപക്കുറ്റിയില് കുന്തിരിക്കം ഇട്ടാണ് നവ വൈദീകന് ധൂപം വീശുന്നത്. മറ്റേതൊരവസരത്തിലും അചിന്ത്യമായ കാര്യം! അതുപോലെ നവവൈദീകന് സ്വന്തം ഭവനകൂദാശ നടത്തണമെങ്കില് അത് സ്വയം ചെയ്തുകൂടാ? അതാകട്ടെ അദ്ദേഹത്തിന്‍റെ ആദ്യ വൈദീകകര്മ്മം. ഇതിനിടയില് എന്തിനു എപ്പിസ്ക്കോപ്പായെ പാപത്തില് വീഴിക്കുന്നു?\nഈ കച്ചവടത്തിലെ വില്ലന്മാര് നമ്മുടെ സാക്ഷാല് കത്തനാരുമാരാണ് എന്നു പറയാതിരിക്കുവാന് തരമില്ല. എല്ലാവരും അല്ല; എവിടെനിന്നും പത്തു കാശുണ്ടാക്കുവാന് ശ്രമിക്കുന്ന കുറച്ചുപേര് മാത്രം. പ. പിതാവടക്കം മേല്പട്ടക്കാര്‍ക്കു ഇത്തരം നിര്‍ബന്ധിത ദക്ഷിണസ്വീകരണത്തിനു വഴിയൊരുക്കുന്നതു ധനമോഹികളായ ചുരുക്കം ചില കത്തനാരുമാരാണ്. സമാന്തരമായി തങ്ങള്‍ക്ക് കിട്ടുന്ന കവറുകളും വെട്ടുമേനിയും മാത്രാമാണ് അവരുടെ ലക്ഷ്യം. പേരുദോഷം പ. പിതാവിനും!\nകിഴക്കിന്‍റെ മഹാനായ കാതോലിക്കാ മോറാന് മാര് ബസേലിയോസ് മാര്‍ത്തോമ്മാ മാത്യൂസ് പ്രഥമനു പള്ളി കൂദാശ ഒരു ഹരമായിരുന്നു. ചെറുതായാലും വലുതായാലും അവ സാഹചര്യങ്ങള്‍ക്കനുസരിച്ച് ക്രമപ്പെടുത്തി ലയിച്ചു ചെയ്യുന്നതായിരുന്നു അദ്ദേഹത്തിന്‍റെ ശൈലി. രാജകീയ പുരോഹിത പരിവേഷത്തോടെ സൂക്ഷ്മാശംങ്ങളിലും സ്ഥൂലാംശങ്ങളിലും ശ്രദ്ധിച്ചു വടക്കന്മണ്ണൂര് പള്ളിയും ഏതാനും മാസങ്ങള്‍ക്കുള്ളില് അതീവ പരിമിതമായ സാഹചര്യങ്ങളില് ഒതുങ്ങിക്കൂടി കൈതമറ്റം ചാപ്പലും ഒരേപോലെ ആസ്വദിച്ചു കൂദാശചെയ്യുന്നതില് ഈ ലേഖകന് പങ്കാളിയാണ്. രണ്ടു സ്ഥലത്തും കിട്ടിയ കൈമുത്ത് എത്രയെന്നു അദ്ദേഹം തിരക്കാത്തതിനും സാക്ഷിയാണ്. തന്നെ മഹാപൗരോഹിത്യത്തിലേയ്ക്കു വിളിച്ചടുപ്പിച്ച ആ അത്യുന്നത മഹാപുരോഹിതനെ മാതൃകാ പുരുഷനായി കാണുന്ന പ. പിതാവ് കൂദാശയ്ക്കു കണക്കു പറയും എന്നു വിശ്വസിക്കുവാന് അല്പബൂദ്ധികള്‍ക്കേ കഴിയു.\nഎങ്കില്‍പ്പോലും ഇത്തരം വിലയിടല് സംഭവിക്കുക സ്വാഭാവികമാണ്. അതിനു കാരണം പലതുണ്ട്. ഒന്നാമതായി കൈമുത്തു തുക കൂട്ടിയാല് പ. പിതാവിന്‍റെ വില കൂടുമെന്നു ചിന്തിക്കുന്ന അല്പബുദ്ധികള്. അതിനേക്കാള് ഉപരി, പ. പിതാവിനു കൊടുക്കുന്ന കൈമുത്തിനു ആനുപാതികമായി തങ്ങളുടെ കവറിന്‍റെ കനവും വര്ദ്ധിക്കുമെന്നു കണക്കുകൂട്ടുന്ന മാസപ്പടി കത്തനാരുമാര്. ഇടവക മുടിച്ചാണെങ്കിലും തങ്ങള്ക്കു സ്ഥലമാറ്റം വരുമ്പോള് ലഭിക്കുന്ന സമ്മാനം, സ്വര്ണ്ണം, വാഹനം എന്നിവ ലക്ഷ്യമാക്കി മാത്രം ശുശ്രൂഷിക്കുന്ന കത്തനാരന്മാര് ധാരളമുള്ള വര്ത്തമാനകാല അവസ്ഥയില് ഇതു സ്വാഭാവികമാണ്. ഇവരില് കൈമുത്തില് കൈകടത്തുന്നവരും തനിക്കു സമ്മാനമായി ലഭിക്കേണ്ട വാഹനത്തിന്‍റെ മോഡല് മുമ്പുകൂട്ടി പറയുന്നവരും ഇല്ലന്നു പറയാമോ?\nഒരു വര്‍ഷത്തിലധികം അമര്‍ത്തിപ്പിടിച്ച ഈ അമര്‍ഷം ഇപ്പോള് ലിഖിതരൂപത്തിലാക്കുന്നതിന്‍റെ പിമ്പിലും ഒരു പ്രകോപനമുണ്ട്. അതു നടപ്പു അസോസിയേഷന് മാനേജിംഗ് കമ്മറ്റിയിലേയ്ക്കുള്ള നോമിനേഷനുമായി ബന്ധപ്പെട്ട ചില അവകാശവാദങ്ങളാണ്. 2012-ല് നോമിനേഷന് ഒപ്പിച്ചത് 15 ലക്ഷം ചിലവാക്കി ആണെന്ന് പരസ്യമായി വീരവാദം മുഴക്കുന്ന ഒരു മെമ്പറെ ഈ ലേഖകന് അറിയാം. ഇത്തവണ മൂന്നു നോമിനേറ്റഡ് സീറ്റുകളുടെ രക്തവില മുടക്കിയത് അവരില് ഒരാളാണെന്ന അവകാശവാദമാണ് മറ്റൊന്ന്. ഇതിന്‍റെയൊന്നും സത്യസ്ഥിതി ഈ ലേഖകനറിയില്ല. ഒന്നു മാത്രം പറയാം. അങ്ങിനെ സംഭവിച്ചിട്ടുണ്ടെങ്കില് അതില് ഒരു പൈസപോലും പ. പിതാവിന്‍റെ കൈയ്യില് എത്തിയിട്ടില്ല. അതൊക്ക വഴിക്ക് എവിടെ ചില വായില് പോയി എന്ന് അടിയന്തിരമായി തിരക്കണം. പ്രത്യേകിച്ചും മെത്രാന്മാരെ സാമ്പത്തിക അച്ചടക്കം പഠിപ്പിക്കാന് കച്ചകെട്ടി ഇറങ്ങിയവര്!\nമെത്രാന്മാര്‍ക്കു ആവശ്യം അറിഞ്ഞു കൈതുറന്നു കൊടുത്ത ചരിത്രമാണ് മലങ്കര നസ്രാണികള്‍ക്കുള്ളത്. അഞ്ചാം മാര്‍ത്തോമ്മായുടെ ഡച്ചുപീഡ ഒഴിവാക്കാന് നിരണം ഇലഞ്ഞിക്കല് പീത്തമ്മത്തങ്കി സ്വന്തം മൈയ്യാഭരണങ്ങള് ഉരിഞ്ഞുകൊടുത്തത് ആരും ആവശ്യപ്പെട്ടിട്ടല്ല. സ്വന്തം മതാദ്ധ്യക്ഷനെ രക്ഷിക്കുവാന് ആയിരുന്നു. ആ പീത്തമ്മത്തങ്കിയുടെ കൊച്ചുമക്കളുടെ സ്ഥാനത്തുള്ള നസ്രാണികള് ഇന്നും മലങ്കരയുടെ മഹാപുരോഹിതര്‍ക്ക് വാരിക്കോരി കൊടുക്കും. വ്യക്തിയെ കണ്ടിട്ടല്ല; സ്ഥാനത്തെ ബഹുമാനിച്ച്: ആവശ്യത്തിനനുസരിച്ച്. അതു തങ്ങളുടെ വ്യക്തി മാഹാത്മ്യം കൊണ്ടാണന്നു ധരിക്കുന്ന ചിലരുണ്ട്. അവര്‍ക്കു തെറ്റി. അവര്‍ക്കുള്ള മറുപടി തോമസ് മാര് ആത്താനാസ്യസ് സീനിയര് മെത്രാപ്പോലീത്താ പണ്ടേ നല്കിയിട്ടുണ്ട്. … എന്‍റെ കൈയ്യില് ഇരിക്കുന്ന ഈ സ്വര്ണ്ണ സ്ലീബാ എന്‍റെ ഇടവകയായ പുത്തന്കാവില് പള്ളിക്കാര് തന്നതാണ്. അതു കിഴക്കേതലയ്ക്കല് കുട്ടിയുടെ മകനു നല്കിയതല്ല. മലങ്കര സഭയിലെ മാര് അത്താനാസ്യോസ് മെത്രാപ്പലീത്തായ്ക്കു നല്കിയതാണ്… ഈ വികാരം മനസിലാക്കി പ്രവര്‍ത്തിക്കുന്നവരാണ് മലങ്കര സഭയിലെ പിതാക്കന്മാരില് ഭൂരിഭാഗവും.\nആനുപാതികമായി തങ്ങളുടെ കവറിന്‍റെ കനം വര്ദ്ധിപ്പിക്കാന് ഇത്തരം ദുഷിച്ച പ്രചരണം നടത്തുന്നവരോട് ഒന്നേ പറയാനുള്ളു. പ. പിതാവിനു വില ഇടരുത്. അങ്ങിനെ ചെയ്താല് സാക്ഷാല് നസ്രാണി പ്രതികരിക്കും. അവര്‍ക്ക് പ. പിതാവ് വില തീരാത്ത മുത്താണ്. പ. പിതാവിനു വിലയിടുന്ന വിലയില്ലാത്തവന്മാരെ കൈകാര്യം ചെയ്യുന്ന അവസ്ഥ നസ്രാണിക്ക് ഉണ്ടാക്കരുത്.\n← ക്രൂശിതരൂപത്തിലെ ക്രിസ്തു കണ്ണ് തുറന്നു ?\nഈസ്റ്റര് ദിനത്തിലും വടവുകോട്ടില് യാക്കോബായ ക്രൂരത ; ഓര്‍ത്തഡോക്സ് തവണയില് പള്ളി പൂട്ടി →


മനുഷ്യാവകാശ കമ്മീഷന്‍റെ പേരിൽ കോടതിയിൽ വ്യാജ ഹർജി : Deepika.com Nattu Visesham\nമനുഷ്യാവകാശ കമ്മീഷന്‍റെ പേരിൽ കോടതിയിൽ വ്യാജ ഹർജി\nTuesday, August 4, 2020 11:25 PM IST\nതിരുവനന്തപുരം: സംസ്ഥാന മനുഷ്യാവകാശ കമ്മീഷൻ ഉപാധ്യക്ഷനാണെന്ന് അവകാശപ്പെട്ട് മജിസ്ട്രേറ്റ് കോടതിയിൽ ഹർജി സമർപ്പിച്ച് തട്ടിപ്പ് നടത്തിയ വ്യക്തിക്കെതിരെ അന്വേഷണത്തിന് ഉത്തരവ് .ഡിവൈഎസ്പി റാങ്കിൽ കുറയാത്ത ഉദ്യോഗസ്ഥനെ നിയോഗിച്ച് അന്വേഷണം നടത്തണമെന്ന് സംസ്ഥാന മനുഷ്യാവകാശ കമ്മീഷൻ ഉത്തരവിട്ടു.\nഒരു മാസത്തിനുള്ളിൽ തിരുവനന്തപുരം ജില്ലാ പോലീസ് മേധാവി (റൂറൽ) അന്വേഷണ റിപ്പോർട്ട് സമർപ്പിക്കണമെന്ന് കമ്മീഷൻ അധ്യക്ഷൻ ജസ്റ്റീസ് ആന്‍റണി ഡൊമിനിക് ആവശ്യപ്പെട്ടു. മലയിൻകീഴ് സ്വദേശി രാജേഷാണ് കമ്മീഷൻ ഉപാധ്യക്ഷനായി ചമഞ്ഞ് കാട്ടാക്കട മജിസ്ട്രേറ്റ് കോടതിയിൽ ഹർജി സമർപ്പിച്ചത്.\nപേരൂർക്കട സ്വദേശിയും അംഗപരിമിതനുമായ ആർ. ജയപ്രകാശും രാജേഷും തമ്മിൽ ഒരു സിവിൽ കേസ് കാട്ടാക്കട കോടതിയിൽ നിലവിലുണ്ട്. കേസുമായി ബന്ധപ്പെട്ട് കോടതിയിൽ സമർപ്പിച്ച ഹർജിയിലാണ് രാജേഷ് മനുഷ്യാവകാശ കമ്മീഷന്‍റെ പേര് ഉപയോഗിച്ചതെന്ന് പോലീസ് അറിയിച്ചു . മലയിൻകീഴ് പോലീസ് നടത്തിയ അന്വേഷണത്തിൽ രാജേഷ് മനുഷ്യാവകാശ സംരക്ഷണ കൗൺസിൽ എന്ന സംഘടനയുടെ വൈസ് ചെയർമാൻ ആണെന്നു പറയുന്നു. കമ്മീഷന്‍റെ പേര് ഉപയോഗിച്ചത് വക്കീൽ ഓഫീസിൽ സംഭവിച്ച പിഴവാണെന്നു ഇയാൾ പോലീസിന് മൊഴി നൽകിയിട്ടുണ്ടെന്നും റിപ്പോർട്ടിലുണ്ട്.\nഎന്നാൽ കമ്മീഷന്‍റെ പേര് ഇയാൾ സ്ഥിരമായി ദുരുപയോഗം ചെയ്യാറുണ്ടെന്ന് പരാതിക്കാരൻ അറിയിച്ചു. ഇത്തരം സംഭവങ്ങൾ മുമ്പും ഉണ്ടായിട്ടുള്ളതിനാൽ നിസാരമായി കാണാനാവില്ലെന്ന് ജസ്റ്റീസ് ആന്‍റണി ഡൊമിനിക് ഉത്തരവിൽ പറഞ്ഞു.


Flurid in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Flurid upayogangal, dossge, parswafalangal, prayojanangal, prathipravarthanangal, munnariyippu\nFlurid നേട്ടങ്ങളും ഉപയോഗങ്ങളും- Flurid Benefits & Uses in Malayalam- Flurid nettangalum upayogangalum\nFlurid ഡോസേജും കഴിക്കേണ്ട വിധവും- Flurid Dosage & How to Take in Malayalam - Flurid dosagum kazhikkenda vidavum\nFlurid പാർശ്വഫലങ്ങൾ- Flurid Side Effects in Malayalam- Flurid paarswafalangal\nFlurid ബന്ധപ്പെട്ട മുന്നറിയിപ്പുകൾ- Flurid Related Warnings in Malayalam- Flurid bandhappeṭṭa munnaṟiyippukaḷ\nFlurid-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Flurid with Other Drugs in Malayalam- Flurid-nu marunnukaḷumāyulla theevra pravarthanam\nFlurid വൈരുദ്ധ്യങ്ങൾ- Flurid Contraindications in Malayalam- Flurid vairudyangal\nFlurid സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Flurid in Malayalam- Flurid sambandhichu pothuveyulla chodyangal\nFlurid ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Flurid Interactions with Food and Alcohol in Malayalam- Flurid bhakshnavum madyavumaayulla prathipravarthanangal\nFlurid നേട്ടങ്ങളും ഉപയോഗങ്ങളും - Flurid Benefits & Uses in Malayalam - Flurid nettangalum upayogangalum\nFlurid പിൻവരുന്നവ ചികിത്സിക്കാൻ ഉപയോഗിക്കുന്നു\nFlurid ഡോസേജും കഴിക്കേണ്ട വിധവും - Flurid Dosage & How to Take in Malayalam - Flurid dosagum kazhikkenda vidavum\nFlurid-ന്റെ ചേരുവകൾ - Flurid Active Ingredients in Malayalam - Flurid-nte cheruvakal\nFlurid പാർശ്വഫലങ്ങൾ - Flurid Side Effects in Malayalam - Flurid paarswafalangal\nFlurid ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nFlurid ബന്ധപ്പെട്ട മുന്നറിയിപ്പുകൾ - Flurid Related Warnings in Malayalam - Flurid bandhappeṭṭa munnaṟiyippukaḷ\nFlurid-ന്റെ ഉപയോഗം ഗർഭിണികൾക്കു സുരക്ഷിതമാണോ?\nFlurid ഗർഭകാലത്ത് മിതമായ പാർശ്വഫലങ്ങൾക്ക് കാരണമായേക്കാം. അതിന്റെ ദോഷഫലങ്ങൾ നിങ്ങൾക്ക് അനുഭവപ്പെടുന്നെങ്കിൽ ഉടനടി അതിന്റെ ഉപയോഗം നിറുത്തുക. ഡോക്ടറുടെ ഉപദേശം കൂടാതെ വീണ്ടും അത് കഴിക്കരുത്.\nFlurid-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് പാർശ്വഫലങ്ങളെ കുറിച്ച് യാതൊരു വേവലാതിയും ഇല്ലാതെ Flurid ഉപയോഗിക്കാവുന്നതാണ്.\nFlurid വൃക്കകളെ എങ്ങനെയാണ് ബാധിക്കുന്നത്?\nFlurid-ന് വൃക്ക-നുമേൽ പാർശ്വഫലങ്ങൾ ഒന്നുമില്ല.\nFlurid കരളിനെ എങ്ങനെ ബാധിക്കുന്നു?\nFlurid കഴിച്ചശേഷം കരൾ-നുമേൽ പാർശ്വഫലങ്ങൾ നിങ്ങൾക്ക് ഉണ്ടായേക്കാം. അങ്ങനെ സംഭവിക്കുന്നെങ്കിൽ അതിന്റെ ഉപയോഗം നിർത്തുക. ഡോക്ടറുടെ ഉപദേശം തേടുകയും അദ്ദേഹം പറയുന്നതുപോലെ ചെയ്യുകയും ചെയ്യുക.\nFlurid ഹൃദയത്തെ എങ്ങനെ ബാധിക്കുന്നു?\nനിങ്ങൾക്ക് ഹൃദയം-നു ഹാനി ഉണ്ടാകുമെന്ന ഭീതിയില്ലാതെ Flurid കഴിക്കാൻ കഴിയും.\nFlurid-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Flurid with Other Drugs in Malayalam - Flurid-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Flurid പിൻവരുന്ന മരുന്നുകളോടൊപ്പം ഉപയോഗിക്കരുത് -\nFlurid വൈരുദ്ധ്യങ്ങൾ - Flurid Contraindications in Malayalam - Flurid vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Flurid കഴിക്കരുത് -നിങ്ങളോട്\nFlurid സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Flurid in Malayalam - Flurid sambandhichu pothuveyulla chodyangal\nFlurid ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Flurid കഴിക്കുന്നതു ആസക്തിയിലേക്കു നയിക്കുന്നില്ല.\nഇല്ല, Flurid കഴിച്ചശേഷം തലച്ചോർ സജീവമായിരിക്കുന്ന ഒരു പ്രവർത്തനത്തിലും ഏർപ്പെടാൻ പാടില്ല.\nഅതെ, ഡോക്ടറുടെ നിർദേശപ്രകാരം മാത്രം Flurid കഴിക്കുക.\nഇല്ല, Flurid-ന് ഒരു തരത്തിലുമുള്ള മാനസികരോഗങ്ങൾ ചികിത്സിക്കാനാവില്ല.\nFlurid ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Flurid Interactions with Food and Alcohol in Malayalam - Flurid bhakshnavum madyavumaayulla prathipravarthanangal\nആഹാരവും Flurid-ഉം തമ്മിലുള്ള പ്രതിപ്രവർത്തനം\nഭക്ഷണവും Flurid-ഉം എങ്ങനെ പ്രതിപ്രവർത്തിക്കും എന്നു പറയുക ബുദ്ധിമുട്ടാണ്, കാരണം ഇതിൽ ഗവേഷണമൊന്നും നടന്നിട്ടില്ല.\nമദ്യവും Flurid-ഉം തമ്മിലുള്ള പ്രതിപ്രവർത്തനം\nFlurid-നോടൊപ്പം മദ്യം കഴിക്കുന്നതുകൊണ്ട് സാരമായ പാർശ്വഫലങ്ങൾ ഉണ്ടാകുമെന്നതിനാൽ, അങ്ങനെ ചെയ്യുന്നതിനു മുമ്പ് നിങ്ങളുടെ ഡോക്ടറെ കാണുക.\nFlurid ന് പകരമുള്ള മറ്റു മരുന്നുകൾ എല്ലാം കാണുക - Substitutes for Flurid in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Flurid കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Flurid കഴിച്ചുവോ ?\nനിങ്ങൾ എത്രമാത്രം Flurid ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Flurid കഴിച്ചത്?\nനിങ്ങൾ എപ്പോഴാണ് Flurid ഉപയോഗിക്കുന്നത് ?


ahaana krishna shehar new song video | 'ഹൃദയവും..ഹൃദയവും..പുണരുമീ നിമിഷമായ്...' മനോഹര ശബ്ദത്തിൽ ഗാനാലാപനവുമായി അഹാന; സൂപ്പർ ആയിട്ടുണ്ടെന്ന് ആരാധകരും - MarunadanMalayalee.com\nOctober 27, 202007:32 PM IST Permalink\nസിനിമാ പ്രേമികളുടെ പ്രിയ യുവതാരങ്ങളിൽ ഒരാളാണ് അഹാന കൃഷ്ണ. വളരെ ചുരുങ്ങിയ കാലം കൊണ്ട് തന്നെ സമൂഹമാധ്യമങ്ങളുടെ ശ്രദ്ധ കവർന്ന അഹാനയ്ക്ക് പ്രേക്ഷകരുടെ ഇഷ്ടത്തിനൊപ്പം തന്നെ പലപ്പോഴും വിമർശനങ്ങളും ഏറ്റുവാങ്ങേണ്ടി വന്നിട്ടുണ്ട്. അഭിനയം മാത്രമല്ല പാട്ടും തനിക്ക് വഴങ്ങുമെന്ന് അഹാന നേരത്തെ തന്നെ തെളിയിച്ചിട്ടുണ്ട്.\nഇപ്പോഴിതാ മനോഹരമായ മറ്റൊരു പാട്ടുമായാണ് അഹാന ആരാധകരെ അമ്പരപ്പിക്കുന്നത്. 'നോട്ട്ബുക്ക്' എന്ന ചിത്രത്തിലെ 'ഹൃദയവും..ഹൃദയവും..പുണരുമീ നിമിഷമായ്...' എന്ന ഗാനമാണ് ആരാധകർക്കായി താരം പങ്കുവയ്ക്കുന്നത്.\nഅടുത്തിടെ സഹോദരി ഹൻസികയെ കുറിച്ചുള്ള ഒരു പാട്ടോർമയും അഹാന സമൂഹമാധ്യമങ്ങളിൽ പങ്കുവച്ചിരുന്നു. ഹൻസിക കുട്ടിയായിരുന്നപ്പോൾ ഭക്ഷണം കഴിപ്പിക്കാൻ സ്ഥിരമായി പാടി കൊടുത്തിരുന്ന പാട്ടിനെ കുറിച്ചായിരുന്നു അഹാനയുടെ പോസ്റ്റ്.


Web Desk Aug 19, 2018, 10:17 am IST\nഇടുക്കി: ഇടുക്കി അണക്കെട്ടില് നിന്നും തുറന്നു വിടുന്ന വെള്ളത്തിന്റെ അളവ് വീണ്ടും കുറച്ചു. ഇതിന് പുറമെ ചെറുതോണിയുടെ രണ്ട് ഷട്ടറുകളും അടച്ചു. ഒന്നും അഞ്ചും ഷട്ടറുകളാണ് അടച്ചത്. സെക്കന്റില് 800 ഘനമീറ്റര് ജലം ഒഴുക്കി വിട്ടിരുന്നത് 700 ഘനമീറ്ററായാണ് കുറച്ചത്. അതേസമയം 1,111 ഘനമീറ്റര് വെള്ളമാണ് അണക്കെട്ടിലേക്ക് ഒഴുകിയെത്തുന്നത്. വൃഷ്ടി പ്രദേശത്ത് മഴ കുറഞ്ഞെങ്കിലും ഡാമിലേക്ക് എത്തുന്ന വെള്ളത്തിന്റെ അളവില് കുറവില്ലാത്ത സാഹചര്യമാണുള്ളത്. മുല്ലപ്പെരിയാറിലെ വെള്ളം കൂടി ഇവിടേക്ക് എത്തുന്നതാണ് ഡാമിലെ ജലനിരപ്പ് ഉയരാന് കാരണമെന്നാണ് കെഎസ്ഇബി അധികൃതര് വ്യക്തമാക്കുന്നത്. നിലവില് 2402.24 അടിയാണ് ഇടുക്കി ഡാമിലെ ജലനിരപ്പ്.\nമുല്ലപ്പെരിയാറിലെ ജലനിരപ്പിലും നേരിയ കുറവുണ്ട്. 140 അടിയിലേക്ക് ജലനിരപ്പ് എത്തിയിട്ടുണ്ട്. ഇടമലയാറിലേക്ക് ഒഴുകിയെത്തുന്ന വെള്ളത്തിന്റെ അളവിലും കാര്യമായ കുറവുണ്ടായിട്ടുണ്ട്. ഇവിടെ ജലനിരപ്പ് 168.37 മീറ്ററാണ് ജലനിരപ്പ്. 400 ഘനമീറ്റര് വെള്ളം തുറന്നു വിടുന്നുണ്ട്. ജലനിരപ്പും കാര്യമായി കുറയുന്ന സാഹചര്യമാണ് ഇടമലയാറിലുള്ളത്.


മാലിന്യം കത്തിക്കുന്നതിനിടയിൽ അപകടം; പരിക്കേറ്റയാൾ മരിച്ചു\nMay 30, 2020, 11:21 pm IST\nമലപ്പുറം: മാലിന്യം കത്തിക്കുന്നതിനിടയിൽ വെടിമരുന്ന് പൊട്ടിത്തെറിച്ച് പരിക്കേറ്റ് ചികിത്സയിൽ കഴിഞ്ഞിരുന്നയാൾ മരിച്ചു. കൊളത്തൂർ അമ്പലപ്പടി കടന്നമ്പറ്റ രാമദാസാണ് മരിച്ചത്. 62 വയസ്സായിരുന്നു. പരിക്കേറ്റ ഇയാൾ ജൂബിലി മിഷൻ ആശുപത്രിയിൽ ചികിത്സയിലായിരുന്നു.\nഇക്കഴിഞ്ഞ ഒന്നാം തീയതി കൊളത്തൂര് അമ്പലപ്പടിയിലെ നരസിംഹമൂര്‍ത്തി ക്ഷേത്രത്തിലെ പഴയസാധനങ്ങള് കൂട്ടിയിട്ട് കത്തിക്കുന്നതിനിടെയായിരുന്നു അപകടമുണ്ടായത്. പഴയ സാധനങ്ങൾക്കിടയിൽ ഉത്സവത്തിന്റെ ഭാഗമായി കൊണ്ടുവന്ന വെടിമരുന്ന് ഉൾപ്പെട്ടിരുന്നു. ഇത് പൊട്ടിത്തെറിച്ചായിരുന്നു അപകടം.\nഅപകടത്തിൽ കൈക്കും വയറിനും ഗുരുതരമായ പൊള്ളലേറ്റിരുന്നു. ഇതാണ് മരണകാരണമായത്.


പോലീസ് ഉദ്യോഗസ്ഥരുടെ ക്ഷേമം ഉറപ്പാക്കുന്നതിന് നിര്‍ദ്ദേശം നല്‍കി\nതിരുവനന്തപുരം: നിരോധനം നടപ്പാക്കുന്നതിന് നിയോഗിച്ചിരിക്കുന്ന പോലീസ് ഉദ്യോഗസ്ഥരുടെ ക്ഷേമം ഉറപ്പാക്കുന്നതിന് സംസ്ഥാന പോലീസ് മേധാവി ലോക്നാഥ് ബെഹ്റ മാര്‍ഗ്ഗനിര്‍ദ്ദേശങ്ങള് പുറപ്പെടുവിച്ചു. വെയിലും ചൂടുമേറ്റ് ജോലി ചെയ്യുന്ന പോലീസുകാരുടെ ക്ഷേമം ഉറപ്പാക്കുന്നതിനുള്ള ഉത്തരവാദിത്തം ജില്ലാ പോലീസ് മേധാവിമാര്‍ക്ക് ആയിരിക്കുമെന്ന് അദ്ദേഹം വ്യക്തമാക്കി.\nപോലീസുകാര്‍ക്ക് കൃത്യസമയത്ത് ഭക്ഷണവും വെള്ളവും ലഭ്യമാക്കാന് നടപടി സ്വീകരിക്കണം. അവര്‍ക്ക് ഗ്ലൗസ്, മാസ്ക്, സാനിറ്റൈസര് എന്നിവയും നല്‍കണം. കൃത്യമായ ഇടവേളകളില് കൈകള് കഴുകാന് സംവിധാനമൊരുക്കണം. പോലീസുകാര് നിര്‍ബന്ധമായും സാമൂഹ്യ അകലം പാലിക്കണം. പരിശോധന നടത്തുമ്പോള് വാഹനങ്ങളിലോ വ്യക്തികളെയോ സ്പര്‍ശിക്കാന് പാടില്ല. മറ്റുള്ളവരോട് സംസാരിക്കുമ്പോള് കൃത്യമായ അകലം പാലിക്കണം.\nനിയന്ത്രണങ്ങള് ദീര്‍ഘനാള് തുടരുന്ന സാഹചര്യത്തില് പോലീസ് ഉദ്യോഗസ്ഥര്‍ക്ക് ആവശ്യമായ വിശ്രമം ലഭിക്കുന്നതിനുവേണ്ടി ജോലി ഷിഫ്റ്റ് അടിസ്ഥാനത്തില് ആക്കാന് നിര്‍ദ്ദേശിച്ചിട്ടുണ്ട്. അടിയന്തരഘട്ടങ്ങളില് നിയോഗിക്കുന്നതിന് ഒരുവിഭാഗം പോലീസുകാരെ റിസര്‍വ്വ് ആയി നിര്‍ത്താനും ജില്ലാ പോലീസ് മേധാവിമാര്‍ക്ക് നിര്‍ദ്ദേശം നല്‍കി. ഡിവൈഎസ്പി തലത്തിലെ ഉദ്യോഗസ്ഥനായിരിക്കും പോലീസുകാരെ ഡ്യൂട്ടിക്ക് നിയോഗിക്കുന്നതിനുള്ള ചുമതല. പോലീസുകാരുടെ ക്ഷേമം ഉറപ്പാക്കുന്നതിന് റേഞ്ച് ഡിഐജിമാരും സോണല് ഐജിമാരും നടപടി സ്വീകരിക്കും. ബറ്റാലിയനിലെ ഉദ്യോഗസ്ഥരുടെ ക്ഷേമം ഉറപ്പാക്കുന്നതിന് അസിസ്റ്റന്‍റ് കമാന്‍റന്‍റ് റാങ്കിലുള്ള ഉദ്യോഗസ്ഥനെ നിയോഗിക്കും.\nPrevious പോലീസുകാർ അപമര്യാദയായി പെരുമാറിയാൽ മുതിർന്ന ഉദ്യോഗസ്ഥർക്കെതിരെയും നടപടി:ലോക്നാഥ് ബെഹ്റ\nNext കൊറോണ(കോവിഡ്-19) സാമ്പിള് പരിശോധന ഇനി കോട്ടയത്തും


പശ്ചിമേഷ്യൻ സമാധാന നീക്കം വീണ്ടും; ബൈഡൻ ഭരണകൂടത്തെ അഭിനന്ദിച്ച് യു.എൻ\n'ഫലസ്തീൻ ജനതയുടെ വിശ്വാസം വീണ്ടെടുക്കും'\n30 Jan 2021 1:46 AM GMT\nദ്വിരാഷ്ട്ര സിദ്ധാന്തം പ്രയോഗവത്കരിക്കുന്നതിലൂടെ പശ്ചിമേഷ്യൻ പ്രശ്ന പരിഹാരം ഉറപ്പാക്കാൻ സാധ്യമായ എല്ലാ നീക്കവും തുടരുമെന്ന് യു.എൻ സെക്രട്ടറി ജനറൽ. അമേരിക്കയുടെ മുൻ പ്രസിഡന്റിന്റെ കാലത്ത് പ്രശ്നപരിഹാരവുമായി ബന്ധപ്പെട്ട് പ്രകടമായ ഒരു നീക്കവും നടന്നില്ലെന്നും അദ്ദേഹം കുറ്റപ്പെടുത്തി. ബൈഡൻ ഭരണകൂടത്തിെന്റെ സമീപനം ഗുണം ചെയ്യുമെന്നാണ് യു.എൻ വിലയിരുത്തൽ.\nസ്വതന്ത്ര ഫലസ്തീൻ രാഷ്ട്രം ഉൾപ്പെടെ യഥാർഥ സമാധാന പദ്ധതിയാണ് യു.എൻ ലക്ഷ്യമിടുന്നതെന്ന് യു.എൻ സെക്രട്ടറി ജനറൽ ആന്റോണിയോ ഗുട്ടറസ് വാർത്താ സമ്മേളനത്തിൽ അഭിപ്രായപ്പെട്ടു. ഫലസ്തീൻ ജനതയെ കൂടി പരിഗണിച്ചു കൊണ്ടുള്ള ബൈഡൻ ഭരണകൂടത്തിെൻറ നിലപാട് പ്രശ്നപരിഹാര നടപടികൾക്ക് ആക്കം കൂട്ടുമെന്നും അദ്ദേഹം പറഞ്ഞു. മറ്റു വൻശക്തി രാജ്യങ്ങളുമായും ഇക്കാര്യത്തിൽ ആശയവിനിമയം നടത്താനാണ് തീരുമാനം. പശ്ചിമേഷ്യയിൽ സമാധാനം നിലനിൽക്കേണ്ടത് ലോകത്തിന്റെ സുരക്ഷക്ക് തന്നെ ആവശ്യമാണ്. അതുകൊണ്ടു തന്നെ രണ്ട് വ്യത്യസ്ത സ്വതന്ത്ര രാജ്യങ്ങൾ യഥാർഥ്യമാകണം എന്നുതന്നെയാണ് യു.എൻ അഭിലഷിക്കുന്നത്. എല്ലാ നിലക്കും ഇത് സാധ്യമാകും എന്നു തന്നെയാണ് കരുതുന്നതെന്നും അദ്ദേഹം വ്യക്തമാക്കി.\nഫലസ്തീൻ ജനതയെ മുഖ്യധാരയിലേക്ക് കൊണ്ടു വരാതെ പ്രശ്നപരിഹാരം സാധ്യമാകില്ല. ഫലസ്തീനിലും ഇസ്രായേലിലും നടക്കാൻ പോകുന്ന തെരഞ്ഞെടുപ്പ് നല്ല സൂചനയാണ്. യാഥാർഥ്യബോധത്തോടെ സമാധാന പദ്ധതിയുമായി സഹകരിക്കാൻ ഇരുപക്ഷത്തിനും സാധിക്കുമെന്നാണ് പ്രതീക്ഷയെന്നും യു.എൻ സെക്രട്ടറി ജനറൽ കൂട്ടിച്ചേർത്തു.\nTAGS :Joe Biden UN West Asia


ധോണി ഇന്ത്യൻ ടീമിൽ ഉണ്ടാവില്ല\nBy സ്പോര്‍ട്സ് ഡെസ്ക് • 20/07/2019 at 4:53PM\nമെയ് ഡെയ്സ് സീരീസിനുള്ള ടീം സെലക്ഷൻ ഉടന് നടക്കും. ധോണിക്കുപകരം റിഷഭ് പന്ത് വിക്കറ്റ് കീപ്പറായി തിരഞ്ഞെടുക്കുമെന്നാണ് കരുതപ്പെടുന്നത്.\nമൂന്ന് ടി 20, മൂന്ന് ഏകദിന,2ടെസ്റ്റുകളുടെ പരമ്പരയിൽ ഇന്ത്യൻ ടീം അടുത്ത മാസം വെസ്റ്റ് ഇൻഡീസ് ടീമിനെതിരെ കളിക്കാനിരിക്കെ ധോണി ഇന്ത്യൻ ടീമിൽ ഉണ്ടാവില്ലെന്ന് സൂചന.\nതന്നെ ടീമില് ഉള്‍പ്പെടുത്തരുതെന്നും രണ്ട് മാസത്തെ അവധി വേണമെന്നും ധോണി ബിസിസിഐയോട് ആവശ്യപ്പെട്ടിട്ടുണ്ട് എന്നാണ് റിപ്പോർട്ട്. ടീം ആരൊക്കെയാണെന്ന് ഇതുവരെ പ്രഖ്യാപിച്ചിട്ടില്ലെങ്കിലും ഇക്കാര്യത്തിൽ ഒരു ഉയര്‍ന്ന ബിസിസിഐ ഉദ്യോഗസ്ഥന്റെ സ്ഥിരീകരണമുണ്ട്.\nഓഗസ്റ്റ്3മുതൽ സെപ്റ്റംബർ3വരെയാണ് സീരീസ്. ധോണിയെ ഇന്ത്യൻ ടീമിൽ ഉൾപ്പെടുത്തുമോ എന്നതായിരുന്നു ഇതുവരെ ഉണ്ടായിരുന്ന ചോദ്യം. കാരണം കഴിഞ്ഞ ലോകകപ്പിന് ശേഷം ധോണി വിരമിക്കുമെന്ന ആശങ്കയുണ്ടായിരുന്നു. സോഷ്യൽ മീഡിയയിലും ഇത് വലിയ ചര്‍ച്ചയുമായിരുന്നു. മുൻ ക്രിക്കറ്റ് താരങ്ങളും നിരൂപകരും ഇക്കാര്യം ഉന്നയിച്ചിട്ടുണ്ട്.\nധോണിക്ക് ഇപ്പോൾ 38 വയസാണ്. യുവ കളിക്കാർക്ക് അവസരം നൽകുന്നതിന് ധോണിയെ ടീമിൽ ഉൾപ്പെടുത്തേണ്ടതില്ല. അദ്ദേഹം വിരമിക്കണമെന്ന നിർദ്ദേശങ്ങളും ഉണ്ടായിരുന്നു. എന്നാൽ ധോണി ഇക്കാര്യത്തിൽ ഒരു അഭിപ്രായവും പറഞ്ഞിട്ടില്ല.\nഇന്ത്യൻ ആർമി പാരഷ്യൂട്ട് റെജിമെന്റിൽ ധോണിയെ ലെഫ്റ്റനന്റ് കേണൽ പദവിയിലേക്ക് ഉയർത്തിയിരുന്നു. ഈ ഡിവിഷനെക്കുറിച്ച് അടുത്തറിയാന് അടുത്ത രണ്ട് മാസം റെജിമെന്റുമായി പ്രവർത്തിക്കേണ്ടതുണ്ട്. അതിനാൽ വെസ്റ്റ് ഇൻഡീസ് ടീം പരമ്പരയിൽ അദ്ദേഹം ഉണ്ടാകില്ലെന്നാണ് പുതിയ റിപ്പോര്‍ട്ട്.\nവെസ്റ്റ് ഇൻഡീസ് പരമ്പരയിലേക്ക് ഇന്ത്യൻ ടീമിനെ തിരഞ്ഞെടുക്കാനുള്ള യോഗം അടുത്ത ദിവസം നടക്കും. ധോണിക്കുപകരം റിഷബിനെ വിക്കറ്റ് കീപ്പറായി തിരഞ്ഞെടുക്കുമെന്നാണ് കരുതപ്പെടുന്നത്.


km shaji | 'പുതിയ നോവൽ ഇഞ്ചികൃഷിയുടെ ബാലപഠങ്ങൾ'; വിജിലൻസ് റെയ്ഡിന് പിന്നാലെ എഫ്ബി പോസ്റ്റിലൂടെ കെ എം ഷാജിയെ പരിഹസിച്ച് ബെന്യാമിൻ - MarunadanMalayalee.com\n'പുതിയ നോവൽ ഇഞ്ചികൃഷിയുടെ ബാലപഠങ്ങൾ'; വിജിലൻസ് റെയ്ഡിന് പിന്നാലെ എഫ്ബി പോസ്റ്റിലൂടെ കെ എം ഷാജിയെ പരിഹസിച്ച് ബെന്യാമിൻ\nApril 13, 202101:15 PM IST Permalink\nതിരുവനന്തപുരം: മുസ്ലിം ലീഗ് നേതാവും എംഎൽഎയുമായ കെ എം ഷാജിയുടെ വീട്ടിൽ വിജിലൻസ് റെയ്ഡ് നടത്തിയതിനു പിന്നാലെ പരിഹസിക്കുന്ന ഫെയ്സ് ബുക്ക് പോസ്റ്റുമായി എഴുത്തുകാരൻ ബെന്യാമിൻ. പുതിയ നോവൽ ഇഞ്ചികൃഷിയുടെ ബാലപഠങ്ങൾ എന്ന പോസ്റ്റിലൂടെയാണ് ഷാജിയെ ബെന്യാമിൻ പരിഹസിക്കുന്നത്.\nകഴിഞ്ഞ ദിവസം കൂത്തുപറമ്പിൽ നടത്തിയ പ്രസംഗത്തിൽ ബെന്യാമിൻ ഉൾപ്പെടെയുള്ളവരെ ഷാജി രൂക്ഷമായ ഭാഷയിൽ വിമർശിച്ചിരുന്നു. ഈ പശ്ചാത്തലത്തിലാണ് ബെന്യാമിന്റെ ട്രോൾ.\nപുതിയ നോവൽ: ഇഞ്ചി കൃഷിയുടെ ബാലപാഠങ്ങൾ എന്നാണ് ബെന്യാമിന്റെ ട്രോൾതുടങ്ങുന്നത്. അനധികൃത സ്വത്തു സമ്പാദന കേസിൽ അന്വേഷണം വന്നപ്പോൾ തന്റെ വരുമാനം ഇഞ്ചികൃഷിയിൽനിന്നു ലഭിച്ചതാണെന്ന് നേരത്തെ ഷാജി പറഞ്ഞിരുന്നു.\n2. ചഞഇ ഫോം പൂരിപ്പിക്കേണ്ടത് എങ്ങനെ?\n9. ഒന്ന് പോടാ ...\nചആ: ഈ നോവലിനു ജീവിച്ചിരിക്കുന്നതോ ചത്തു പോയതോ ആയ ഏതെങ്കിലും ... മായി ഒരു ബന്ധവുമില്ല. ഉണ്ടെന്ന് തോന്നുന്നു എങ്കിൽ മനഃപൂർവ്വം മാത്രം.\nപാനൂരിൽ മുസ്ലിം ലീഗ് പ്രവർത്തകൻ മൻസൂർ കൊല്ലപ്പെട്ട സംഭവത്തിൽ ഇടതുപക്ഷ സാംസ്‌കാരിക പ്രവർത്തകർ നിശബ്ദത പുലർത്തുന്നുവെന്ന വിമർശനവുമായി കെ.എം ഷാജി രംഗത്തെത്തിയിരുന്നു. ശാരദക്കുട്ടി, ബെന്യാമിൻ, കെ.ആർ. മീര തുടങ്ങിയവരെ പേരെടുത്തു പറഞ്ഞുകൊണ്ടായിരുന്നു വിമർശനം. യുഡിഎഫ് കൂത്തുപറമ്പ് നിയോജകമണ്ഡലം കമ്മിറ്റി സംഘടിപ്പിച്ച പ്രതിഷേധ സംഗമത്തിലായിരുന്നു ഷാജിയുടെ പ്രസംഗം. തൃത്താലയിൽ ഇടതു സ്ഥാനാർത്ഥി എംബി രാജേഷിനായി കെ ആർ മീരയും ബെന്യാമിനും പ്രചാരണം നടത്തിയിരുന്നു.\n'എല്ലാവരും നിശബ്ദരാണ്. അതിശയം തോന്നുകയാണ്. നമ്മുടെ നാട്ടിലെ കുറച്ച് മീഡിയ പ്രവർത്തകരെ ഒഴിച്ചുനിർത്തിയാൽ ആർക്കും ഒന്നും മിണ്ടാനില്ല. സാംസ്‌കാരിക നായകർ എന്നു പറയുന്ന കുറേ തല്ലിപ്പൊളികളുണ്ട്. കുറേ വൃത്തികെട്ടവന്മാർ. എന്താണ് അവരൊക്കെ പറഞ്ഞുകൊണ്ടിരിക്കുന്നത്. 21 വയസ്സുള്ള ഒരു പുഷ്പം കരിച്ചുകളഞ്ഞിട്ടും ആർക്കും ഒരു പ്രതിഷേധവുമില്ല. ശാരദക്കുട്ടി എന്ന ഒരു എഴുത്തുകാരിയുണ്ട്. അവരുടെ ഇന്നലെത്തെ ഗൗരവമുള്ള ഫേയ്‌സ്ബുക്ക് പോസ്റ്റ് കോവിഡിനെ സൂക്ഷിക്കണം എന്നായിരുന്നു. പാനൂരിൽ കൊല്ലപ്പെട്ടവനെക്കുറിച്ച് അവർക്ക് അറിയില്ല', ഷാജി പറഞ്ഞു.\n'വേറൊരു എഴുത്തുകാരനുണ്ട്, ബന്യാമിൻ. ആടുജീവിതം എഴുതിയ ബന്യാമിൻ ഇപ്പോൾ ജീവിച്ചുതീർക്കുന്നത് കഴുതയുടെ ജീവിതമാണെന്നും സിപിഎമ്മിന്റെ വിഴുപ്പ് ചുമക്കുന്ന കഴുതയുടെ ജീവിതമാണതെന്നുമായിരുന്നു കെ. എം ഷാജി പറഞ്ഞത്. കെ. ആർ മീരക്കെതിരെയും കെ. എം ഷാജി വിമർശനമുന്നയിച്ചിരുന്നു. പിണറായി വിജയൻ എന്ന ആരാച്ചാരെ അറിയുമോ. പി. ജയരാജൻ എന്ന ആരാച്ചാരെ അറിയുമോ? എന്നായിരുന്നു മീരയോടുള്ള ഷാജിയുടെ ചോദ്യം. ഈ പശ്ചാത്തലത്തിലാണ് ബെന്യാമിന്റെ പോസ്റ്റ് ചർച്ചചെയ്യപ്പെടുന്നത്.\nസംസ്ഥാനത്ത് കോളേജുകളും ടൂറിസം കേന്ദ്രങ്ങളും തുറക്കണം;വ്യാപാര- വ്യവസായശാലകളും എല്ലാദിവസവും പ്രവർത്തിക്കണം; വാക്‌സിൻ വിതരണം ആരോഗ്യ വകുപ്പ് നേരിട്ട് നടത്തണം; രാഷ്ട്രീയ ഇടപെടലുണ്ടെന്ന് ഐ എം എ


ലോകത്തെ ഏറ്റവും പ്രായം കുറഞ്ഞ കൊവിഡ് രോഗി നവജാതശിശു, അമേരിക്കയിൽ മരണം 50 | trump confirmed 50 people dead due to covid 19 global death count 5000 live updates\nലോകത്തെ ഏറ്റവും പ്രായം കുറഞ്ഞ കൊവിഡ് രോഗി നവജാതശിശു, അമേരിക്കയിൽ മരണം 50\nWashington D.C., First Published 14, Mar 2020, 11:58 PM IST\nലോകത്താകെ കൊവിഡ് ബാധിതരുടെ എണ്ണം ഒന്നരലക്ഷം കടന്നു. അമേരിക്കയിൽ മരണം 50 ആയി. താൻ തന്നെ പരിശോധന നടത്തിയെന്നും ഫലത്തിനായി കാത്തിരിക്കുകയാണെന്നും പ്രസിഡന്‍റ് ഡോണൾഡ് ട്രംപ് പറഞ്ഞു.\nവാഷിംഗ്ടൺ: ലോകത്താകെ കൊവിഡ് 19, അഥവാ കൊറോണവൈറസ് ബാധിച്ച് മരിച്ചവരുടെ എണ്ണം 5000 കടന്നതായി വാർത്താ ഏജൻസിയായ എഎഫ്പി റിപ്പോർട്ട് ചെയ്തു. കൊവിഡ് ബാധിതരുടെ എണ്ണം ആകെ ഒന്നരലക്ഷം കടന്നു. ഇറ്റലിയിൽ 1266 പേരും ഇറാനിൽ 611 പേരുമാണ് ഇതുവരെ മരിച്ചത്. ഇറ്റലിയിൽ 17,664 പേർക്ക് ഇതു വരെ രോഗം സ്ഥിരീകരിച്ചു.\nബ്രിട്ടനിൽ ജനിച്ച് മണിക്കൂറുകള്‍ക്കുള്ളിൽ കുഞ്ഞിന് കോവിഡ് സ്ഥിരീകരിച്ചു. ഇതോടെ, ലോകത്തെ ഏറ്റവും പ്രായം കുറഞ്ഞ കൊവിഡ് രോഗി ഈ കുഞ്ഞായി മാറി. ഗര്‍ഭിണിയായിരിക്കുമ്പോള് ന്യൂമോണിയ ബാധയെ തുടര്‍ന്നാണ് കുഞ്ഞിന്‍റെ അമ്മയെ മുമ്പ് നോര്‍ത്ത് മിഡില്‍സെക്സ് ആശുപത്രിയില് പ്രവേശിപ്പിച്ചത്. ഗര്‍ഭാവസ്ഥയിലോ പ്രസവ സമയത്തോ ആകാം കൊവിഡ് 19 ലക്ഷണങ്ങളുണ്ടായിരുന്ന അമ്മയില് നിന്ന് കുഞ്ഞിലേക്ക് രോഗം പടര്‍ന്നതെന്നാണ് ഡോക്ടര്‍മാരുടെ നിഗമനം. യുവതിക്ക് കൊവിഡ് 19 സ്ഥിരീകരിച്ചപ്പോഴേക്കും പ്രസവം കഴിഞ്ഞിരുന്നു.\nശനിയാഴ്ച പുറത്തുവന്ന റിപ്പോര്‍ട്ട് അനുസരിച്ച് യുകെയില് കൊവിഡ് 19 ബാധിതരുടെ എണ്ണം 798 ആയി.\nകൊവിഡ് ബാധ സ്ഥിരീകരിച്ച രാജ്യങ്ങൾ (രോഗബാധിതരുടെ എണ്ണമനുസരിച്ച്) : കടപ്പാട്: https://www.bloomberg.com/graphics/2020-wuhan-novel-coronavirus-outbreak/\nഅമേരിക്കയ്ക്ക് പിന്നാലെ സ്പെയിനിലും അടിയന്തരാവസ്ഥ പ്രഖ്യാപിച്ചിരിക്കുകയാണിപ്പോൾ. 120 പേർ മരിക്കുകയും, അയ്യായിരത്തിലധികം പേർക്ക് രോഗം സ്ഥിരീകരിക്കുകയും ചെയ്ത സാഹചര്യത്തിലാണ് സ്പെയിനിൽ 15 ദിവസത്തെ അടിയന്തിരാവസ്ഥ പ്രഖ്യാപിച്ചത്. ഇതിനിടെ യൂറോപ്പിലേക്ക് പ്രഖ്യാപിച്ചിരുന്ന യാത്രാവിലക്കിൽ നിന്ന് ഇളവ് നൽകിയിരുന്ന ഇംഗ്ലണ്ടിലേക്കും അയർലണ്ടിലേക്കും കൂടി യാത്രാവിലക്ക് വ്യാപിപ്പിക്കുകയാണെന്ന് അമേരിക്കൻ പ്രസിഡന്‍റ് ഡോണൾഡ് ട്രംപ് വ്യക്തമാക്കി. അമേരിക്ക, യാത്രാ കപ്പലുകളുടെ സര്‍വ്വീസ് ഒരു മാസത്തേക്ക് നിര്‍ത്തി.\nഅമേരിക്കയിൽ മാത്രം കൊവിഡ് 19 ബാധിച്ച് മരിച്ചത് 50 പേരാണ്. താൻ തന്നെ കൊവിഡ് രോഗബാധയുണ്ടോ എന്ന് പരിശോധന നടത്തിയെന്നും ഫലത്തിനായി കാത്തിരിക്കുകയാണെന്നും പ്രസിഡന്‍റ് ഡോണൾഡ് ട്രംപ് പറഞ്ഞു.\nഡെന്മാർക്ക്, ചെക് റിപബ്ലിക്, സ്ലോവാക്യ, ഓസ്ട്രിയ, യുക്രൈൻ, ഹംഗറി, പോളണ്ട് എന്നീ രാജ്യങ്ങൾ അതിർത്തി അടച്ചു. ന്യൂസിലൻഡിൽ എത്തുന്ന വിദേശികൾക്ക് 14 ദിവസത്തെ നിരീക്ഷണം നിര്‍ബന്ധമാക്കി. ഭാര്യയ്ക്ക് കൊവിഡ് രോഗബാധ സ്ഥിരീകരിച്ചതിനെത്തുടർന്ന് കനേഡിയൻ പ്രധാനമന്ത്രി ജസ്റ്റിൻ ട്രൂഡോയുടെ 14 ദിവസത്തെ നിരീക്ഷണം തുടരുകയാണ്.\nരാജ്യത്തിന് പുറത്തുള്ള വിൽപ്പന കേന്ദ്രങ്ങൾ ചൈന ഈ മാസം 27 വരെ അടച്ചിടാനും തീരുമാനിച്ചു.


നടന് മാധവന് കൊവിഡ് മുക്തനായി - Express Kerala\nനടന് മാധവന് കൊവിഡ് മുക്തനായി\nMovies April 11, 2021 | Published by : Express Kerala Network\nനടന് ആര്. മാധവന് കൊവിഡ് മുക്തനായി. തന്റെയും കുടുംബത്തിന്റെയും കൊവിഡ് പരിശോധന ഫലം നെഗറ്റീവായെന്ന് താരം തന്നെയാണ് ട്വിറ്ററിലൂടെ അറിയിച്ചത്. കഴിഞ്ഞ മാസം 25നായിരുന്നു താരത്തിന് കൊവിഡ് സ്ഥിരീകരിച്ചത്. മാധവന്റെ കുടുംബാംഗങ്ങള്‍ക്കും രോഗബാധ കണ്ടെത്തിയിരുന്നു.\nതുടര്‍ന്ന് ക്വാറന്റൈനില് പ്രവേശിക്കുകയും താനുമായി സമ്പര്‍ക്കം പുലര്‍ത്തിയവരോട് മുന്‍കരുതലുകള് സ്വീകരിക്കാനും മാധവന് നിര്‍ദേശിച്ചിരുന്നു. ‘ആശങ്കയ്ക്കും പ്രാര്‍ഥനയ്ക്കും എല്ലാവര്‍ക്കും നന്ദി. അമ്മയുള്‍പ്പെടെയുള്ള എല്ലാവര്‍ക്കും കൊവിഡ് നെഗറ്റീവായി. രോഗം ഭേദമായെങ്കിലും വീട്ടില് എല്ലാവരും അതീവ ശ്രദ്ധയും മുന്‍കരുതലും പാലിക്കുന്നു. ദൈവകൃപയില് എല്ലാവരും സുഖമായിരിക്കുന്നു,’ എന്ന് മാധവന് ട്വീറ്റ് ചെയ്തു.\nബോളിവുഡ് നടന് ആമിര് ഖാന് കൊവിഡ് ബാധിച്ചതിന്റെ പിറ്റേ ദിവസമായിരുന്നു മാധവനും വൈറസ് ബാധ സ്ഥിരീകരിച്ചത്. ത്രീ ഇഡിയറ്റ്‌സില് ആമിര് ഖാനൊപ്പമുള്ള ചിത്രം പങ്കുവച്ചുകൊണ്ടായിരുന്നു നടന് കൊവിഡ് പോസിറ്റീവായെന്ന വാര്‍ത്ത ആരാധകരെ അറിയിച്ചത്.


Echmuvodu Ulakam / എച്മുവോട് ഉലകം: February 2012\nകുടുംബ മാധ്യമത്തിലെ സ്വകാര്യത്തിലും( 2012 ജനുവരി 27 വെള്ളിയാഴ്ച)\nഗൾഫ് മാധ്യമത്തിലെ ചെപ്പിലും (2012 ഫെബ്രുവരി 17 വെള്ളിയാഴ്ച) പ്രസിദ്ധീകരിച്ചത്.\nഒന്നിനും സമയമില്ലെന്ന് പരാതിപ്പെടുന്നവരും വിലപിയ്ക്കുന്നവരുമാണ് അധികം സുഹൃത്തുക്കളും. എല്ലാ മനുഷ്യർക്കും കിട്ടിയിട്ടുള്ള ഈ ഇരുപത്തിനാലുമണിക്കൂർ സമയമില്ലാത്തവരെ മാത്രം പറ്റിച്ച് എവിടെപ്പോകുന്നുവെന്ന് ചോദിച്ചാൽ…… ഇത്ര ധിറുതിയിൽ അതെവിടെ പോയി മറയുന്നുവെന്ന് ചോദിച്ചാൽ…. ആവോ! എവിടെയൊക്കെയാണാവോ അത് ആരുമറിയാതെ ഇങ്ങനെ ചോർന്നു പോകുന്നത്. അനന്തമായ സമയം ഈ അൽഭുത പ്രപഞ്ചത്തിനു പോലും കൈവശമില്ല. ആ നിത്യ സത്യം തിരിച്ചറിഞ്ഞവരാകട്ടെ, ഒരു മനസ്സമാധാനത്തിന് അനന്തമായ സമയത്തിന്റെ അവകാശിയായി എക്കാലവും ദൈവത്തെ ചൂണ്ടിക്കാണിച്ചു പോന്നു.\nപണ്ടൊക്കെ എല്ലാവർക്കും ഒത്തിരി സമയമുണ്ടായിരുന്നുവെന്ന് പറയുന്നവരുണ്ട്. കൂട്ടുകുടുംബമായിരുന്നതു കൊണ്ട് അമ്മൂമ്മയുണ്ടായിരുന്നു, അമ്മായിയുണ്ടായിരുന്നു, അപ്പാപ്പനുണ്ടായിരുന്നു…. എന്നൊക്കെ പറയുന്നതു കേൾക്കാറുണ്ട്. ശരിയായിരിയ്ക്കും. ഉത്തരവാദിത്തങ്ങൾ വിഭജിച്ചു നൽകാൻ കൂടുതൽ ആളുകളുണ്ടാവുമ്പോൾ, അല്ലെങ്കിൽ മറ്റുള്ളവരുടെ ചുമതലകൾ പോലും നല്ല മനസ്സോടെ സ്വയം ഏറ്റെടുത്ത് ചെയ്യാൻ ആരെങ്കിലുമൊക്കെ തയാറാവുമ്പോൾ, അങ്ങനെ സമയം ധാരാളം വീണു കിട്ടിയ ഭാഗ്യവാന്മാരും ഭാഗ്യവതികളും ഉണ്ടായിരുന്നിരിയ്ക്കാം. തന്നെയുമല്ല അന്ന് ഭൂരിഭാഗം ജനതയ്ക്കും ലോകത്തിന്റെ വിസ്താരം നന്നെ കുറവുമായിരുന്നല്ലോ. എല്ലാറ്റിനും പുറമേ ഭൂതകാലമായിരുന്നു എപ്പോഴും കൂടുതൽ നല്ലതെന്ന സർവ സാധാരണമായ ഒരു വെറും തോന്നൽ കൂടി ഇത്തരമൊരു പറച്ചിലുണ്ടാവാൻ കാരണമാകുന്നുണ്ടാവാം.\nകൂട്ടുകുടുംബങ്ങൾ ഇല്ലാതാവുകയോ നന്നെ കുറഞ്ഞു പോവുകയോ ചെയ്ത ഈ കാലത്ത് ആ ഗൃഹാതുര സ്മരണകളിൽ മുഴുകിക്കൊണ്ടിരുന്നാൽ പോരല്ലോ. വീണു പോയ സമയത്തുള്ളികളെ പിടിച്ചെടുക്കുവാനുള്ള ഒരു കണ്ടുപിടുത്തവും ഇതു വരെ ഉണ്ടായിട്ടുമില്ല. ആ നിലയ്ക്ക് ചിന്തിയ്ക്കാനുള്ള പ്രേരണയും ഉത്തരവാദിത്തബോധവും ചുമതലകൾ നിർവഹിയ്ക്കാനുള്ള കഴിവും തികഞ്ഞ സമയബോധവും വളർത്തുന്നതിൽ നാം കൂടുതൽ ശ്രദ്ധ പതിപ്പിച്ചേ മതിയാകൂ. കുട്ടികൾക്ക് മാത്രമല്ല, മുതിർന്ന സ്ത്രീ പുരുഷന്മാർക്കും ഈ വളർച്ച ഉണ്ടാകേണ്ടതുണ്ട്.\nഅനുസരണ, പിന്നെയും അനുസരണ, പിന്നെയും പിന്നെയും അനുസരണ എന്നതാണ് നമ്മുടെ ഒരു നല്ല രീതി. നമുക്കായി ആലോചിയ്ക്കാനും നിർദ്ദേശങ്ങളും വിലക്കുകളും തരാതരം പോലെ പുറപ്പെടുവിയ്ക്കാനും ആരെങ്കിലും ഒക്കെ ഉണ്ടായാൽ മതി. ചുമതലയേ ഇല്ലെങ്കിൽ, അതുപോലും ശരിയ്ക്ക് മനസ്സിലാകുന്നില്ലെങ്കിൽ പിന്നെ നിർവഹിയ്ക്കാനുള്ള കഴിവ് എന്തിനാണ്? ഇതൊന്നുമില്ലാത്തപ്പോൾ സമയബോധത്തിന്റെ ആവശ്യമുണ്ടോ?\nഒരു മീറ്റിംഗ് പറഞ്ഞ സമയത്ത് തുടങ്ങി, ട്രെയിൻ കൃത്യ സമയത്ത് വന്നു, സർക്കാർ ഓഫീസ് പത്തുമണിയ്ക്ക് തുറന്നു, കോടതി ഒരു വർഷത്തിനുള്ളിൽ തന്നെ ശിക്ഷ വിധിച്ചു എന്നതൊക്കെ നമുക്ക് ആശ്ചര്യകരമായ ഒരു വാർത്തയാകുന്നതിന് നമ്മുടെ ഈ വളർച്ചക്കുറവ് ഒരു കാരണമാണ്. ഈ പറഞ്ഞതൊന്നും കൃത്യമായി സംഭവിച്ചില്ലെങ്കിലാണ് അത് വാർത്തയാകേണ്ടതെന്ന് നാം തിരിച്ചറിയേണ്ട കാലം അതിക്രമിച്ചില്ലേ? ആ ഒരു ബോധത്തിലേയ്ക്ക് നമ്മൾ ഉണരാറായില്ലേ?\nസമയമില്ല എന്നതൊരു വെറും ശീലമാണ് പലർക്കും, ഒരു ഒഴിവുകഴിവുമാണ് പലപ്പോഴും. കാരണം, ഇങ്ങനെ പറയുന്ന എല്ലാവർക്കും സ്വയം ഇഷ്ടപ്പെടുന്നതെന്തും ചെയ്യാൻ സമയം കിട്ടാറുണ്ട്. ഒരാൾ ഏറ്റവും കൂടുതൽ ആഗ്രഹിയ്ക്കുന്ന പ്രവൃത്തി ചെയ്യാൻ അയാൾക്ക് സമയം കിട്ടാതെ വരികയില്ല. എന്തു വന്നാലും ഒരു സ്ഥിരം മദ്യപാനി മദ്യപിച്ചിരിയ്ക്കും എന്നതു പോലെയാണ് അക്കാര്യം. അപ്പോൾ താല്പര്യം കുറഞ്ഞ കാര്യങ്ങൾക്ക് നീക്കിവെയ്ക്കാനാണ് സമയം ഇല്ലാതാകുന്നത് എന്നതാണ് ശരിയായ സത്യം.\nആർക്കും ഒരിയ്ക്കലും പുനർ സൃഷ്ടിയ്ക്കാൻ സാധിയ്ക്കാത്തതു കൊണ്ട് ഏറ്റവും വില പിടിപ്പുള്ള ഒരു സമ്പത്തായി മാറുന്നു സമയം. ആ ധനം ശരിയായി സൂക്ഷിയ്ക്കാൻ വേണ്ട കഴിവുണ്ടാകണമെന്ന് നമ്മൾ ആരേയും അങ്ങനെ ഉപദേശിയ്ക്കാറില്ല; സ്വത്ത് സൂക്ഷിയ്ക്കുവാനും വർദ്ധിപ്പിയ്ക്കുവാനും കഴിവുണ്ടാകണമെന്ന് ഉപദേശിയ്ക്കുന്നതു പോലെ.\nമറ്റുള്ളവരോടും തന്നോടു തന്നെയും ഉള്ള ഉത്തരവാദിത്തവും പരിഗണനയും കൂടിയാണ് സമയം. സമയമില്ല എന്നു പറയുമ്പോൾ നമ്മൾ പാലിയ്ക്കാത്തത് ഈ ഉത്തരവാദിത്തമാണ്, കൊടുക്കുവാൻ മടിയ്ക്കുന്നത് ഈ പരിഗണനയാണ്. കുറച്ചു കൂടി ലളിതമായിപ്പറഞ്ഞാൽ, വേണ്ടതു വേണ്ടപ്പോൾ ചെയ്യാൻ കഴിയുന്ന ശീലമാണ് യഥാർത്ഥത്തിലുള്ള സമയബോധം. ഇക്കാര്യം ശരിയ്ക്കും മനസ്സിലാക്കിയാൽ പന്ത്രണ്ടു വർഷം സമയമെടുത്ത് ഒരു മേല്പാലം പണിയുന്ന സർക്കാരുകളല്ല നമുക്കുണ്ടാവുക. വൈകി വൈകി മാത്രം സംഭവിയ്ക്കുന്ന ഓരോ സാമൂഹ്യ പരിഷ്ക്കരണങ്ങളുടേയും ജനോപകാര പദ്ധതികളുടേയും നിയമ നിർമ്മാണങ്ങളുടേയും മുൻപിൽ സർക്കാർ കാര്യം മുറപോലെ നടന്നോളും എന്നു കരുതി ഉദാസീനരായിരിയ്ക്കുന്ന ജനതയുമായിരിയ്ക്കില്ല, നമ്മൾ.\nഉത്തരവാദിത്തവും ചുമതലയും സമയബോധവും ഉള്ളവരുടെയും ഇല്ലാത്തവരുടേയും മാനസിക കല്പനകൾക്ക് തമ്മിൽ വലിയ വ്യത്യാസങ്ങളുണ്ട്. ഉള്ളവർക്ക് പ്രകാശവേഗമുണ്ടാവുന്നതുകൊണ്ട് ബാഹ്യലോകത്തിന്റെ സമയ സങ്കൽ‌പ്പങ്ങൾ വളരെ മെല്ലെയാണെന്ന് തോന്നും. അവർക്ക് പുതിയ പുതിയ ആശയങ്ങളും അവ നടപ്പിലാക്കാനുള്ള പരിശ്രമത്തിനു വേണ്ട സമയവും എപ്പോഴുമുണ്ടാകും. അവർ എണ്ണത്തിൽ കുറവായിരിയ്ക്കുമെങ്കിലും അവരെ കാണാതെ പോകാൻ ആർക്കും കഴിയില്ല.\nഇല്ലാത്തവർക്കാകട്ടെ ഒച്ചിനോടും മത്സരിയ്ക്കേണ്ടി വരുന്നതുകൊണ്ട് ഒന്നിനും സമയം തികയുകയില്ല. നിർഭാഗ്യവശാൽ നമ്മിൽ അധികം പേരും എന്നും ഒച്ചിനോട് മത്സരിച്ചുകൊണ്ടിരിയ്ക്കുന്നു! നാഴികമണിയുടെ ഓരോ ചലനത്തിലും അയ്യോ! നേരം പോയെന്ന് കരയുന്നു. നമ്മുടേത് എന്ന് കിറുകൃത്യമായി അടയാളപ്പെടുത്തപ്പെട്ടിട്ടുള്ള പ്രവൃത്തികൾ പോലും മുഴുവനാക്കാൻ സാധിയ്ക്കാതെ ലോകത്തെ മുഴുവൻ കുറ്റപ്പെടുത്തുന്നു.\nഇങ്ങനെയൊക്കെ വിചാരിച്ചിരിയ്ക്കുമ്പോൾ പെട്ടെന്ന് ഒരു ദിവസം എല്ലാം പിന്നിൽ ഉപേക്ഷിച്ച്, പലപ്പോഴും ആരോടും ഒന്നും പറഞ്ഞേൽ‌പ്പിയ്ക്കാൻ പോലുമാകാതെ “സമയമാം രഥത്തിൽ സ്വർഗ്ഗയാത്ര ചെയ്യുന്നു…..“\nPosted by Echmukutty at 1:23 PM 49 comments: Links to this post\nരാജകീയ നായയാ ബാബു. ന്ന്ച്ചാൽ നല്ല ഒന്നാന്തരം അൽസേഷൻ.\nതവിടിന്റെ നെറം, ഒത്ത വലുപ്പം, തേറ്റപ്പല്ല്, ഇടി കുടുക്കം മാതിരി കൊരയ്ക്കണ അവന്റെ മുമ്പിൽ ചെന്ന് പെടണോൻ…..ങാ, പെട്ടോന്റെ പെട്ടഫലം. പെട്ടോരൊക്കെ തോരാണ്ട് മൂത്രിച്ച് അണച്ചോണ്ട് ഓടി.\nകാശിനു വാങ്ങീതല്ല, ദാനം കിട്ടീതാണ്. ആര്ക്ക്? സാമിക്ക്….അയിനും ണ്ട് ഒരു കാരണം. പറേമ്പോ ത്തിരി നാറ്റണ്ട് . വേണങ്കി മുണ്ടോണ്ട് മൂക്ക് പൊത്താ.\nഒരു പോലീസാരൻ മരുന്നിന് വന്നു, വന്നപ്പോ എളിമ, ചമ്മല്, പെടപ്പ്…..അസുകം സൊയം വാങ്ങീത്, അറിയാണ്ട് പകർന്ന്യല്ല. അയാള് മുറീലിരുന്ന് പൊറുപൊറു വെച്ചത് കേട്ടീരുന്നു, വരാന്തേൽയ്ക്ക്, പോരെങ്കി ജനലിക്കൂടി കാണാര്ന്നു. ഞാനപ്പോ ആ വാഴേടെ തടം കെളയ്ക്കായിരുന്നൂ. “വഴി നട്ക്കണ ചെല പെണ്ണങ്ങളെ, ലോഡ്ജീന്നും ഹോട്ടലീന്നും എറങ്ങി വരണ ചെല ചെറ്റോളെ, പാലത്തിന്റെ അടീലെ ഇരുട്ടില് പതുങ്ങണ അസത്തുക്കളെ പിടിച്ച് റ്റേഷനീ കൊണ്ടോവുമ്പോ പറ്റണ നാറ്റക്കേസാ. നമ്മ്ടെ നാട്ടിലു കോടതി കാലത്ത് പതിനൊന്നു മണിയ്ക്കല്ലേ തൊട്ങ്ങാ…അതു കാരണം രാത്രി മുഴോൻ ആ അശ്രീകരങ്ങള് റ്റേഷനില് ണ്ടാവും. അപ്പോ പോലീസ് ആണുങ്ങൾക്കും തോന്ന്ല്ല്യേ ചില്ലറ നേരമ്പോക്കിന് പൂതി…ഡോക്ടറേ. നമ്മള് എല്ലാരും മനിഷ്യമ്മാരല്ലേ?അതാപ്പോ , നീറ്റം, കുരു, വെള്ളം വരല്…. ഒന്നും തോന്നില്ല, തോന്നിയാ പ്രാണ സഞ്ചാരം…“\nസാമി ങ്ങ്നെ ചുടണ മാതിരി നോക്കി……ന്നട്ട് മരുന്നെഴ്തി. അപ്പോ ആ പോലീസാരന്റെ കൈയില് സാമിയ്ക്ക് കൊടക്കാൻ അന്തശ്ശ്ള്ള ഒരു നോട്ട്ല്ല.\n“അത് ശരി ,മരുന്നു വെറ്തെ വേണല്ലേ?“ എന്നായി സാമി. ഒന്നിരുത്തി നോക്കീട്ട് കടുപ്പ്ത്തില് പറ്ഞ്ഞു. “ഈ സൂക്ക്ട്ന് വെറ്തെ മരുന്ന് തരാമ്പ്റ്റല്യാ.“ ങ്ങനെയൊന്നും കൊനഷ്ട് പറയാത്ത തങ്കപ്പെട്ട മൻഷ്യനാ. അപ്പോ കാര്യം സ്വയമ്പനാക്കാൻ പോലീസ് കൊണ്ടുക്കൊട്ത്തതാ ഇബനെ, പോലീസാര്ക്കും ണ്ടല്ലോ നായ വളർത്തല്…… ആ കൂട്ടത്തീന്ന് കിട്ട്യ ശിങ്കാ‍ണ് ബാബു.\nന്താ ഒരു ശേവ്‍ര്യം! നായയാണെങ്കി ങ്ങനെരിയ്ക്കണം! പകൽ മുഴോൻ അവനെ കൂട്ട്ലിടും. കൊറെ ആള്ക്കാര് നിത്യോം വര്ന്ന വീടല്ലേ, അതും ആവത് ല്യാത്തോര്. അയ്യോ! അമ്മേ..ആവൂന്നൊക്കെ കര്ഞ്ഞ് വര്ണ മനുഷ്യര്ടെ മുമ്പിൽയ്ക്ക് ബാബു കൊരച്ച്ണ്ട് പാഞ്ഞു ചെന്നാ പിന്നെ അവര്ക്ക് വല്യ സികിത്സൊന്നും വേണ്ട്യരില്ല….\nരാത്രീലാ അവനെ തൊയിരത്ത്ല് വിടണത്. പറമ്പിലെ എല്യോളേം പെരുച്ചാഴിയോളേയും ഒക്കെ അവൻ അമക്കണത് അപ്പോ തന്ന്യാ. കാര്യം രാജകീയനാ ന്നാലും ഈ ജന്തുക്കളെ അവനും ഇഷ്ടാന്നേയ്. പറേമ്പോ എല്ലാം പറേണ്ടേ?. അവൻ ഈ മഠത്തിലൊന്നും കഴീണ്ടോനല്ല……ഈ വെണ്ടയ്ക്ക സാമ്പാറും കയ്പയ്ക്ക മെഴുക്കേരട്ടിയും അപ്പളോം തിന്ന്ട്ടാ ഒരു അൽസേഷൻ നായ ജീവിക്ക്ണ്ടത്? അയിനും പൊറമേ കൊറച്ചു മോരും കുടിച്ചാ മതിയാ? ഒരു പൂണൂലും ഇടീപ്പിച്ച് കൊറച്ച് മന്ത്രോം കൂടി ആയാ ഭേഷായി……നായയ്ക്കും വേണേയ് തലേലെഴുത്ത്!\nഅതെയതെ, കാറിൽ ചിറ്റാനൊക്കെ കൊണ്ടൂവും. നായ സൂട്ടും കോട്ടുട്ട് കാറിലിരിയ്ക്കാനാ ജനിച്ചേ? ങ്ങള് പെണ്ണങ്ങള്ടെ ഒരു പ്രശ്നം ഇതാ. ചക്ക് ന്ന് പറ്ഞ്ഞാ അപ്പോ കൊക്ക് ന്ന് തിരിയും. തിന്നണ കാര്യം പറേമ്പോ കാറിന്റെ കാര്യം പറേര്ത്. ചോറിനു പകേരം കാറെട്ത്ത് ഉരുട്ടി വിഴ്ങ്ങ്യാ മത്യോ ? ങാ, അത് പോട്ടെ, അപ്പോ അവന്റെ തീറ്റക്കാര്യം, അത് പറയാം……ആ തേറ്റപ്പല്ലോണ്ട് ഒരു കഷണം എറച്ചി അവൻ മത്യാവോളം കടിച്ചു വലിച്ച്ണ്ടാ? പാവം, സാമ്പാറും മോളോഷ്യോം കൂട്ടി ചോറുണ്ണും……ഉരുളക്കിഴങ്ങ് കറീം കൂട്ടി ചപ്പാത്തി തിന്നും…….കാണുമ്പോ കരച്ചില് വരും… നായയ്ക്ക് നായേടെ ജീവിതാ‍ണ് വേണ്ടത്, പൂണൂലിട്ട മനുഷ്യന്റെ ജീവിതല്ല…..\nഅതെ, കൂറ് ങ്ങള് പറഞ്ഞ മാതിരിയാ. അല്ലെങ്കി അന്ന് പാമ്പ് വന്ന് ചവിട്ട് പടീല് കെടന്ന ദിവസം സാമി മരിച്ച് പോണ്ടതാര്ന്നു. ഇവൻ സാമ്യേ അനങ്ങാൻ സമ്മതിയ്ക്കാണ്ട് ഒറ്റ നിൽ‌പ്പാ. സൂക്ഷിച്ച് നോക്ക്യപ്പഴല്ലേ, നല്ല മൂത്ത അണലിയാര്ന്നു! സാമി അകന്ന് നിന്നപ്പോ അവൻ അണലീന്റെ പണ്യാ കഴിച്ച്. അവന് വല്ല കടീം കിട്ടിയോന്ന് പേടിച്ച്ട്ട് രാത്രി മുഴോൻ പല വട്ടം സാമി ണീറ്റ് വന്നു. അവൻ ചൊങ്കനല്ലേ, നായ രാജാവ്. അവന് ഒന്നും പറ്റീരുന്നില്ല.\nങ്ങള് ത്ര്യോക്കെ ചുറ്റാട് നോക്കാറ്ണ്ടോ? പെണ്ണങ്ങള് ങ്ങ്നെ ചുറ്റാട് ഒന്നും നോക്കലില്ല. അതോണ്ട് ത്രയ്ക്കുള്ള വിവരേണ്ടാവുള്ളൂ. ശരിയാ, ശരിയാ…ആ പൂച്ച വന്ന ദൂസത്തെ തെരക്കും ബഹളോം ഞാൻ മറന്നട്ട്ല്ല്യാ. ങ്ങള് പിന്നേം കാറിന്റെ കാര്യം പറഞ്ഞ്………പൂച്ച കാറിലാ വന്നത്. അതാ, അതിന്റെ തലേലെഴുത്ത് കേമംന്ന് പറയ്യാൻ കാരണം? അതേ, പൂച്ചയ്ക്ക് പൂച്ച്ടെ ജീവിതം കിട്ടണം. അല്ലാണ്ട് കാലത്ത് കാറോടിച്ച് പോയ്യാലും വന്നാലും അതല്ല, പൂച്ച്ടെ ഭാഗ്യം…..ഇതാ ങ്ങള് പെണ്ണ്ങ്ങൾടെ കൊഴപ്പം, ആര്ക്ക് എന്താ വേണ്ടേന്ന് ങ്ങക്ക് ശരിയ്ക്കും അറീല്ല…വേണ്ടാത്തോര്ക്ക് വാരിക്കോരി വെള്മ്പും, പിന്നാലെ നട്ന്ന് കാലിന്റെ തോല് തേഞ്ഞാലും ആർത്തീല് കാത്തിരിയ്ക്കണ വേണ്ടോരെ കരിം പഷ്ണിക്കിടും. ഹേയ്, അതൊന്നൂല്യാ. അത് പോട്ടെ , ഓരോരോ വിജാരങ്ങള്….അതൊക്കെ ഇനി പറ്ഞ്ഞ്ട്ടെന്ത്നാ?\nബാബു മര്യാദക്കാരനാ…..ങ്ങള് അത് പറേര്ത്…….ആദ്യത്തെ ദൂസം ആ പൂടപ്പൂച്ചേ ഓടിച്ചു, കൊരച്ച് പേടിപ്പിച്ചു. അത് നേരന്നെ. അവന്റെ വീട്ടില് വേറെ ആളു വന്നാ കണ്ണടച്ച് ഇരിയ്ക്കാമ്പറ്റോ. അപ്പോ ലഹളേണ്ടാക്കി. പൂച്ച മിടുക്കത്തി……അവള് നേരെ അകത്തേയ്ക്ക് പോയി, ഗമേല്……ബാബു കൊറെ കൊരച്ച് അടങ്ങി… ഇപ്പോ അവര്ക്ക് വല്ല വഴക്കൂണ്ടോന്നും? പൂടപ്പൂച്ചേടെ കുഞ്ഞി മക്കളേം കൂടി ബാബു പേടിപ്പിക്ക്ണില്ല്യ, അവനറിയാം. അതിവിടുത്തെയാന്ന്….. ഒന്നിച്ചിരുത്തീട്ടല്ലേ ഫോണില് ഫോട്ടൊ കീച്ചീത് കഴിഞ്ഞൂസം…….\nനായേടെ ബുദ്ദ്യൊന്നും പൂച്ചയ്ക്ക് കിട്ട്ല്ല…..ങ്ങള് പഞ്ചാരയിട്ട് പാലു കുടിപ്പിച്ചിട്ടൊന്നും ഒരു കാര്യല്ല. നായേടെ നന്നീം പൂച്ചയ്ക്ക് ഈ ജമ്മത്ത് കിട്ട്ല്ല. ബാബു മല്ലിയക്കുട്ട്യേ കടിച്ചത് നന്നീം നെറോം ഇല്ല്യാഞ്ഞിട്ട്ല്ല……അവര് കളിയ്ക്കാരുന്നു….അപ്പോ പൊട്ട ബുദ്ദിയ്ക്ക് പാവാടേലാന്ന് വിയാരിച്ച് കടിച്ചത് തൊടേലായിപ്പോയി…….കുട്ടി കരഞ്ഞപ്പോ ബാബു ഞെട്ടീ പരോശായത് ങ്ങള് കണ്ട്ല്ല്യേ? അവൻ പിന്നെ ഒരു തുള്ളി വെള്ളം കുടിച്ചിട്ട്ല്ല്യ. ഒറ്റ ഇരുപ്പാന്നു, ചത്ത മാതിരി. മിണ്ടാമ്പറ്റീങ്ങേ പറഞ്ഞേനേ തെറ്റ് പറ്റീതാന്ന്. വളത്തീ വളത്തീ, നോക്കീ, എണ്ണേപ്പിച്ചൂ, കുൾപ്പിച്ചൂ ,മാമു കൊട്ത്തൂന്ന് നാഴിയ്ക്ക് നാപ്പതു വട്ടം പറഞ്ഞാ മതീട്ടില്ല്യാ. യ്യ് മിണ്ടാപ്രാണീടെ മനസ്സ് കാണ്ണ്ണം. അല്ലാണ്ട് ഇതൊക്കെ ങ്ങ്നെ പറഞ്ഞ്ട്ട് ന്താ വിശേഷം? ന്ന്ട്ട് അവന് നന്ദീല്യാന്ന്! അവന് നന്നീല്ല്യെങ്കി പിന്നെ ആര്ക്കാ അത്ണ്ടാവാ ആവോ?\nഇതും പെണ്ണ്ങ്ങൾടെ ഒരു തരാ‍ണ്. അവരു പറയണ ഭാഗം ജയിയ്ക്കാൻള്ള്ത് മാത്രാ അവര്ക്ക് കാണാമ്പ്റ്റാ, പിന്നെ അതന്നെ ങ്ങനെ പറഞ്ഞോണ്ടിരിയ്ക്കും, നമശ്ശിവായ ചൊല്ല്ണ മാതിരി. മുഴോൻ കാര്യങ്ങള് കാണില്ല്യ. .\nങ്ങള് ന്ത്നാന്നും ആ പട്ട്യേ കല്ലെട്ത്തെറിയണത്? അവള് ഒരു പാവം…..തെണ്ടിപ്പട്ടിയാന്ന് ച്ച്ട്ട് കല്ലെട്ത്തെറിയണോ? അവളക്ക് റാണീന്ന് പേരു വെച്ചോര് മിട്ക്കുള്ളോര്ന്നെയാ. കണ്ടാലും ഒരു റാണീടെ പോല്യാ. വല്ല നല്ല നായയ്ക്കും ജൻച്ചതാവും…… എറിയണ്ടാന്നും, അതിനെ….അത് പ്ടീന്റപ്പ്റത്തല്ലേ നിക്ക്ണത്?\nങ്ങള് ആ കഷണം മുറിയ്ക്കണത് നിറ്ത്തീട്ട് ഇങ്ങ്ട്ട് വന്നിരിയ്ക്കോ….ഒരൂട്ടം പറ്ഞ്ഞരാം.\nങ്ങളു കേട്ടൊ, അത്? കേട്ട്ല്ല്യേ….അവര് തമ്മാമ്മില് വർത്താനം പറേണത്…….അതേന്ന്. ബാബൂം റാണീം വർത്താനം പറേണതാ. അവൻ വിളിയ്ക്കേം അവളു വിളി കേക്കേം ചെയ്യണതാ. അത് കൊരയ്ക്കണതല്ല. ബാബു ങ്ങനെ യേശ്വാസ് പാടണ മാതിരിയാ കൊരയ്ക്കല്? അവര്ക്ക് നല്ല പരിച്യണ്ട്. രാത്രീല് അവനെ തൊറന്ന്ടുമ്പോ അവളും വരല്ണ്ടാവും ….അതാ, അവള് പകലും കാണാൻ വന്ന്തേയ്. അവര്ക്കൂണ്ടാവുല്ല്യേന്ന് തമ്മാമ്മില് സ്നേഹോം കാണാനും മിണ്ടാനും ആശേം പൂതീം. മനിഷ്യമ്മാര്ക്ക് മാത്രല്ല, ഈ മോഹോക്കെണ്ടാവാ.\nങ്ങള് ചിറിയ്ക്കണ്ടാ…..ആ പടി തൊറ്ന്ന് കൊട്ത്താ കാണാം അവള് ഓടി വരണത്. അവന്റെട്ക്കേ പോണതും. അതൊറപ്പാണ്ന്ന്. ആ മോത്ത് കാണാം അവള്ടെ ആശ……മഹാപാപം കിട്ടും കല്ലെട്ത്തെറിഞ്ഞാല്. ആ കൂടു തൊറ്ന്ന് അവനെ എറ്ക്കി വിടോന്നേയ്, അവളും അവനും കൂടി കണ്ടോട്ടെന്നും..ഇപ്പോ ആരും വരില്ലാന്നേയ്.\nങ്ങളീ ഒരൂട്ടം വിഡ്ഡിപ്പെണ്ണ്ങ്ങ്ടെ മാതിരി ആവര്ത്. ബാബൂം റാണീം തമ്മാമ്മില് സ്നേയിച്ചാൽ മ്മ്ക്കെന്ത് ചേതാ…..\nന്തായാലും ഇന്ന് വൈന്നേരം ബാബു ഈട്ന്ന് പൂവാണ്. കുട്ട്യേ കടിയ്ക്കണ നായ ഇബ്ടെ വേണ്ടാന്ന്. കാര്യം കുട്ട്യേ കുത്തിവെയ്ക്കാൻ അച്ഛൻ തന്നെണ്ട് വീട്ട്ല്. എന്നാലും കടിയ്ക്കണ നായേ വീട്ട്ല് നിറ്ത്താൻ പറ്റ്ല്യാ. ങ്ങ്ക്ക് കുട്ട്യാ വല്ലീത് അതോ പട്ട്യാ ന്ന് അമ്മ്യാര് ചോയിച്ചാ പിന്നെ സാമീടെ വായേല് എന്ത്ത്തുരാ വരാ? ഡോക്ട്രായാലും തേങ്ങ്യായാലും…അമ്മ്മാര്ക്കാ മക്കളോട് അപ്പ്ടി സ്തായീന്നല്ലേ…അച്ഛ്മ്മാര് എന്നും വെറ്ഥേക്കാര്…സാമി പിന്നെ ഒന്നും പറ്ഞ്ഞില്ല്യ. നിയ്ക്ക് അത് കണ്ട്ട്ട് വെഷമായി. ബാബൂന് ഒര് പരിചേല്യാത്ത വീടും ആൾക്കാരും ഒക്കെയാവുമ്പോ സങ്ക്ടം ആവുല്ല്യേ?ദണ്ണ്ം വരുല്ല്യേ? ആരാ അത് ആലോയിയ്ക്കാൻള്ള്ത്? അവന് ഒരബ്ദ്ദം പറ്റി..അയിന് നാട് കട്ത്തേ? അമ്മ്യാര് പെറ്റ മോനാച്ചാ ഇങ്ങ്നെ പറ്യോ? അമ്മ്യാര് പറ്ഞ്ഞാലും സാമി കേക്കോ?\nഅപ്പോ ത്തിരി നേരം…..ബാബൂം റാണീം സന്തോഷിച്ചോട്ടേന്നും.. ങ്ങക്ക് സന്തോഷം കണ്ടാ വെഷ്മം ആവൂങ്കില് അകത്തേയ്ക്ക് പോയി ടി വി കണ്ടോളോന്നേയ്. അല്ലെങ്കി പുണ്യം കിട്ടാൻ നമശ്ശിവായ ജപിച്ചോളോ. അല്ലാണ്ട് ഞാനെന്താ ഇപ്പോ പറയാ…\nആ പടീം ആ കൂടും ഒന്നു തൊറന്ന്ട്ട് അകത്തേയ്ക്ക് പൊക്കോളോന്നേയ്…\nPosted by Echmukutty at 10:49 PM 86 comments: Links to this post\nPosted by Echmukutty at 11:25 PM 107 comments: Links to this post\nPosted by Echmukutty at 1:10 PM 97 comments: Links to this post


Koodevide,Koodevide Fame Bipin Jose, soorya rishi,നെറ്റിയിൽ സിന്ദൂരം ചാർത്തി ഋഷിക്കൊപ്പം നവവധുവായി സൂര്യ, കൂടെവിടെയിൽ വിവാഹം, സൂചന നൽകി ബിബിൻ - Malayalam Filmibeat\nമലയാളി പ്രേക്ഷകരുടെ പ്രിയപ്പെട്ട പരമ്പരയാണ് കൂടെവിടെ. 2021 ജനുവരി4ന് ആരംഭിച്ച പരമ്പര സംഭവബഹുലമായി മുന്നോട്ട് പോവുകയാണ്,. സൂര്യ എന്ന പെൺകുട്ടിയെ ചുറ്റിപ്പറ്റിയാണ് സീരിയൽ മുന്നോട്ട് പോകുന്നത്. അൻഷിതയാണ് സൂര്യയായി എത്തുന്നത്. അൻഷിതയെ കൂടാതെ ബബിനും ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്. ഋഷി എന്ന കഥാപാത്രത്തെയാണ് ബിബിൻ സീരിയലിൽ അവതരിപ്പിക്കുന്നത് മിനിസ്ക്രീൻ പ്രേക്ഷകരുടെ പ്രിയപ്പെട്ട താരജോഡിയാണ് ബിബിനും അൻഷിതയും.സ്വന്തം പേരിനെക്കാളും കഥാപാത്രങ്ങളുടെ പേരിലാണ് താരങ്ങളെ അറിയപ്പെടുന്നത്.\nസോഷ്യൽ മീഡിയയിൽ സജീവമാണ് ബിബൻ ജോസും അൻഷിതയും. സീരിയൽ വിശേഷങ്ങളും സ്വകാര്യ സന്തോഷങ്ങളും താരങ്ങൾ ഇൻസ്റ്റഗ്രാമിൽ പങ്കുവെയ്ക്കാറുണ്ട്. ഇത് സോഷ്യൽ മീഡിയയിൽ വൈലാവാറുമുണ്ട്. ഇപ്പോൾ പ്രേക്ഷകരുടെ ഇടയിൽ വൈറലാവുന്നത് ബിബിന്റ ഇൻസ്റ്റഗ്രാം പോസ്റ്റാണ്. സൂര്യ-ഋഷി ഫാൻസിന് ഒരു സന്തോഷ വാർത്തായാണ് നടൻ പങ്കുവെച്ചിരിക്കുന്നത്.\nഋഷിയുടേയും സൂര്യയുടേയും വിവാഹത്തിന് വേണ്ടി ആകാംക്ഷയോടെ കാത്തിരിക്കുകയാണ് പ്രേക്ഷകർ. ഇപ്പോൾ നടൻ പങ്കുവെച്ച ചിത്രം വിവാഹം ഉടൻ ഉണ്ടാകുമെന്നുള്ള സൂചനയാണ് നൽകുന്നത് . സൂര്യയ്ക്കൊപ്പം വിവാഹ വേഷത്തിൽ നിൽക്കുന്ന ഋഷിയെ ആണ് ചിത്രത്തിൽ കാണുന്നത്. കേരള സാരിയിൽ നെറുകിൽ സിന്ദൂരവും ചാർത്തിയാണ് സൂര്യ നിൽക്കുന്നത്. വിവാഹ വേഷത്തിലാണ് ഋഷിയും നിൽക്കുന്നത്. ബിബിൻ ഇൻസ്റ്റഗ്രാമിൽ പങ്കുവെച്ച ചിത്രം സോഷ്യൽ മീഡിയയിൽ വൈറലായിട്ടുണ്ട്.\nഋഷ്യ ഉടനെ എന്ന് കുറിച്ച് കൊണ്ടാണ് നടൻ ചിത്രം പങ്കുവെച്ചത്. .. ഈ ചിത്രം ഋഷിയ ചിത്രങ്ങള് ചോദിക്കുന്നവര്‍ക്കായി' എന്നും ചിത്രത്തിന് ചുവടെ നടൻ കുറിച്ചിട്ടുണ്ട്. ബിബന് പങ്കുവെച്ച് കല്യാണ ചിത്രം നിമിഷം നേരം കൊണ്ട് സോഷ്യൽ മീഡിയയിൽ വൈറലാവുകയായിരുന്നു. ഇത് സ്വപ്നമാണോ എന്നാണ് ആരാധകർ ചോദിക്കുന്നത്. ഇതെങ്കിലും സ്വപ്‌നമാകരുതേ, ഇനിയെങ്കിലും ഒന്ന് വിവാഹം കഴിക്കുവെന്നും ആരാധകർ പറയുന്നുണ്ട്. ദിവസങ്ങൾക്ക് മുൻപ് സൂര്യയും ഋഷിയും വിവാഹത്തിന് ശേഷം ഹെലികോപ്റ്ററിൽ കയറി പോകുന്നതിന്റെ പ്രൊമോ വീഡിയോ പുറത്ത് വന്നിരുന്നു. എന്നാൽ അത് സൂര്യ കണ്ട ഒരു സ്വപ്നമായിരുന്നു. എന്നാൽ അത് ഓർജിനൻ ആയിരിക്കുമെന്ന് പ്രേക്ഷകർ വിചാരിച്ചിരുന്നു. എന്നാൽ ഒടുവിൽ നിരാശയായിരുന്നു ഫലം. അതുപോലെ ആകരുത് എന്നാണ് പ്രേക്ഷകർ ഇപ്പോൾ പറയുന്നത്.\nബംഗാളി പരമ്പരയായ മോഹോറിന്‍റെ റീമേക്കാണ് കൂടെവിടെ. പഠിച്ച് ഒരു അധ്യാപികയാവണമെന്ന ആഗ്രഹത്തോടെയാണ് ഋഷിയുടെ കോളേജിൽ സൂര്യ എത്തുന്നു. എന്നാൽ അവിടെ വലിയ പ്രതിസന്ധികളായിരുന്നു സൂര്യയെ കാത്തിരുന്നത്. എല്ലാ പ്രതിസന്ധികളേയും സൂര്യ നേരിടുകയായിരുന്നു.\nഅനീതിയ്ക്ക് നേരെ ശബ്ദം ഉയർത്തുന്ന സൂര്യ മനോജ്മെന്റിന്റെ കണ്ണിലെ കരടായി മാറുകയായിരുന്നു. സൂര്യയ്ക്ക് പിന്തുണയുമായി ഋഷി എത്തുന്നതോടെയാണ് സീരിയലിന്റെ കഥ മറുന്നത്. ഋഷി സൂര്യയെ സഹായിക്കുന്നത് റാണിയമ്മക്കും മറ്റും ഇഷ്ടമായിരുന്നില്ല സൂര്യയിലേയ്ക്ക് ഋഷി അടുക്കുന്നത് ഇവരെ ചൊടിപ്പിച്ചിരുന്നു.\nമലയാളത്തെ കൂടാതെ ബംഗാളി, കന്നഡ, തെലുങ്ക്, ഹിന്ദി, മലയാളം, തമിഴ്, മറാത്തി ഭാഷകളിലും സീരിയൽ സംപ്രേക്ഷണം ചെയ്യുന്നുണ്ട്, മലയാളത്തെ പോലെ തന്നെ മികച്ച പ്രേക്ഷക സ്വീകാര്യതയാണ് മറ്റുള്ള ഭാഷകളിലും ലഭിക്കുന്നത്. നിഷ മാത്യു, കൊച്ചുണ്ണി പ്രകാശ്, ചിലങ്ക, ഇന്ദു ലേഖ, സുദർശനൻ,തൻവി, സിന്ധു വർമ, എന്നിവാരണ് മറ്റ് കഥാപാത്രങ്ങളെ അവതരിപ്പിക്കുന്നത്. നടൻ കൃഷ്ണകുമാറും ഒരു പ്രധാന വേഷത്തിൽ എത്തിയിരുന്നു. എന്നാൽ ഇപ്പോൾ നടൻ സീരിയലിൽ നിന്ന് മാറിയിരിക്കുകയാണ്. ഇനി ഉണ്ടാകില്ലെന്നും അറിയിച്ചിട്ടുണ്ട്.\nKoodevide Fame Bipin Jose Hint About Onscreen Wedding With Soorya, Here's How The Netizens Reacted


റോസ്ചെടി നിറയെ പൂവിടാൻ നിങ്ങൾ ഇങ്ങനെ ചെയ്‌താൽ മതി.!! കാടുപിടിച്ച പോലെ പൂവിടാൻ എളുപ്പത്തിൽ റോസ് പ്രൂണിങ്ങ് ചെയുന്ന വിധം.!! | agriculture\nറോസ്ചെടി നിറയെ പൂവിടാൻ നിങ്ങൾ ഇങ്ങനെ ചെയ്‌താൽ മതി.!! കാടുപിടിച്ച പോലെ പൂവിടാൻ എളുപ്പത്തിൽ റോസ് പ്രൂണിങ്ങ് ചെയുന്ന വിധം.!! നമ്മുടെ വീട്ടിൽ ഒരു പൂന്തോട്ടം ഉണ്ടെങ്കിൽ അതിൽ ഉറപ്പായും റോസാച്ചെടികൾ ഉണ്ടായിരിക്കും. ചുവപ്പ്, ഓറഞ്ച്, പിങ്ക് എന്നീ നിറങ്ങളിലുള്ള പൂക്കള്‍ക്കാണ് ഏറെ പ്രിയം. ഇതിനെ പൂക്കളുടെ റാണി എന്നും അറിയപ്പെടുന്നു. റോസിന്റെ നടീല്, പ്രൂണിങ്, വളം ചേര്‍ക്കല്,\nകീടരോഗ പരിചരണം എന്നീ കാര്യങ്ങളില് വളരെയേറെ ശ്രദ്ധിച്ചാലേ നല്ലവണ്ണം റോസ്ചെടി പുഷ്പിക്കുകയുള്ളൂ. റോസ്ചെടി നിറയെ പൂവിടാൻ നിങ്ങൾ ഇങ്ങനെ ചെയ്‌താൽ മതി. കാടുപിടിച്ച പോലെ പൂവിടാൻ എളുപ്പത്തിൽ റോസ് പ്രൂണിങ്ങ് ചെയുന്ന വിധം. പ്രൂണിങ്ങ് നടത്തുകവഴി ചെടികളില് ധാരാളം പൂവുകള് ഉണ്ടാകുന്നതിനും ചെടികള് വളരെക്കാലം നിലനില്‍ക്കുന്നതിനും സഹായകമാകും. വീട്ടിൽ റോസ്\nചെടി വളർത്തുന്നവർക്ക് ഏറെ ഉപകാരപ്രദമായ അറിവ്. എങ്ങനെയാണ് ഇത് ചെയ്യേണ്ടത് എന്ന് വീഡിയോയില് വിശദമായി നിങ്ങൾക്ക് കാണിച്ചു തരുന്നുണ്ട്. അതുകൊണ്ട് വീഡിയോ സ്‌കിപ് ചെയ്യാതെ മുഴുവനായും നിങ്ങൾ ഒന്ന് കണ്ടു നോക്കണം. എന്നിട്ട് ഇതുപോലെ നിങ്ങളും വീട്ടിൽ തീർച്ചയായും ചെയ്തു നോക്കൂ.. ഈ വീഡിയോ നിങ്ങളെ എല്ലാവരെയും സഹായിക്കും എന്ന് കരുതുന്നു. ഇത്രയും കാലം ഇത്\nഅറിയാതെ പോയല്ലോ നമ്മൾ. ഇതല്ലാതെ വേറെ വല്ല ഐഡിയകൾ നിങ്ങൾക്ക് അറിയാമെങ്കിൽ കമെന്റ് ചെയ്യാൻ മറക്കരുതേ കൂട്ടുക്കാരെ.. ഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Livekerala ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. Video credit: Livekerala


അഞ്ചാമതും സാഫ് വനിതാ ഫുട്‌ബോള് കിരീടം ഇന്ത്യയ്ക്ക് • Suprabhaatham\nMarch 22, 2019 | 9:54 pm IST\nബിരാത്‌നഗര് (നേപ്പാള്): തുടര്‍ച്ചയായി അഞ്ചാമതും സാഫ് വനിതാ ഫുട്‌ബോള് കിരീടം ഇന്ത്യയ്ക്ക്. ഫൈനലില് നേപ്പാളിനെ ഒന്നിനെതിരെ മൂന്നു ഗോളുകള്‍ക്ക് പരാജയപ്പെടുത്തിയാണ് ഇന്ത്യന് വനിതകളുടെ മിന്നും വിജയം.\nഇന്ത്യക്കു വേണ്ടി ദലീമ ഛിബ്ബെര്, ഗ്രെയ്‌സ് ദങ്‌മെയി, അഞ്ചു തമങ് എന്നിവരാണ് ഗോള് നേടിയത്. സാബിത്രയാണ് നേപ്പാളിന്റെ ആശ്വാസ ഗോള് നേടിയത്. ഇതോടെ ടൂര്‍ണമെന്റില് ഇന്ത്യന് ടീം പരാജയമറിയാതെ 23 മത്സരങ്ങള് പിന്നിട്ടു എന്ന റെക്കോര്‍ഡിടുകയും ചെയ്തു.\nകളിയുടെ 26-ാം മിനുട്ടില് 30 വാര അകലെ നിന്ന് ദലീമ തൊടുത്ത പവര്‍ഫുള് ഫ്രീകിക്കിലൂടെ ഇന്ത്യന് ടീം ആദ്യഗോള് നേടി. എന്നാല് 34ാം മിനുട്ടില് സാബിത്ര നേപ്പാളിനെ ഒപ്പമെത്തിച്ചു.\n1-1 ന്റെ ആദ്യ പകുതിക്കു ശേഷം ഇരു ടീമുകളും ആക്രമണത്തിനു ഊന്നല് നല്‍കി. എന്നാല് 63ാം മിനുട്ടില് ഗ്രെയ്‌സ് നേടിയ ഗോളിലൂടെ ഇന്ത്യ ലീഡുയര്‍ത്തി(2-1).\nരണ്ടാം പകുതിയില് കളത്തിലിറങ്ങിയ അഞ്ചു തമങ് 78ാം മിനുട്ടില് മൂന്നാമത്തെ ഗോളുകൂടി നേടി ഇന്ത്യയുടെ വിജയം ഉറപ്പിച്ചു. തിരിച്ചടിക്കാനുളള നേപ്പാളിന്റെ ശ്രമങ്ങള് പക്ഷേ ഇന്ത്യന് പ്രതിരോധം മറിക്കടക്കാന് കഴിഞ്ഞില്ല.


പ്രധാനമന്ത്രി ഗള്‍ഫ് രാഷ്ട്ര തലവന്മാരുമായി ചര്‍ച്ച നടത്തി\nകൊവിഡ് ലോകത്താകമാനം പടരുന്ന സാഹചര്യത്തില് പ്രാവാസികളുടെ ക്ഷേമം ഉറപ്പാക്കാന് പ്രധാനമന്ത്രി നരേന്ദ്രമോദി ഗല്‍ഫ് രാഷ്ട്രത്തലവന്മാരോട് ആവശ്യപ്പെട്ടു. സൗദി കിരീടാവകാശി, അബുദാബി കിരീടാവകാശി, ഖത്തര് അമീര്, കുവൈത്ത് പ്രധാനമന്ത്രി, ബെഹ്‌റിന് രാജാവ് എന്നിവരുമായാണ് മോദി ചര്‍ച്ച നടത്തിയത്.\nപ്രവാസി ക്ഷേമമാണ് ചര്‍ച്ചയില് പ്രധാനവിഷയമായത്. വ്യക്തിപരമായി പ്രധാനമന്ത്രി\nഗള്‍ഫ് രാജ്യങ്ങളിലുള്ള ഇന്ത്യന് പൗരന്‍മാരുടെ ക്ഷേമം ഉറപ്പ് വരുത്താന് അഭ്യര്‍ത്ഥിച്ചു. രാഷ്ട്ര തലവന്മാര് ഇക്കാര്യത്തില് ഉറപ്പ് നല്‍കിയതായാണ് വിവരം. പ്രവാസികളുടെ പ്രശ്‌നങ്ങളുമായി ബന്ധപ്പെട്ട് യുഎഇയിലെയും ഇറാനിലെയും അംബാസിഡര്‍മാരുമായും പ്രധാനമന്ത്രി സംസാരിച്ചു.\nഅതേസമയം ഗള്‍ഫ് രാജ്യങ്ങളില് കുടുങ്ങി കിടക്കുന്നവരെ രാജ്യത്ത് എത്തിക്കണമെന്ന് ആവശ്യവുമായി സുപ്രിംകോടതിയില് പ്രവാസി ലീഗല് സെല് ഹര്‍ജി നല്‍കി. കൊവിഡ് പശ്ചാത്തലത്തില് ദൈനംദിന ചെലവുകള് പോലും നടത്താന് കഴിയാത്ത ദുരിതാവസ്ഥയിലൂടെയാണ് ലക്ഷകണക്കിന് ഇന്ത്യക്കാര് കടന്നുപോകുന്നത്. തൊഴിലാളി ക്യാമ്പുകളില് കഴിയുന്ന ഒട്ടേറെ പേര്‍ക്ക് കൊവിഡ് രോഗം സ്ഥിരീകരിച്ചു. നൂറ് കണക്കിന് പേര് സാമൂഹ്യ അകലം പോലും പാലിക്കാന് കഴിയാതെ ബുദ്ധിമുട്ടുകയാണ്. ഭക്ഷണം, വെള്ളം, മരുന്ന് തുടങ്ങിയവ ഉറപ്പാക്കണമെന്നും ഹര്‍ജിയില് ആവശ്യപ്പെട്ടു.\nStory Highlights: coronavirus, narendra modi,


Mounaragam Promo: Roopa Requested For Vikram And Sonia Divorce, New Twist,ഒരു വീട്ടിൽ നിന്ന് രണ്ട് ബന്ധം വേണ്ടെന്ന് പ്രകാശൻ,മകളെ ഒഴിയാൻ വിക്രമിനോട് രൂപ,മൗനരാഗം എപ്പിസോഡ് - Malayalam Filmibeat\nഒരു വീട്ടിൽ നിന്ന് രണ്ട് ബന്ധം വേണ്ടെന്ന് പ്രകാശൻ,മകളെ ഒഴിയാൻ വിക്രമിനോട് രൂപ,മൗനരാഗം എപ്പിസോഡ്\n| Updated: Tuesday, August 17, 2021, 16:58 [IST]\nമിനിസ്ക്രൻ പ്രേക്ഷകരുടെ പ്രിയപ്പെട്ട പരമ്പരയാണ് മൗനരാഗം. 2019 ഡിംസംബർ 19 ന് ആണ് മൗനരാഗം ഏഷ്യനെറ്റിൽ സംപ്രേക്ഷണം ആരംഭിക്കുന്നത്. തെലുങ്ക് പരമ്പര മൗനരാഗത്തിന്റെ മലയാളം പതിപ്പാണ് പരമ്പര. സംഭവ ബഹുലമായി സീരിയൽ മുന്നോട്ട് പോവുകയാണ്.കല്യണി എന്ന പെൺകുട്ടിയെ ചുറ്റിപ്പറ്റിയാണ് പരമ്പര മുന്നോട്ട് പോകുന്നത്.\nസംസാര ശേഷി ഇല്ലാത്ത കല്യാണിക്ക് അച്ഛനിൽ നിന്നും സഹോദരനിൽ നിന്നും ക്രൂരമായ മാനസിക പീഡനമാണ് നേരിടേണ്ടി വരുന്നത്. പെൺകുട്ടികളോട് അച്ഛൻ പ്രകാശന് വെറുപ്പാണ്. ഇതാണ് മകളോട് തീർക്കുന്നത്. എന്നാൽ അച്ഛന് മുന്നിൽ നശബ്ദത പാലിക്കാനേ അമ്മയ്ക്കും സാധിക്കുന്നുള്ളൂ. പെൺകുട്ടിയായതിന്റെ പേരിൽ വീട്ടുകാരാൽ അവഗണിക്കപ്പെട്ട കല്യാണിയുടെ ജീവിതത്തിലേയ്ക്ക് താങ്ങായി കിരൺ എത്തുന്നതോടെയാണ് കഥ മാറുന്നത്.\nപുതുമുഖ താരം ഐശ്വര്യ റംസിയാണ് കല്യാണിയെ അവതരിപ്പിക്കുന്നത്. നലീഫ് ജിയയാണ് കിരണായി എത്തുന്നത്. ബാലാജി ശർമ്മയാണ് അച്ഛൻ പ്രകാശനായി എത്തുന്നത്. സേതു ലക്ഷ്മി, കല്യാൺ ഖന്ന, സാബു വർഗീസ്, അഞ്ജുശ്രീ ഭഭ്രൻ എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. പുതുമുഖ താരങ്ങളും മുൻനിര താരങ്ങളും മൗനരാഗത്തിൽ എത്തുന്നുണ്ട്. മികച്ച പ്രേക്ഷക സ്വീകാര്യത നേടി സീരിയൽ മുന്നോട്ട് പോവുകയാണ്.\nകല്യാണിയുടെ ജീവിതത്തിൽ കിരൺ എത്തുന്നതോടയാണ് കഥ മാറുന്നത്. സമ്പന്ന കുടുംബത്തിലെ ചെറുപ്പക്കാരനാണ് കിരൺ. എന്നാൽ കല്യാണിയുമായുളള കിരണിന്റെ വിവാഹത്തിന് വീട്ടുകാർക്ക് എതിർപ്പാണ്. കിരണിന്റെ അമ്മയ്ക്കും സഹോദരി സോണിക്കും തുടക്കത്തിൽ കല്യാണിയെ വെറുപ്പായിരുന്നു. എന്നാൽ പിന്നീട് അത് മാറുകയായിരുന്നു സേണിയെയാണ് കല്യാണിയുടെ സഹോദരൻ വിക്രം വിവാഹം കഴിച്ചത് വിക്രമിന്റെ കള്ളക്കളി മനസ്സിലായതോടെയാണ് സോണി കല്യാണിയുമായി അടുക്കുന്നത്.\nമനോഹരമായി വരയ്ക്കുന്ന കല്യാണിക്ക് കിരൺ നല്ലാരു ജോലി വാങ്ങി കൊടുക്കുകയായിരുന്നു. ഇതോടെ കല്യാണിയുടെ ജീവിതം മാറി. അച്ഛനും വീട്ടുകാരും ചേർന്ന് ചവിട്ടി താഴ്ത്തിയ കല്യാണിക്ക് പിന്നീട് വിജയമായിരുന്നു. മകളുടെ വിജയത്തിൽ അമ്മയ്ക്ക് വലിയ സന്തോഷമായിരുന്നു. എന്നാൽ അച്ഛൻ പ്രകാശനും സഹോദരൻ വിക്രമിനും ഇത് സഹിച്ചിരുന്നില്ല. കല്യാണിയെ തർക്കാനുള്ള പല പണികളും ഇവർ പയറ്റി. എന്നാൽ അതൊക്കെ അതിജീവിച്ച് മുന്നേറുകയായിരുന്നു. കല്യാണിക്ക് പൂർണ പിന്തുണയുമായി കിരണും കൂടെയുണ്ടായിരുന്നു.\nഇപ്പോഴിത മൗരരാഗത്തിൽ വൻ ട്വിസ്റ്റ് സംഭവിക്കാൻ പോവുകയാണ്. കല്യാണിയെ വിവാഹം ചെയ്തു തരണമെന്ന് ആവശ്യപ്പെട്ട് കിരണും അമ്മയും പ്രകാശനെ സമീപിച്ചിരിക്കുകയാണ്. എന്നാൽ ഇയാൾ അതിന് തയ്യാറാവുന്നില്ല. കല്യാണിയെ വിവാഹം കഴിച്ചാൽ സോണിയയെ മകൻ ഉപേക്ഷിക്കുമെന്ന് പ്രകാശൻ പറയുന്നു. എന്നാൽ മകളെ ഡിവോഴ്സ് ചെയ്യാനാണ് അമ്മ രൂപ പറയുന്നത്. കിരണിന്റെ അമ്മ രൂപയുടെ വാക്കുകൾ എല്ലാവരേയും ഞെട്ടിപ്പിച്ചിട്ടുണ്ട്. മൗനരാഗത്തിൽ വൻ ട്വിസ്റ്റ് പ്രതീക്ഷിച്ചിരിക്കുകയാണ് പ്രേക്ഷകർ.\nസീരിയലിന്റെ എപ്പിസോഡ് സോഷ്യൽ മീഡിയയിൽ വൈറലായിട്ടുണ്ട്. രൂപ പൊളിച്ചുവെന്നാണ് പ്രേക്ഷകർ പറയുന്നത്. മികച്ച കമന്റുകളാണ് ലഭിക്കുന്നത്. രൂപയെ മത്രമല്ല സോണിയേയും പ്രേക്ഷകർ പുകഴ്ത്തുന്നുണ്ട്, സോണിയുടെ ഇപ്പോഴത്തെ മറുപടികളും, തീരുമാങ്ങളുമെല്ലാം പൊളിയാ...സോണിയെ പോലെ തന്നെ കല്യാണിയും പ്രകാശന് മുമ്പിൽ സ്ട്രോങ്ങ് ആയി പെരുമാറണം,കിരണും, കല്യാണിയും ഇന്ന് കൂടുതൽ ഭംഗിയായിട്ടുണ്ട്... രൂപയുടെ പ്രകാശനെതിരെയുള്ള ഇടിവെട്ട് മറുപടി പൊളിച്ചടുക്കി,സരയുവിന്റെയും,രാഹുലിന്റെയും അഭിനയം കൊള്ളാലോ...! പാവം കിരണും, കല്യാണിയും മനസ്സിലാക്കുന്നില്ലല്ലോ ഇതൊക്കെ വെറും നാടകമാണെന്ന്,രൂപ യുടെ ഇന്നത്തെ ഡയലോഗുകൾ ഇഷ്ട്ടപ്പെട്ടു,കല്യാണി കിരണിനെ ഓർക്കുമ്പോൾ തന്നെ കിരണിന്റെ കോൾ വന്നു..!!ഉഫ്ഫ് എന്തൊരു മനപൊരുത്തം,സോണി ആയിട്ട് ഉള്ള ബന്ധം ഒഴിയാൻ പറഞ്ഞത് കാര്യം ആയി.\nരൂപയേയും സോണിയേയും പുകഴ്ത്തുന്നതിനോടൊപ്പം പ്രകാശനേയും വിക്രമിനേയും പ്രേക്ഷകർ വിമർശിക്കുന്നുമുണ്ട്.,സ്വന്തം മകളെ മകളായി അംഗീകരിക്കാത്ത, മകളുടെ വളർച്ചയിൽ അസൂയപ്പെടുന്നൊരച്ചൻ...!!!ഇങ്ങനെയുള്ള അച്ഛന്മാർ ഉള്ളതിനേക്കാൾ നല്ലത് അച്ഛൻ ഇല്ലാതിരിക്കുന്നത. പ്രകാശനെ കൊണ്ട് തോറ്റു, രൂപയുടെ മറുപടി പൊളിച്ചു, വിവാഹം പറ്റില്ല പറയാൻ അയാൾ കല്യാണിയുടെ അച്ഛനൊന്നുമല്ലലോ എന്നാലേ മൂപ്പർ പറയുന്നത്....!! പിന്നെ എന്തിനാ ഓരോ പ്രശ്നങ്ങൾ ഉണ്ടാക്കി വെക്കുന്നത് എന്നിങ്ങനെയാണ് പ്രേക്ഷകർ പറയുന്നത്. കല്യാണി ബോൾഡ് ആകണമെന്നാണ് കൂടുതൽ പേരും പറയുന്നത്.\nMounaragam Promo: Roopa Requested For Vikram And Sonia Divorce, New Twist,


ചരിത്രത്തില് സമാനതകളില്ലാത്ത താരം, സച്ചിന് നൂറാം സെഞ്ച്വറി\nജഗതിയുടെ ആരോഗ്യ നിലയില് നേരിയ പുരോഗതി; ട്യൂബിലൂടെ ഭക്ഷണം നല്‍കി തുടങ്ങി\nFriday 16th March 2012 4:46pm\nമിര്‍പൂര്: ബാറ്റിംഗ് ഇതിഹാസം സച്ചിന് ടെന്‍ഡുല്‍ക്കറിന് അന്താരാഷ്ട്ര ക്രിക്കറ്റില് നൂറാം സെഞ്ച്വറി. ഏഷ്യാ കപ്പില് ബംഗ്ലാദേശിനെതിരായ മത്സരത്തിലാണ് സച്ചിന് നൂറാം സെഞ്ചുറി നേടിയത്. 138 പന്തിലാണ് സച്ചിന് തന്റെ സ്വപ്‌നസെഞ്ച്വറി നേട്ടം കരസ്ഥമാക്കിയത്.\nക്രിക്കറ്റിന്റെ ചരിത്രത്തില് തന്നെ സച്ചിന് നേടിയ ഏറ്റവും തിളക്കമാര്‍ന്ന വിജയമാണിത്. നൂറാം സെഞ്ചുറിക്കായി ഒരു വര്‍ഷം നീണ്ട കാത്തിരിപ്പിനാണ് സച്ചിന് വേണ്ടിവന്നത്. അടുത്തിടെ നടന്ന ഓസീസ് പര്യടനത്തില് ഉള്‍പ്പെടെ നിരവധി തവണ രൂക്ഷവിമര്‍ശനത്തിനും ഇടയായിരുന്നു.\nകഴിഞ്ഞ നാലുവര്‍ഷവും പുതുവര്‍ഷത്തെ ആദ്യ ഇന്നിങ്‌സില് സച്ചിന് സെഞ്ച്വറി നേടിയിരുന്നു. 2008 ജനവരി രണ്ടിന് സിഡ്‌നിയില് ആരംഭിച്ച ടെസ്റ്റില് ഓസ്‌ട്രേലിയക്കെതിരെ 154* , ന്യൂസീലന്‍ഡിനെതിരെ 2009 മാര്‍ച്ചില് 160, ബംഗ്ലാദേശിനെതിരെ 2010 ജനവരിയില് 105* , ദക്ഷിണാഫ്രിക്കയ്‌ക്കെതിരെ കേപ്ടൗണില് 2011 ജനവരിയില് 146 എന്നിങ്ങനെയായിരുന്നു കഴിഞ്ഞ നാല് പുതുവര്‍ഷവും സച്ചിന് ഇന്നിങ്‌സ് തുടക്കമിട്ടത്.\n1992, 1994, 1996, 1997, 1998, 2002, 2004 എന്നിവയാണ് സച്ചിന് സെഞ്ച്വറിയോടെ തുടക്കമിട്ട മറ്റുവര്‍ഷങ്ങള്. 1992ലും 2004ലും 2008ലും സിഡ്‌നിയില് ജനവരി രണ്ടിന് ആരംഭിച്ച ടെസ്റ്റിലായിരുന്നു സച്ചിന്റെ സെഞ്ച്വറി പ്രകടനങ്ങള്.\nനൂറാം സെഞ്ച്വറിയെന്ന പ്രലോഭനം സച്ചിന്റെ പ്രകടനത്തെ പ്രതികൂലമായി ബാധിച്ചിട്ടുണ്ടെന്ന് കണക്കുകളില് വ്യക്തമായിരുന്നു. ദക്ഷിണാഫ്രിക്കയ്‌ക്കെതിരെ 2011 മാര്‍ച്ച് 12ന് 99ാം സെഞ്ച്വറി നേടിയശേഷം കളിച്ച 15 മത്സരങ്ങളില് സച്ചിന് നേടിയത് 936 റണ്‍സാണ്. ശരാശരി 37.44 മാത്രം. ഒട്ടാകെ 642 മത്സരങ്ങളില് 49.32 ശരാശരിയോടെ 33,591 റണ്‍സ് നേടിയിട്ടുള്ള സച്ചിന്, കഴിഞ്ഞ പത്തുമാസത്തിനിടെ മാത്രം ആറുതവണ 70 റണ്‍സിനുമേല് സ്‌കോര് ചെയ്ത് പുറത്താവുകയും ചെയ്തിരുന്നു.\nഏതായാലും സച്ചിന് തെണ്ടുല്‍ക്കര്‍ക്ക് വിമര്‍ശനങ്ങള്‍ക്കും പ്രതിഷേധങ്ങള്‍ക്കും മറുപടിയെന്നോണം ഈ സെഞ്ച്വറിയിലൂടെ സച്ചിന് തന്റെ കിരീടത്തില് ഒരു പൊന്‍തൂവല്‍കൂടി ചാര്‍ത്തി.


അഞ്ചുവിളക്കിന്റെ നാട്ടില് myGയുടെ 84-ാമത് ഷോറൂം | Newsthen l The news interactive\nHome/TRENDING/Tech/അഞ്ചുവിളക്കിന്റെ നാട്ടില് myGയുടെ 84-ാമത് ഷോറൂം\nNews Then Send an email February 22, 2021\nഅഞ്ചുവിളക്കിന്റെ നാട്ടില് ഇനി മുതല് myG യും. കേരളത്തിലെ ഏറ്റവും വലിയ ഇലക്ട്രോണിക്‌സ് ഉപകരണങ്ങളുടെ കലവറയായ myG ചങ്ങനാശ്ശേരിയിലും പ്രവര്‍ത്തനമാരംഭിച്ചു. ഏറ്റവും ഗുണനിലവാരമുളള ഗാഡ്ജറ്റസ്, ആകര്‍ഷകമായ വിലക്കുറവില് ലഭിക്കുവാനുളള അവസരമാണ് കോട്ടയത്തിന്റെ പ്രധാന വിപണനകേന്ദ്രമായ ചങ്ങനാശ്ശേരിക്ക് കൈവന്നിരിക്കുന്നത്. myGയുടെ 84-ാമത് ഷോറൂമാണ് ചങ്ങനാശ്ശേരി പെരുന്നയില് ഇപ്പോള് പ്രവര്‍ത്തനം ആരംഭിച്ചിരിക്കുന്നത്. ഏറ്റവും പുതിയ റേഞ്ചിലുളള കളക്ഷനുകളും ആകര്‍ഷകമായ ഓഫറുകളുമാണ് ഈ പുതിയ ഷോറൂമില് ഒരുക്കിയിരിക്കുന്നത്. ഉദ്ഘാടനത്തോടനുബന്ധിച്ച് പ്രഖ്യാപിച്ച myGയുടെ 1000 രൂപയുടെ ക്യാഷ്ബാക്ക് ഓഫര് തദ്ദേശിയര്‍ക്കിടയില് വ്യാപകമായ ചർച്ചാ വിഷയമായിട്ടുണ്ട്.\nഓരോ 10,000 രൂപയ്ക്കും 1000 രൂപ ക്യാഷ് ബാക്കായി ലഭിക്കുന്നു. 3999 നും 9999നും ഇടയിലുളള മൊബൈല് വാങ്ങുമ്പോള്3ലിറ്ററിന്റെ ഒരു പ്രഷര് കുക്കര് സൗജന്യമായി ലഭിക്കുന്നു. സമ്മാനങ്ങൾ ഈവിധം നിരവധിയുണ്ട്. വിവിധ ബ്രാന്‍ഡുകളുടെ ഏറ്റവും പുതിയ മൊബൈല് ഫോണുകള് മറ്റെങ്ങുമില്ലാത്ത വിലക്കുറവില് ചങ്ങനാശ്ശേരി myGയില് ലഭിക്കും. ഉപഭോക്താവിന്റെ അഭിരുചിക്കനുസരിച്ച് ലോകോത്തര ബ്രാന്‍ഡുകളുടെ വിവിധ സൈസുകളിലുളള എല്.ഇ.ഡി/സ്മാര്‍ട്ട് ടിവികളും ഒരുക്കിയിരിക്കുന്നു. ഏത് ടിവി വാങ്ങിയാലും 3490 രൂപയുടെ ഹോം തിയേറ്റര് 1499 രൂപയ്ക്ക് സ്വന്തമാക്കാം.\nവിവിധതരം ലാപ്‌ടോപ്പുകളും എ.സിയുടെ വിപുലമായ കളക്ഷനുകളും വൈവിദ്ധ്യമാര്‍ന്ന വിവിധതരം ഗൃഹോപകരണങ്ങളും തുടങ്ങി ആവശ്യമുളളതെല്ലാം ഒരു ഷോറൂമില് ലഭിക്കുന്നു എന്നതാണ് ചങ്ങനാശ്ശേരി myGയുടെ പ്രത്യേകത. ഓണ്‍ലൈന് വിദ്യാഭ്യാസം പ്രചുരപ്രചാരം നേടിയ പുതിയ കാലത്ത് വിദ്യാര്‍ത്ഥികള്‍ക്ക് വേണ്ടി ഒട്ടേറെ സമ്മാന പദ്ധതികളും ഇവിടെ പ്രഖ്യാപിച്ചിട്ടുണ്ട്. ഉപഭോക്താക്കള്‍ക്കായി 10 ശതമാനം വരെ ക്യാഷ്ബാക്ക് ഓഫര് ഉള്‍പ്പെടെ നിരവധി വായ്പാ സൗകര്യങ്ങളും myGയില് ഒരുക്കിയിട്ടുണ്ട്. ഡെബിറ്റ്/ ക്രെഡിറ്റ് കാര്‍ഡ്/ ഇ.എം.ഐ സൗകര്യം വഴി അതിവേഗം ലോണ്, 100 ശതമാനം ലോണ് സൗകര്യം തുടങ്ങിയവയും ലഭ്യമാണ്. www.myg.in എന്ന വെബ്‌സൈറ്റ് വഴി ഓണ്‍ലൈനായും നിങ്ങളുടെ ഉത്പന്നങ്ങള് അതിവേഗം വീട്ടിലെത്തിക്കാം. സന്തോഷത്തോടൊപ്പം അപ്രതീക്ഷിതമായ ലാഭവും myG യിലെ പര്‍ച്ചെയ്‌സിലൂടെ ഉപഭോക്താക്കള്‍ക്ക് ലഭിക്കുന്നു.\nചങ്ങനാശ്ശേരി പെരുന്നയില് myGയുടെ 84-ാമത് ഷോറും ഉദ്ഘാടന ചടങ്ങ് myG ജനറല് മാനേജര് സെയില്‍സ് ഷൈന് കുമാര്, ജനറല് മാനേജര് ഓപ്പറേഷന്‍സ് രാജേഷ് കുമാര്, അസി.ജനറല് മാനേജര് ഫിറോസ് കെ.കെ. റീജണല് ബിസിനസ് മാനേജര് സിജോ ജയിംസ്, ബിസിനസ് ഹെഡ് ദിനേജ് പി.ജെ, മാനേജര് സെയില്‍സ് & ഓപ്പറേഷന് സിബിന് വിദ്യാധരന്, ബിസിനസ്സ് ഡെവലപ്പ്‌മെന്റ് മാനേജര് പ്രിന്‍സ് ഫിലിപ്പ്, ബിസിനസ്സ് മാനേജര് രഞ്ജിത്ത് എന്നിവര് ഉദ്ഘാടന ചടങ്ങില് സന്നിഹിതരായിരുന്നു.\nപുതുച്ചേരിയിൽ അരങ്ങേറിയത് ജനാധിപത്യത്തെ വിൽപ്പനയ്ക്ക് വെച്ചവരും വിലയ്ക്ക് വാങ്ങാൻ തയ്യാറായവരും തമ്മിലുള്ള കച്ചവടം- മുഖ്യമന്ത്രി\nകര്‍ണാടക അതിര്‍ത്തി അടച്ച പ്രശ്നം കേന്ദ്രത്തിന്‍റെ ശ്രദ്ധയില് പെടുത്തും:മുഖ്യമന്ത്രി


കേരള ഗണിതം: മാധവന് മുതല്: ഡി. ബാബുപോള്\nഇന്ത്യന് മാത്തമാറ്റിക്കല് സൊസൈറ്റിയുടെ 79ാമത് സമ്മേളനം ഈയിടെ കൊച്ചിയില് നടന്നു. സംഘാടകരുടെ അശ്രദ്ധയോ മാധ്യമങ്ങളുടെ അനഭിജ്ഞതയോ കാരണം എന്നറിയുന്നില്ല മലയാളമനോരമയുടെയും `ദി ഹിന്ദു'വിന്‍െറയും നഗരപംക്തിയൊഴികെ മറ്റെങ്ങും ആ വര്‍ത്തമാനം അച്ചടിച്ചുകണ്ടില്ല. മാധവന്‍െറയും നീലകണ്‌ഠന്‍െറയും മാത്രം അല്ല, വര്‍ത്തമാനകാലത്ത് മുകുന്ദന് മാരാരുടെയും ഗീവര്‍ഗീസ് ജോസഫിന്‍െറയുംകൂടെ നാടാണ് കേരളം എന്നിരിക്കെ ഇത്ര പ്രധാനപ്പെട്ട ഒരു സമ്മേളനം അഗണ്യകോടിയിലായത് തോമസ് ജേക്കബ് മുതല് ഉള്ള കുലപതിസ്ഥാനീയര് ശ്രദ്ധിക്കണം. ഉദ്‌ഘാടകനായി മമ്മൂട്ടിയെയോ സചിനെയോ എ.കെ. ആന്‍റണിയെയോ വിളിക്കുന്നതിനുപകരം മൂന്ന് വ്യാഴവട്ടക്കാലം പ്രഫസറായിരുന്ന ഒരു വെറും സഹമന്ത്രിയെ ക്ഷണിച്ചതാവാം കാരണം. ആളുവില കല്ലുവില എന്നാണല്‌ളോ.\n1907ല് വി. രാമസ്വാമി അയ്യര് എന്ന ഡെപ്യൂട്ടി കലക്ടര് ഉത്സാഹിച്ച് തുടങ്ങിയതും ആദ്യം അനലറ്റിക് ക്‌ളബ് എന്നും പിന്നെ ഇന്ത്യന് മാത്തമാറ്റിക്കല് ക്‌ളബ് എന്നും ഒടുവില് 1910 മുതല് ഇന്ത്യന് മാത്തമാറ്റിക്കല് സൊസൈറ്റി എന്നും പേര് വിളിക്കപ്പെട്ടതും ആയ സംഘടനയില് മദ്രാസിലെ ഇരുപത് ഗണിതശാസ്‌ത്രകുതുകികളായിരുന്നു ആദ്യത്തെ അംഗങ്ങള്. ഇന്ന് രണ്ടായിരത്തോളം ഉണ്ട് അംഗസംഖ്യ.\n1911ല് ഈ കൂട്ടായ്‌മയുടെ മുഖപത്രത്തിലാണ് ശ്രീനിവാസ രാമാനുജന്‍െറ ആദ്യരചനകള് വെളിച്ചം കണ്ടത്. `ബര്‍നൂലി സംഖ്യകള്' എന്ന സുദീര്‍ഘലേഖനം ഉള്‍പ്പെടെ രാമാനുജന്‍െറ 12 ഗവേഷണലേഖനങ്ങള് ഇവരുടെ ജേണലാണ് പ്രസിദ്ധീകരിച്ചത്.\nകഴിഞ്ഞയാഴ്‌ച കൊച്ചിയില് ഭാരതീയരും വിദേശികളും ആയ ഗണിതശാസ്‌ത്രപ്രതിഭകള് പങ്കെടുത്ത ഈ മഹദ്‌പ്രതിഭാസംഗമത്തില് കേരളീയരായ മൂന്ന് ഗണിത ശാസ്‌ത്രാധ്യാപകരെ ഗുരുവന്ദനം ചെയ്‌ത് ആദരിച്ചു. കേരളത്തിലെ മൂന്ന് സര്‍വകലാശാലകളും അവരില് പ്രതിനിധാനം ചെയ്യപ്പെട്ടു എന്നത് യാദൃശ്ചികമെങ്കിലും നന്നായി. സുബ്രഹ്മണ്യന് നമ്പൂതിരിപ്പാട്, ആര്. ശിവരാമകൃഷ്‌ണന്, ടി. ത്രിവിക്രമന്. കേരള, കാലിക്കറ്റ് കൊച്ചി. ഈ ഗുരുവന്ദനത്തിന് കാര്‍മികനായിട്ടായിരുന്നു എന്നെ ക്ഷണിച്ചത്. അത് എന്‍െറ മഹാസുകൃതമായി കരുതുന്നു ഞാന്.\nഅവസാനമായി ഞാന് ഒരു കണക്ക് ചെയ്‌തത് അമ്പതിലേറെ സംവത്സരങ്ങള്‍ക്കപ്പുറമാണ്. എങ്കിലും ഗണിതത്തിന്‍െറ രീതിശാസ്‌ത്രം മറ്റേത് ഗണിതവിദ്യാര്‍ഥിയെയും എന്നതുപോലെ എന്നെയും സ്വാധീനിച്ചിട്ടുണ്ട്. `കണക്ക് ചെയ്യുമ്പോലെയാണല്‌ളോ നിങ്ങള് ഫയലെഴുതുന്നത്' എന്ന് ഒരു മന്ത്രി ഒരിക്കല് പറയുകയുണ്ടായി എന്ന സംഗതി ഇപ്പോര് ഓര്‍മ വരുന്നു.\nകണക്ക് ചെയ്യാതായിട്ട് കാലം ഏറെ ആയെങ്കിലും ഇപ്പോള് ഗണിതശാസ്‌ത്രത്തില് അംഗീകരിക്കപ്പെടുന്ന ഫസിലോജിക് ഭരണരംഗത്തെ ആദ്യപാഠമാണ് എന്ന് സര്‍വീസ് ഏതാണ്ട് പകുതി ആയപ്പോള് തന്നെ ഞാന് കണ്ടത്തെിയിരുന്നു. രണ്ടാം പാതിയില് എന്‍െറ കീഴില് പരിശീലനം നേടിയ നാല് ബാച്ചുകളിലെ അസിസ്റ്റന്‍റ് കലക്ടര്‍മാര്‍ക്ക് അത് പറഞ്ഞുകൊടുക്കുകയും ചെയ്‌തു.\n2+2=4 എന്നത് കണക്ക്; 2+2+X=4 എന്നത് ഭരണം. ഈ എക്‌സിന്‍െറ മൂല്യം ഒരിക്കലും പൂജ്യമാവുകയില്ല. ഒരിക്കലും അനന്തതഇന്‍ഫിനിറ്റിയും ആവുകയില്ല. ഓരോ ജോലിയിലും അത് വ്യത്യസ്‌തമായിരിക്കും. അതത് ജോലിയിലെ മൂല്യം കൃത്യമായി നിര്‍ദ്ധാരണം ചെയ്യാന് കഴിയുന്നവരാണ് കാലത്തെ അതിശയിക്കുന്ന പാദമുദ്രകള് പതിപ്പിച്ച് സിവില്‍സര്‍വീസില്‍നിന്ന് വിരമിക്കുന്നത്.\nകൂടെ പറയട്ടെ, കൊച്ചിയിലെ സമ്മേളനത്തില് പ്രസിഡന്‍റ് ഗീത റാവു ചെയ്‌ത അധ്യക്ഷ പ്രസംഗം ഫസിലോജിക്കിനെക്കുറിച്ച് ആയിരുന്നു. ഏത് ജീവിത വ്യവഹാരവും ഗണിതശാസ്‌ത്രഭാഷയില് അവതരിപ്പിക്കാം എന്ന് ആ മഹതി പറഞ്ഞതിന് നല്ല ഉദാഹരണമാണ് മുകളില് ഞാന് വിവരിച്ച ഭരണരംഗത്തെ `ഫസിലോജിക്'. അക്കാര്യം ഉദാഹരണസഹിതം വിവരിച്ചപ്പോള് ഗണിതശാസ്‌ത്രപ്രതിഭകള്‍ക്ക് രസിച്ചു എന്ന് സംതൃപ്‌തിയോടെ ഓര്‍ക്കുന്നു.\nകണക്ക് കൃത്യതയുടെ ശാസ്‌ത്രമാണ്. അതില് തന്നെ സാധ്യതകളുടെ കണക്കുകൂട്ടുന്ന ഏര്‍പ്പാടും ഉണ്ട് താനും. 1965ല് സദേ എന്ന പണ്ഡിതനാണ് ഇവ സംയോജിപ്പിച്ച് ഫസിനെസ് നിര്‍വചിച്ചത്. നിശ്ചിതത്വംസേര്‍ട്ടന്‍ടി മുപ്പതുകളില് തന്നെ ചോദ്യം ചെയ്യപ്പെട്ടിരുന്നെങ്കിലും ഞങ്ങള് കണക്ക് പഠിച്ച കാലത്തെ സുനിശ്ചിതഭാവവും സാധ്യതാശാസ്‌ത്രവും പ്രോബബിലിറ്റി എന്ന് സായിപ്പ് സമന്വയിപ്പിച്ച് മൂടല്‍മഞ്ഞിലൂടെ കാണുന്ന ദൃശ്യം പൊരുള് തിരിച്ചെടുക്കുന്ന തരം `യുക്തി' സദേയുടെ `ഫസി സെറ്റ്‌സ്' എന്ന പ്രബന്ധത്തത്തെുടര്‍ന്നാണ് അംഗീകാരം നേടിയത്.\nകൂടെപറയട്ടെ, ഗണിതശാസ്‌ത്രത്തിലെ സ്ഥൂലഗണനംഅപ്രോക്‌സിമേഷന്‍കേരളീയ ഗണിതശാസ്‌ത്രജ്ഞര് പതിനാലാം നൂറ്റാണ്ടില് തന്നെ തിരിച്ചറിഞ്ഞതാണ്. നമ്മുടെ ഗണിതവിജ്ഞാന ചരിത്രത്തിലെ അതികായന്മാരായിരുന്ന മാധവന്, പരമേശ്വരന് നമ്പൂതിരി, മകന് ദാമോദരന്, നീലകണ്‌ഠന് സോമയാജിപ്പാട്, ജ്യേഷ്‌ഠദേവന് എല്ലാം ഇപ്പോള് മനസ്സില് തെളിയേണ്ട രൂപങ്ങളുമാണ്. ഇപ്പറഞ്ഞവരുടെയൊക്കെ നാടായ എറണാകുളം, തൃശൂര് പ്രദേശങ്ങള് ഇരിങ്ങാലക്കുട മുതല് തൃപ്പൂണിത്തുറ വരെ എന്ന് ഏകദേശമായി പറയാംതന്നെയാണ് ഇത്തവണ വന്ദിതരായ ഗുരുക്കന്മാരുടെയും ജന്മഭൂമി എന്നത് മറ്റൊരു കൗതുകം.\nമാധവന് പതിനാലാം നൂറ്റാണ്ടിലാണ് ജീവിച്ചിരുന്നത്. സംഗമഗ്രാമമാധവന് എന്നാണ് രേഖകളില്. ഇരിങ്ങാലക്കുടയാണ് സംഗമഗ്രാമം. മാധവന് വാര്യരായിരുന്നു. എമ്പ്രാന്തിരി എന്ന് പറയുന്നവരും ഉണ്ട്. ഏതായാലും മറ്റുള്ള കേരളീയ ഗണിതശാസ്‌ത്രജ്ഞരെ പോലെ (ശങ്കരവാര്യരും അച്യുതപിഷാരടിയും ഒഴികെ) നമ്പൂതിരി ആയിരുന്നില്ല. മാധവന്‍െറ കൃതികള് ലഭ്യമാണെന്ന് തോന്നുന്നില്ല. പരമേശ്വരന്‍നമ്പൂതിരിയുടെയും ദാമോദരന്‍െറയും ശേഷം വന്ന നീലകണ്‌ഠന്‍െറയും മറ്റും രചനകളായ തന്ത്രസംഗ്രഹം, ക്രിയാക്രമകാരി, യുക്തിഭാഷ, സ്‌ഫുടനിര്‍ണയം, കരണപദ്ധതി ഇവയാണ് ലഭ്യം. ക്രിയാക്രമകാരി ശങ്കരവാര്യരുടേതാണ്. യുക്തിഭാഷയുടെ കര്‍ത്താവ് ജ്യേഷ്‌ഠദേവന്. അച്യുതപ്പിഷാരടി സ്‌ഫുടനിര്‍ണയം ചമച്ചു. ഭാരതീയ സമ്പ്രദായത്തില് പരമാചാര്യന്മാര് തത്ത്വങ്ങള് മാത്രമാണ് പറയുക. കാച്ചിക്കുറുക്കിയ രണ്ട് വരികള്. യുക്തിയും ഉപപത്തിയും ഒക്കെ ശിഷ്യരാണ് എഴുതിയുണ്ടാക്കുന്നത്.\nപതിനാലാം നുറ്റാണ്ടില് മാധവന് പറഞ്ഞുവെച്ചതാണ് പില്‍ക്കാലത്ത് ഗ്രിഗറി ടെയ്‌ലര് സീരീസ് എന്ന് പാശ്ചാത്യഗണിതശാസ്‌ത്രജ്ഞര് കൊണ്ടാടിയത്. ഇപ്പോള് ഗീവര്‍ഗീസ് ജോസഫിന്‍െറ ഉത്സാഹഫലമായി പേര് മാറി: മാധവന്‍ഗ്രിഗറി സീരീസ് എന്നാണ് ഇപ്പോള് ഇതറിയപ്പെടുന്നത്. മാധവന്‍െറ കാലം കഴിഞ്ഞ് മൂന്ന് നൂറ്റാണ്ടുകള്‍ക്ക് ശേഷം 1671ലാണ് ഗ്രിഗറി അതേകാര്യം പറഞ്ഞത് എന്ന സത്യത്തിനുള്ള അംഗീകാരമാണ് ഈ പുനര്‍നാമകരണം. അതുതന്നെയാണ് കാല്‍ക്കുലസിന്‍െറയും അവസ്ഥ. ന്യൂട്ടന്‍െറയും ലീപ്‌സിഗിന്‍െറയും പേരിലാണ് അതറിയപ്പെടുന്നത്. അതിനും എത്രയോ മുമ്പാണ് മധ്യകേരളത്തില് അത് നിര്‍വചിക്കപ്പെട്ടതും ഉപയോഗിക്കപ്പെട്ടതും.\nകേരളം ഭാരതത്തിന്‍െറ ഇതരഭാഗങ്ങളില്‍നിന്ന് അകന്നിട്ടാണെങ്കിലും തീരദേശത്തണഞ്ഞ പാശ്ചാത്യര് വഴി നമുക്ക് എന്നും വിദേശബന്ധങ്ങള് ഉണ്ടായിരുന്നു. വിശേഷിച്ചും ഗാമയൂടെ വരവിന് ശേഷം അത് ഏറിയുമിരുന്നു. പോര്‍ചുഗീസുകാര്‍ക്കൊപ്പം കേരളം കണ്ട ജസ്വീറ്റ് പണ്ഡിതന്മാര് വഴി ആയിരിക്കണം നമ്മുടെ ഈ ഗണിതശാസ്‌ത്രവിജ്ഞാനം യൂറോപ്പില് എത്തിയത്. ജസ്വീറ്റുകള് കൊച്ചിയില് സ്ഥാപിച്ച കോളജിന്‍െറ ലൈബ്രറി ഡച്ചുകാര് 1670ല് കത്തിച്ചുകളഞ്ഞു. അതുകൊണ്ട് ആ വഴി ഗവേഷണം അസാധ്യമാണ്. പിന്നെ നൂഗിബോര് സിദ്ധാന്തപ്രകാരം കണ്ടത്തെലിന്‍െറ കാലം, വാര്‍ത്താവിനിമയോപാധികളും യാത്രാസൗകര്യവും രീതിശാസ്‌ത്രസമാനതകള് (ഇംഗ്‌ളീഷില് പറഞ്ഞാല്: ക്രൊണോളോജിക്കല് പ്രയോറിറ്റി, ആക്‌സസിബ്‌ള് കമ്യൂണിക്കേഷന്, മെതഡോളജിക്കല് സിമിലാരിറ്റി) എന്നീ സങ്കേതങ്ങള് വഴി നമ്മുടെ അറിവാണ് അവരുടേതായി വാഴ്‌ത്തപ്പെടുന്നത് എന്ന് തെളിയിക്കാന് കഴിയണം. ഇതിനായി നമ്മുടെ പണ്ഡിതര് ഏറെ ചെയ്‌തുവരുന്നു. സി.ടി. രാജഗോപാല്, കെ.വി. ശര്‍മ, മുകുന്ദന് മാരാര്, ഗീവര്‍ഗീസ് ജോസഫ് എന്നീ പേരുകള് ഇവിടെ ഓര്‍മിക്കേണ്ടതുണ്ട്.\nകേരളീയഗണിതവിജ്ഞാനത്തിന് ലോകഗണിതവിജ്ഞാനത്തിലുള്ള അദ്വിതീയമായ പങ്ക് തെളിഞ്ഞുകഴിഞ്ഞതാണ്. അത് പാശ്ചാത്യവിജ്ഞാനത്തെ എത്ര കണ്ട് സ്വാധീനിച്ചു എന്ന കാര്യത്തിലാണ് ഗവേഷണം തുടരാനുള്ളത്. ഒപ്പം ശുദ്ധഗണിതം പഠിക്കാന് നമ്മുടെ യുവതലമുറയെ പ്രോത്സാഹിപ്പിക്കാന് നാം ഉത്സാഹിക്കേണ്ടതുണ്ട്. ഗണിതഗവേഷണത്തിന് ജീവിതം ഉഴിഞ്ഞുവെക്കാന് മലയാളിയുവത തയാറാകാതെ മാധവനും നീലകണ്‌ഠനും പിന്‍ഗാമികള് ഉണ്ടാവുകയില്ല.


ധോണിയുടെ റെക്കോര്‍ഡ് തകര്‍ത്ത് ദിനേശ് കാര്‍ത്തിക്\nദക്ഷിണാഫ്രിക്കക്കെതിരായ ടി20 പരമ്പരയിലെ നിര്‍ണായക പോരാട്ടത്തില് ഇന്ത്യക്ക് കരുത്തായ ദിനേശ് കാർത്തിക്കിന് ഒരു റെക്കോർഡ് സ്വന്തം. ഇന്ത്യക്കായി ടി20 ക്രിക്കറ്റില് അര്‍ധസെഞ്ചുറി നേടുന്ന ഏറ്റവും പ്രായും കൂടിയ താരം എന്ന റെക്കോര്‍ഡാണ് 37കാരനായ കാര്‍ത്തിക്ക് സ്വന്തം പേരിലാക്കിയത്. മുൻ ഇന്ത്യൻ നായകൻ എംഎസ് ധോണിയുടെ റെക്കോർഡാണ് താരം തകർത്തത്.\nദക്ഷിണാഫ്രിക്കക്കെതിരെ 36-ാം വയസില് അര്‍ധസെഞ്ചുറി നേടിയ ധോണിയുടെ റെക്കോര്‍ഡാണ് ഇനി കാര്‍ത്തിക്കിന്റെ പേരിൽ അറിയപ്പെടുക. ലോക ക്രിക്കറ്റിലെ ഏറ്റവും മികച്ച ഫിനിഷറായിരുന്നിട്ടും ഇന്ത്യക്കായി 98 ടി20 മത്സരങ്ങള് കളിച്ചിട്ടുള്ള ധോണിയുടെ പേരില് രണ്ട് അര്‍ധസെഞ്ചുറികള് മാത്രമാണുള്ളത്.\n2018ല് അര്‍ധസെഞ്ചുറി നേടുമ്പോള് ധോണിയുടെ പ്രായം 36 വയസും 229 ദിവസവുമായിരുന്നു. ഇന്ന് ദക്ഷിണാഫ്രിക്കക്കെതിരെ അര്‍ധസെഞ്ചുറി നേടിയപ്പോള് കാര്‍ത്തിക്കിന്‍റെ പ്രായം 37 വയസും 16 ദിവസവുമാണ്. 35 വയസും ഒരു ദിവസവും പ്രായമുള്ളപ്പോല് അര്‍ധസെഞ്ചുറി നേടിയ ശിഖര് ധവാനാണ് പ്രായത്തില് മൂന്നാമത്. ഇന്ത്യന് കുപ്പായത്തില് അരങ്ങേറി 16 വര്‍ഷത്തിനുശേഷമാണ് കാര്‍ത്തിക് ടി20യില് അര്‍ധസെഞ്ചുറി നേടുന്നത് എന്നതും പ്രത്യേകതയാണ്.


കോവിഡ് നിയന്ത്രണങ്ങളില് വിജനമായി സൗദിയുടെ കിഴക്കന് പ്രവിശ്യകള്\nപ്രവിശ്യയിലെ ദമ്മാം, അല്‍ഖോബാര്, ജുബൈല്, അല്‍ഹസ്സ തുടങ്ങിയ നഗരങ്ങളിലെല്ലാം നിയന്ത്രണങ്ങള് ശക്തമാക്കിയിട്ടുണ്ട്\n22 Mar, 2020 at 08:32 PM\nകോവിഡ് 19 വ്യാപനം തടയുന്നതിന്റെ ഭാഗമായി നിയന്ത്രണങ്ങള് കര്‍ശനമാക്കിയതോടെ സൗദിയുടെ കിഴക്കന് പ്രവിശ്യയിലെ നഗരങ്ങളും റോഡുകളും വിജനമായി. ജന സമ്പര്‍ക്കം കുറക്കുന്നതിന്റെ ഭാഗമായി പ്രധാന നഗരങ്ങളിലെ സ്ഥാപനങ്ങള്‍ക്കെല്ലാം വിലക്കേര്‍പ്പെടുത്തിയിട്ടുണ്ട്. പൊതു ഗതാഗത നിയന്ത്രണവും നിലവില് വന്നതോടെ ഇവിടങ്ങളിലേക്കുള്ള ആളുകളുടെ വരവ് നിലച്ചു. ഇതിനിടെ പ്രവിശ്യയില് രോഗം റിപ്പോര്‍ട്ട് ചെയ്യുന്നവരുടെ എണ്ണത്തില് ഗണ്യമായ കുറവ് രേഖപ്പെടുത്തിയിട്ടുണ്ട്.\nപ്രവിശ്യയിലെ ദമ്മാം, അല്‍ഖോബാര്, ജുബൈല്, അല്‍ഹസ്സ തുടങ്ങിയ നഗരങ്ങളിലെല്ലാം നിയന്ത്രണങ്ങള് ശക്തമാക്കിയിട്ടുണ്ട്. രാജ്യത്ത് ആദ്യം രോഗ ബാധ റിപ്പോര്‍ട്ട് ചെയ്ത ഖത്തീഫ് നഗരത്തിലേക്കുള്ള പ്രവേശന വിലക്ക് തുടരുകയാണ്. സര്‍ക്കാര് സ്ഥാപനങ്ങളും ഭൂരിഭാഗം സ്വകാര്യ സ്ഥാപനങ്ങളും രണ്ടാഴ്ചത്തേക്ക് അവധി നല്‍കിയതോടെ ആളുകള് വീടുകളില് തന്നെയാണ് കഴിയുന്നത്. അവശ്യ ഭക്ഷ്യ വിഭവങ്ങള് ശേഖരിക്കുന്നതിന് മാത്രമാണ് പുറത്തിറങ്ങുന്നത്.\nപൊതു ഗതാഗത നിയന്ത്രണവും കൂടി നിലവില് വന്നതോടെ നിരത്തുകള് നന്നേ കാലിയായി. അവശ്യ സര്‍വീസുകളായി തുറന്ന് പ്രവര്‍ത്തിക്കുന്ന റസ്റ്റോറന്റുകളിലും ബൂഫിയകളിലും ഉപഭോക്താക്കളെ പ്രവേശിപ്പിക്കാന് അനുമതിയില്ല. പകരം പാഴ്‌സല് ഓര്‍ഡറുകള് മാത്രമാണ് ഇവിടങ്ങളില് നിന്നും നല്‍കുന്നത്.\nമറ്റു പ്രവിശ്യകളെ അപേക്ഷിച്ച് കിഴക്കന് പ്രവിശ്യയില് നിന്നുള്ള രോഗ ബാധിതരുടെ എണ്ണം റിപ്പോര്‍ട്ട് ചെയ്യുന്നതില് ഗണ്യമായ കുറവ് വന്നിട്ടുണ്ട്. എങ്കിലും മുന്‍കരുതല് നടപടികളും നിയന്ത്രണങ്ങളും കര്‍ശനമായി തുടരുകയാണ്. ജനങ്ങളോട് പരമാവധി വീടുകളില് തന്നെ കഴിയാനാണ് ആരോഗ്യ മന്ത്രാലയം നിര്‍ദ്ദേശിക്കുന്നത്.


മറ്റു ജില്ലകളിൽ കുടുങ്ങി പോയവർക്ക് വീടുകളിലെത്താം; ചെയ്യേണ്ടത് ഇതെല്ലാം -Coronavirus Covid-19 Lock Down Inter State Journey\nമറ്റു ജില്ലകളിൽ കുടുങ്ങി പോയവർക്ക് വീടുകളിലെത്താം; ചെയ്യേണ്ടത് ഇതെല്ലാം\nഇവർ ജില്ലാ അധികാരികളിൽ നിന്ന് പ്രത്യേക അനുമതി വാങ്ങിയശേഷം മാത്രമായിരിക്കണം യാത്ര ചെയ്യേണ്ടത്\nUpdated: May 2, 2020 6:27:38 pm\nതിരുവനന്തപുരം: അന്തർസംസ്ഥാന യാത്രകൾക്ക് പ്രത്യേക അനുമതി വേണമെന്ന് മുഖ്യമന്ത്രി പിണറായി വിജയൻ. സ്വന്തം വീട്ടിലെത്താൻ സാധിക്കാതെ മറ്റു ജില്ലകളിൽ കുടുങ്ങി പോയവർക്കാണ് പ്രത്യേക അനുമതിയോടെ യാത്ര ചെയ്യാൻ സാധിക്കൂ. റെഡ് സോണുകളിലും ഹോട്ട്‌സ്‌പോട്ടുകളിലും ഒഴികെയാണ് ആനുകൂല്യം.\nസംസ്ഥാനത്ത് ഇനി മുതലുള്ള നിയന്ത്രണങ്ങൾ എങ്ങനെ, ഇളവുകൾ എന്തെല്ലാം? പൂർണമായി അറിയാൻ ഇവിടെ ക്ലിക് ചെയ്യുക\nറെഡ് സോണുകളിൽ ഉൾപ്പെടാത്ത സ്ഥലങ്ങളിൽ അന്തർസംസ്ഥാന യാത്ര അനുവദിക്കും. ഇവർ ജില്ലാ അധികാരികളിൽ നിന്ന് പ്രത്യേക അനുമതി വാങ്ങിയശേഷം മാത്രമായിരിക്കണം യാത്ര ചെയ്യേണ്ടത്. ഇവർ അതാത് സ്ഥലത്തെ സാഹചര്യത്തിനനുസരിച്ച് ക്വാറന്റെെനിൽ തുടരണമെന്നും മുഖ്യമന്ത്രി പറഞ്ഞു. ഹോട്ട് സ്പോട്ട് ഒഴികെ ഗ്രീൻ, ഓറഞ്ച് സോൺ ജില്ലകളിൽ പ്രത്യേക അനുവദിക്കപ്പെട്ട കാര്യങ്ങൾക്ക് കാറുകളിൽ അന്തർ ജില്ലാ യാത്രക്ക് അനുമതിയുണ്ട്. കാറിൽ ഡ്രൈവർക്കും പരമാവധി രണ്ടുപേർക്ക് യാത്രചെയ്യാം.\nഅതേസമയം, സംസ്ഥാനത്ത് ഇന്ന് രണ്ട് പേർക്ക് കോവിഡ്-19 സ്ഥിരീകരിച്ചു. വയനാട്, കണ്ണൂർ ജില്ലകളിൽ ഓരോരുത്തർക്കാണ് ഇന്ന് കോവിഡ് സ്ഥിരീകരിച്ചത്. ഒരു മാസത്തോളം പോസിറ്റീവ് കേസുകൾ ഒന്നും ഇല്ലാതിരുന്ന വയനാട്ടിൽ വീണ്ടും രോഗബാധ സ്ഥിരീകരിച്ചത് പ്രത്യേക സ്ഥിതിവിശേഷമാണെന്ന് മുഖ്യമന്ത്രി പറഞ്ഞു. ഇതുവരെ ഗ്രീൻ സോണിലായിരുന്നു വയനാട് ജില്ല. കണ്ണൂർ ജില്ലയിൽ ആറ് പേർക്കും ഇടുക്കിയിൽ രണ്ട് പേർക്കുമാണ് ഇന്ന് കോവിഡ് ഫലം പോസിറ്റീവ് ആയതെന്ന് മുഖ്യമന്ത്രി വാർത്താസമ്മേളനത്തിൽ പറഞ്ഞു. സംസ്ഥാനത്തെ ആകെ കോവിഡ് ബാധിതരുടെ എണ്ണം 499 ആയി. ഇപ്പോൾ ചികിത്സയിലുള്ളത് 96 പേർ. 21,494 പേർ വീടുകളിലും 410 പേർ ആശുപത്രികളിലും നിരീക്ഷണത്തിലാണ്. ഇന്ന് 80 പേരെ ആശുപത്രികളിൽ നിരീക്ഷണത്തിലേക്ക് കൊണ്ടുവന്നതായും മുഖ്യമന്ത്രി പറഞ്ഞു.\nRead Also: വയനാട് ഓറഞ്ച് സോണില്\nഗ്രീൻ സോണുകളിൽ കടകമ്പോളങ്ങൾ രാവിലെ ഏഴ് മുതൽ രാത്രി 7.30 വരെ പ്രവർത്തിക്കാം. ആഴ്‌ചയിൽ ആറ് ദിവസമാണിത്. ഞായറാഴ്‌ച പൂർണ ഒഴിവുദിവസം ആയിരിക്കും. അതേസമയം, ഗ്രീൻ സോണിൽ പൊതുഗതാഗതം അനുവദിക്കില്ല. മദ്യവിൽപ്പനശാലകളും ബാർബർ ഷോപ്പുകളും തുറക്കില്ല. സ്വകാര്യ വാഹനങ്ങളിൽ ഡ്രെെവർക്ക് പുറമേ രണ്ട് പേർക്ക് മാത്രമേ യാത്ര ചെയ്യാവൂ. രാത്രിയാത്ര പൂർണമായും ഉപേക്ഷിക്കണം. ബെെക്കുകളിൽ പിൻസീറ്റ് യാത്ര അനുവദിക്കില്ലെന്നും മുഖ്യമന്ത്രി പറഞ്ഞു.\nWeb Title: Coronavirus covid 19 lock down inter state journey